
Skepsis 

kehä  kolmosen  takana 


kepsiksen  Joensuun  aluetoiminnassa  toinen 
vuosi  on  aluillaan.  Kahden  yleisötilaisuuden 
ja  useiden  jäsentapaamisten  tuomien  koke¬ 
musten  valossa  voikin  jo  miettiä  tarkemmin,  mitä 
ja  miten  toimintaa  tulisi  kehittää. 

Nykymaailmassa  asioihin  vaikuttaminen  vaatii 
julkisuutta.  Skeptikoiden  tekemiset  ja  tekemättä 
jättämiset  ovat  yhdentekeviä,  jos  niistä  ei  tiedetä. 
Huuhaa-  ja  Sokrates  palkinnot  auttavat  paljon, 
mutta  jos  asiaa  tarkastellaan  paikallistoiminnan  ta¬ 
solla,  on  pakko  todeta,  ettei  yhdessä  vuodessa  pie¬ 
nellä  joukolla  vielä  saada  kovin  suuria  aikaan. 

Joensuu  ja  Pohjois-Karjala  tuskin  eroavat  muus¬ 
ta  Suomesta  huuhaa-tarjonnan  suhteen:  vakioai- 
heet  kuten  horoskoopit  ja  UFOt  kiinnostavat,  tie¬ 
dostusvälineet  kertovat  toisinaan  ihmelääkkeistä  ja 
-aineista  tavalla,  joka  ei  juuri  mainoksesta  poikkea 
ja  vaihtoehtoisista  hoitomuodoista  haetaan  keinoa 
jopa  maakunnan  työllisyyden  parantamiseksi. 
Mutta  meitä  paikallisia  skeptikolta  ei  pahemmin 
kysellä  mukaan  tilaisuuksiin,  eikä  meiltä  pyydetä 
haastatteluja  tai  kommentteja  omituisista  usko¬ 
muksista  tai  paranormaaleista  väitteistä  kerrottaes¬ 
sa. 

Syitä  on  tietysti  monia.  Kenties  skeptisyydellä  ei 
haluta  pilata  hyvää  sensaatioaihetta.  Tai  sitten 
skeptikoiden  luullaan  aina  hutkivan  ennen  kuin 
tutkivan,  joten  huuhaasta  kiinnostunut  toimittaja 
ei  halua  meitä  kaiken  uuden  ja  hauskan  kieltäjiä 
kuulla.  Tai  ehkä  paranormaalista  innostunut  tilai¬ 
suuden  järjestäjä  ei  halua  paikalle  ketään,  joka  ky¬ 
seenalaistaa  hänen  maailmankatsomuksensa. 

Yksi  syy  on  myös  yksinkertaisesti  se,  että  paikalli¬ 
sista  skeptikoista  ei  tiedetä.  Vaikka  itse  Skepsis  tun¬ 
netaan,  se  saatetaan  mieltää  enemmän  pääkau- 
punkilaiseksi  järjestöksi,  ja  mitäpä  sitä  Helsinkiin 
soittelemaan,  jos  kyse  on  maakunnan  asioista. 

Olipa  syy  mikä  tahansa,  niin  juuri  paikallistoi¬ 
minnassa  skeptikoiden  on  syytä  toimia  kuin  sanan¬ 
laskusta  tunnettu  kissa  ja  nostaa  itse  häntäänsä. 
Jokaisen  Skepsiksen  jäsenen  on  hyvä  seurata  paik¬ 
kakuntansa  tapahtumia  ja  rohkeasti  vain  tuppau¬ 
tua  mukaan,  tykättiin  siitä  tai  ei.  Erilaisissa  tilai¬ 
suuksissa,  tapahtumissa  tai  vaikka  yleisönosastoilla 
on  kyseltävä  ja  kritisoitava  asiapohjalta. 


Kokemuksesta  tiedän,  että  julkisuudessa  on  syy¬ 
tä  asettaa  sanansa  taiten  ja  miettiä  etukäteen,  ke¬ 
hen  sanomisillaan  on  tarkoitus  vaikuttaa.  Monet 
yliluonnollisiin  ilmiöihin  uskovat  ovat  sisäistäneet 
paranormaalit  kokemukset  niin  vahvasti,  että  nii¬ 
den  kyseenalaistaminen  herättää  välittömän  tor- 
juntareaktion.  Hyödyllisempi  ja  tärkeämpi  vaikut¬ 
tamisen  kohde  on  niin  sanottu  tavallinen  kansa. 
Tarkoitan  sillä  sellaisia  tieteestä  ja  huuhaasta  kiin¬ 
nostuneita  maallikoita,  jotka  haluavat  saada  tietoa. 
UFO-aiheisessa  yleisötilaisuudessamme  näkyi  sel¬ 
västi  into,  jolla  luonnontieteellinen  näkemys  maa¬ 
ilmasta  ja  maailmankaikkeudesta  otettiin  vastaan. 

Kysyntä  ja  tarjonta  vain  kohtaavat  skeptikoiden 
kannalta  huonosti,  kun  huuhaan  helppoheikit  eh¬ 
tivät  tarjota  omat  selityksensä  ensin.  Helposti 
omaksuttavina,  näennäisen  yksinkertaisesti  selittä¬ 
vinä  ja  rasittavaa  aivotyötä  kaihtavina  ne  uppoavat 
selkeitä  vastauksia  haluavaan  väkeen.  Tutkimustyö 
ja  luonnollisten  selitysten  löytäminen  paranor¬ 
maaleiksi  väitetyille  ilmiöille  on  tärkeää,  mutta  ei 
kannata  ihmetellä,  jos  iltapäivälehdet  eivät  revi 
lööppejä  varpumiehen,  grafologin  tai  ennustajan 
epäonnistumisesta  skeptikoiden  testissä. 

Skeptikoiden  pitää  silti  pystyä  vastaamaan  tiedo¬ 
tushaasteeseen  ja  tällöin  tieteellinen  valistustyö  on 
mielestäni  tärkeintä.  Valistus  tulisi  suunnata  yhä 
enenevässä  määrin  nuoriin,  vaikka  se  ei  olekaan 
mikään  helppo  tehtävä. 

Toinen  ryhmä,  joka  liittyy  kiinteästi  nuorten  va¬ 
listamiseen,  on  opettajat.  Viime  vuoden  lopulla 
toteutettu  Skeptikko-lehden  yhden  numeron  jaka¬ 
minen  lukioihin  elämänkatsomustiedon  ja  filosofi¬ 
an  opettajille  oli  hyvä  alku.  Sitä  kannattaisi  jatkaa 
ottamalla  mukaan  kaikki  opettajat  ala-asteelta  al¬ 
kaen. 

En  varmaankaan  ole  yksin  uskoessani,  että  aikai¬ 
sessa  vaiheessa  saatu  ymmärrys  tieteellisestä  meto¬ 
dista  tekee  epätodennäköisemmäksi  myöhemmän 
hakeutumisen  huuhaan  puolelle  selityksiä  etsi¬ 
mään. 

Vesa  Tenhunen 

FM,  TIETOTEKNIIKAN  OPETTAJA 

Skepsiksen  aluevastaava,  Joensuu 

Marketta  Ollikainen 


Muukalamm 

makuuhuoneessa 


Outoja  sinisiä  olioita, 
jättiläishyönteisiä, 
levitaatiokokemuksia.  Uusien 
tutkimusten  mukaan 
hallusinaatiokokemukset  ovat 
oletettua  yleisempiä. 

Brittipsykologi  Susan  Blackmore  kertoo  Skep- 
ric-lehden  haastattelussa  (ks.  artikkeli  sivuilla 
18-27),  miten  hän  oli  opiskeluaikanaan  Ox¬ 
fordissa  erään  spiritistisen  istunnon  jälkeen 
huomannut  yhtäkkiä  leijuvansa  katossa  ja  katse¬ 
levansa  omaa  ruumistaan  lattialla.  Vaikka 
Blackmorelle  kokemus  oli  ainutkertainen,  ku¬ 
ten  hän  itse  haastattelussa  kertoo,  tällaiset  ruu- 
miistapoistumis-  ja  levitaatiokokemukset  ovat 
itse  asiassa  melko  tyypillisiä  hallusinaatiokoke- 
muksia. 

-  Ne  liittyvät  usein  tilanteisiin,  joissa  henkilö 
on  juuri  nukahtamaisillaan  tai  hänen  vireysti¬ 
lansa  on  muutoin  voimakkaasti  laskemassa. 
Henkilö  on  lähes  vaipumassa  uneen,  mutta  hän 
ei  kuitenkaan  vielä  nuku,  kertoo  dosentti  Mark¬ 
ku  Partinen  Helsingin  yliopistosta. 

Hallusinaatiot  voivat  olla  joko  nukahtamishet- 
keen  liittyviä  hypnagogisia  hallusinaatioita  tai 
sitten  heräämishetkeen  liittyviä  hallusinaatioita, 
joita  kutsutaan  hypnopompisiksi  hallusinaa¬ 
tioiksi. 

-  Hallusinaatiokokemuksen  erottaa  unitilasta 
se,  että  ihminen  on  ikään  kuin  yleisönä  teatte¬ 
rissa  seuraamassa  näytelmää  kun  taas  unessa  ih¬ 
minen  on  itse  mukana  näytelmässä.  Hallusinaa¬ 
tio  on  eräänlainen  välitila  unen  ja  valveilla  olon 
välillä,  Partinen  kuvaa. 

Partinen  johtaa  Haagan  neurologista  tutki¬ 


muskeskusta,  jossa  hän  on  työryhmineen 
tutkinut  muun  muassa  harvinaista  neurologista 
sairautta,  narkolepsiaa  sairastavien  potilaiden 
hallusinaatiokokemuksia.  Partinen  korostaa  kui¬ 
tenkin,  että  myös  aivan  terveillä  ihmisillä  voi 
olla  hallusinaatiokokemuksia.  Narkolepsiaa  sai¬ 
rastavilla  niitä  esiintyy  useammin  ja  ne  ovat 
yleensä  voimakkaampia.  Hän  arvioi,  että  noin 
10-20  prosentilla  narkolepsiapotilaista  on  voi¬ 
makkaita  hallusinaatiokokemuksia. 

-  Levitaatiokokemusten  lisäksi  monet  ovat 
kertoneet  kokemuksista,  joissa  sinisiä  miehiä  al¬ 
kaa  tunkeutua  ikkunan  läpi  makuuhuoneeseen 
juuri  kun  henkilö  on  nukahtamaisillaan,  tai  sit¬ 
ten  huoneeseen  tunkeutujat  ovat  jättiläiskokoi- 
sia  hyönteisiä. 

Partinen  kertoo  esimerkin  narkolepsiaa  sairas¬ 
tavasta  potilaastaan,  joka  aina  nukkumaan  men¬ 
nessään  laittoi  leipäveitsen  tyynynsä  alle,  koska 
huoneeseen  tunkeutuneet  siniset  miehet  olivat 
käyttäytyneet  uhkaavasti. 

-  Kun  hänen  diagnoosinsa  varmistui  ja  hän 
pääsi  asianmukaiseen  hoitoon,  miehet  katosivat. 
Hän  ymmärsi,  että  siniset  miehet  eivät  olleet 
todellisia  miehiä,  vaan  ne  liittyivät  hänen  koke¬ 
miinsa  hallusinaatioihin. 

Partisen  mukaan  narkolepsiapotilailla  hallusi¬ 
naatioihin  usein  liittyy  pelkotiloja  ja  ahdistusta, 
mikä  erottaa  ne  esimerkiksi  vakaviin  mielisaira¬ 
uksiin  kuten  skitsofreniaan  liittyvistä  hallusinaa¬ 
tioista. 

Erilaisia  teorioita 

Ruumiistapoistumiskokemuksia  tutkinut  Black¬ 
more  arvelee  oman  kokemuksensa  johtuneen 
todennäköisesti  siitä,  että  näköaivokuoren  her¬ 
motoimintaa  hillitsevät  mekanismit  olivat  ikään- 

kuin  kytkettynä  pois  päältä.  Hän  oli  menettänyt 
yhteyden  normaaleihin  aistitoimintoihin  ja  si¬ 
jaintiinsa,  jolloin  aivot  olivat  pyrkineet  kehittä¬ 
mään  tilalle  vaihtoehtoisen  toimintamallin. 

Blackmoren  tavoin  Partinenkin  uskoo  koke¬ 
muksen  liittyvän  tavalla  tai  toisella  aivojen  ky¬ 
kyyn  kontrolloida  tahdosta  riippumattoman 
hermoston  toimintaa,  vaikka  mekanismia  ei 
tarkkaan  tunnetakaan.  Normaalitilassa  aivot 
pyrkivät  karsimaan  ääreishermostosta  -  lihaksis¬ 
ta  ja  nivelistä  -  tulvimalla  tulevia  hermoimpuls¬ 
seja,  jotta  ne  eivät  saisi  aikaan  hillitsemätöntä 
käyttäytymistä.  Ilman  tällaista  karsintaa,  inhibii- 
tiota,  ihminen  voisi  olla  esimerkiksi  jatkuvassa 
liikkeessä.  Vastaavasti  täydellisen  inhibiition 
vallitessa  mitkään  impulssit  eivät  pääse  ääreis¬ 
hermostosta  läpi  aivoihin. 

-  Ihminen  ei  oikein  tiedä,  että  koko  ruumista 
on  olemassakaan,  kun  aivot  eivät  ota  vastaan 
mitään  viestejä  siltä,  jolloin  on  täysin  mahdollis¬ 
ta,  että  ihminen  kokee  irtaantuvansa  ruumiis¬ 
taan,  Partinen  pohtii. 

Hän  huomauttaa  kuitenkin,  että  hallusinaa- 
tiokokemuksien  syntymekanismeista  aivoissa 
tiedetään  vielä  hyvin  vähän.  Niitä  on  vaikea  tut¬ 
kia,  koska  esimerkiksi  aivojen  sähköistä  toimin¬ 


taa  pitäisi  mitata  kokemuksen  aikana.  Jon¬ 
kin  verran  asiaa  on  pyritty  selvittämään  kei¬ 
notekoisesti  tuotettujen,  kuten  lääke-  tai 
huumevaikutuksen  seurauksena  synnytet¬ 
tyjen  hallusinaatiotilojen  avulla.  Ongelma¬ 
na  Partisen  mukaan  on  se,  että  ei  tiedetä, 
eroavatko  tällaiset  kemiallisesti  synnytetyt 
hallusinaatiot  spontaanisti  ilmenevistä. 

-  Tiedetään,  että  hallusinogeenit  kuten 
huumeet  aiheuttavat  häiriöitä  aivojen  vä- 
littäjäainejärjestelmään,  mutta  miten 
nämä  kokemukset  sitten  erottuvat  muista 
hallusinaatiokokemuksista,  sen  selvittämi¬ 
nen  on  todella  vaikeaa,  Partinen  sanoo. 

Aivojen  välittäjäaineiden  kuten  dopanrii- 
nin  ja  serotoniinin  aineenvaihduntaa  on 
tutkittu  muun  muassa  niin  sanotuilla  PET- 
mittauksilla  (positroniemissiotomogragia), 
joilla  pystytään  selvittämään  välittäjäainei¬ 
den  aineenvaihduntaan  liittyviä  häiriötilo¬ 
ja.  Partisen  mukaan  hallusinaatioita  ilme¬ 
nee  erityisesti  silloin,  kun  dopamiiniai- 
neenvaihduntajärjestelmä  on  hyperaktiivi¬ 
nen  kuten  skitsofreniaa  sairastavilla.  Vas¬ 
taavasti  jos  dopamiinin  tuotanto  on  vähäis¬ 
tä  kuten  Parkinsonin  taudissa,  ja  sitä  noste¬ 
taan  lääkkeillä  liikaa,  seurauksena  voi  olla 
hallusinaatioita. 

-  Hallusinaatiot  ovat  hyvin  tyypillinen  si¬ 
vuvaikutus  liiasta  dopamiinista.  Ihmiset  alkavat 
nähdä  pikku-ukkoja  tai  suuria  kärpäsiä. 

Luovat  ja  hullut 

Brittipsykologi  Hans  Eysenck  on  esittänyt  teori¬ 
an,  jonka  mukaan  luovuus  ja  nerous  johtuisivat 
aivojen  välittäjäaineiden,  erityisesti  dopamiinin 
ja  serotoniin,  aineenvaihdunnan  jatkuvasta  hei¬ 
lahteluista.  Kun  dopamiinin  liikatuotanto  saa 
aivot  toimimaan  tavallaan  ylikierroksilla,  seroto¬ 
niinin  aineenvaihduntahäiriöstä  puolestaan 
seuraa  masennustiloja. 

Periaatteessa  aivojen  dopamiini-  ja  serotonii- 
nijärjestelmien  välillä  pitäisi  vallita  tasapaino. 
On  kuitenkin  havaittu,  että  luovilla  ihmisillä 
voi  samanaikaisesti  sekä  dopamiini-  että  seroto- 
niinaineenvaihdunta  olla  hyvin  vilkasta. 

-  Silloinhan  se  tarkoittaa  sitä,  että  nämä  kaksi 
järjestelmää  tasapainoilevat  koko  ajan,  jolloin 
heilahdus  puoleen  tai  toiseen  voi  aiheuttaa  joko 
hallusinaatioita  tai  sitten  masennusta,  Partinen 
arvelee. 

Aivojen  välittäjäaineiden  aineenvaihdunta- 
häiriöiden  aiheuttamia  oireita  voidaan  lievittää 

erilaisten  salpaajien 
avulla.  Luovien  ihmis¬ 
ten  kohdalla  tämä  ei  kuitenkaan 
ole  niin  yksinkertaista  kuin  miltä  se 
näyttää,  mikäli  Eysenckin  teoria  pitää 
paikkansa,  koska  silloin  saatettaisiin 
myös  rajoittaa  heidän  luovuuttaan. 

-  Aina  kun  hoidetaan  mielenterveyden 
häiriöitä,  pitäisikin  minusta  ottaa  huomi¬ 
oon  se,  millaisesta  ihmisestä  on  kysymys,  ja 
punnita  tarkkaan,  kuinka  tehokkaasti  poti¬ 
lasta  kannattaa  hoitaa,  Partinen  sanoo. 

-  Luoville  ihmisille,  jos  he  taiteilevat 
ikäänkuin  tässä  välimaastossa,  kaikki  luon¬ 
nolliset  univalvetilaan  liittyvät  tajunnan  ta¬ 
son  vaihtelut  voivat  saada  aikaan  poikkea¬ 
via  kokemuksia. 

Hallusinaatiot  luultua  yleisempiä 

Partinen  havaitsi  jo  omassa  väitöskirjatutki¬ 
muksessaan  1982,  että  hallusinaatiokoke- 
mukset  ovat  todennäköisesti  paljon  ylei¬ 
sempiä  kuin  mitä  on  oletettu  ja  rekisteröi¬ 
ty.  Kolme  vuotta  sitten  Iso-Britanniassa 
tehdyssä  laajassa  otantaan  perustuvassa  vä¬ 
estötutkimuksessa  (Ohayon  1996)  ilmeni, 


kemuksista. 

-  On  olemassa  jonkin  verran  näyttöä  siitä, 
että  ympäröivä  maailma  työntyy  tavalla  tai  toi¬ 
sella  myös  henkilön  hallusinaatiomaailmaan. 

Toistaiseksi  Suomessa  ei  ole  ufo-sieppaustapa- 
uksista  kovin  paljon  kohistu  tai  niitä  ei  ole  aina¬ 
kaan  raportoitu  siinä  määrin  kuin  esimerkiksi 
Yhdysvalloissa,  jossa  taannoisen  mielipidekyse¬ 
lyn  mukaan  jopa  neljä  miljoona  ihmistä  väitti 
(ks.  Skeptikko  1/95)  joutuneensa  tällaisten  siep¬ 
pausten  kohteiksi.  Toisaalta  voihan  olla  myös 
niin,  että  ihmiset  eivät  vain  ole  halunneet  ker¬ 
toa  kokemuksistaan. 

-  Jos  nämä  hallusinaatiokokemukset  todella 
ovat  niin  yleisiä  kuin  uusimmat  tutkimukset  an¬ 
tavat  ymmärtää,  niin  silloinhan  voisi  olettaa, 
että  myöskin  tällaiset  levitaatio-  ja  muut  koke¬ 
mukset  ovat  huomattavasti  yleisempiä  kuin  mitä 
on  yleensä  raportoitu,  Partinen  pohtii. 


Dosentti  Markku  Partinen  luennoi 

EPÄTAVALLISISTA  TAJ U NAN NANTI LOISTA  JA 
AIVOTOIMINNASTA  SKEPSIKSEN 
YLEISÖTILAISUUDESSA  HELSINGISSÄ  12. 

TOUKOKUUTA  1999 


että  noin  5/  prosentilla  väestöstä  0I1  ollut 
hypnagogisia  hallusinaatiokokemuksia  ja 
noin  12,5  prosentilla  hypnopompisia  hallusi¬ 
naatioita. 

Partinen  huomauttaa  kuitenkin,  että  hallusi- 
naatiokokemusten  aste  voi  vaihdella  suuresti¬ 
kin.  Joillakin  hallusinaatiot  voivat  olla  lieviä  ja 
lyhytkestoisia,  toisilla  kuten  esimerkiksi 
narkolepsiapotilailla  taas  voi  olla  hyvin  voimak¬ 
kaita  ja  pitempikestoisia  hallusinaatiotiloja. 

Hän  toivoo,  että  hallusinaatioiden  tutkimuk¬ 
seen  panostettaisiin  lähitulevaisuudessa  entistä 
enemmän  jo  senkin  vuoksi,  että  niihin  liittyy 
paljon  väärinkäsityksiä. 

-  Potilas  saattaa  luulla  lääkärin  pitävän  häntä 
mielisairaana,  jos  tämä  kysyy  häneltä  hallusi¬ 
naatioista.  Maallikot  usein  pitävät  niitä  oireina 
mielen  häiriöistä,  vaikka  ne  eivät  välttämättä 
niitä  olekaan,  Partinen  sanoo. 

Hallusinaatiotutkimus  voi  myös  antaa  uutta 
tietoa  niin  sanotuista  ufo-sieppauskokemuksis- 
ta,  vaikka  Partinen  sanookin,  etteivät  hänen 
potilaansa  ole  pahemmin  nähneet  lentäviä  lau¬ 
tasia.  Hän  kertoo  kuitenkin  havainneensa  kult¬ 
tuuristen  tekijöiden  vaikuttavan  hallusinaatio- 
kokemuksiin.  Esimerkiksi  maalla  asuvien  ko¬ 
kemukset  poikkeavat  kaupungeissa  asuvien  ko¬ 

Toimitukselta 


Senkin  uhalla,  että  ystävälliset  savolaiset  pääse¬ 
vät  toistekin  tutustumaan  minun  vaatimatto¬ 
maan  pohjalaiseen  persoonaani,  aion  tässä  sivu¬ 
ta  uudestaan  Kuopion  yliopiston  fysiologian  lai¬ 
toksella  vaikuttavan  tutkija  Sergei  Kolmakowin 
parantajien  kykyä  ja  biosignaalien  etärekiste- 
röintiä  koskevia  tutkimuksia. 

Viimeksi  tällä  samalla  palstalla  tulin  referoi¬ 
neeksi  Kolmakovvin  Seura-lehdessä  esiteltyjä 
tutkimuksia,  mikä  sai  hänet  kirjoittamaan  kitke- 
ränsävyisen  puheenvuoron  Savon  Sanomiin 
(3.8.1999).  Kolmakowin  mukaan  minä  ja  sa¬ 
maiseen  lehteen  heinäkuun  lopulla  kolumnin 
kirjoittanut  Kuopion  yliopiston  dosentti  Mark¬ 
ku  Myllykangas  olimme  yksissä  tuumin  päättä¬ 
neet  levittää  perättömiä  huhuja  hänen  tutki¬ 
muksistaan. 

"Niiden  (kirjoitusten)  sisältö  on  niin  saman¬ 
kaltainen,  että  on  vaikea  erottaa,  kumpi  siteera¬ 
si  toista  tutkimuksestamme”,  Kolmakow  kirjoit¬ 
taa  jutussaan,  jonka  hän  oli  otsikoinut  "Skepsik¬ 
sen  ja  Myllykankaan  huhumyllyt”. 

No  juu  -  taitaa  siellä  Kuopion  puolessa  suo¬ 
menkielen  taito  olla  vähän  huonossa  kantimis¬ 
sa,  koskapa  lehden  nimikin  oli  väärin  kirjoitet¬ 
tu.  Olen  tietenkin  imarreltu  siitä,  että  Kuopion 
yliopiston  fysiologian  laitoksella  luetaan  Skep¬ 
tikkoa.  Suosittelen  lämpimästi  tässä  numerossa 
olevaa  artikkelia  "Jumalten  henkäys  -  Bioener- 
geettiset  kentät  uskomuslääkinnässä”  (ss.  12— 
16),  jossa  arvioidaan  muun  muassa  Kolmako- 
wiakin  kiinnostavia  kirliankuvatutkimuksia  ny¬ 
kytieteen  valossa.  Artikkelin  on  kirjoittanut 
hiukkasfyysikko  Victor  J.  Stenger  Havaijin  yli¬ 
opistosta. 

Kolmakow  on  voinut  syksyn  mittaan  useaan¬ 
kin  otteeseen  esitellä  julkisessa  sanassa  tutki¬ 
muksiaan,  joten  en  aio  niitä  tässä  enää  referoi¬ 
da.  Kiinnostuneet  pääsevät  tutustumaan  asiaan 
muun  muassa  14.  tammikuuta  ensi  vuosituhan¬ 
nen  puolella  Tieteiden  talolla  Helsingissä,  jossa 
Kolnrakow  on  luennoimassa  aiheesta  Kirlian- 
menetelmä  parantajien  tutkimuksissa.  Kuopion 


Henkisessä  Keskuksessa  Kolmakow  luennoi  ai¬ 
heesta  Parantavan  energian  todentaminen  tutki¬ 
muksen  valossa  tosin  jo  7.  marraskuuta,  mutta 
lehtemme  ei  taida  oikein  ehtiä  lukijoille  siihen 
mennessä. 

Kolmakowin  työpaikalla  ollaan  muutoinkin 
kiinnostuttu  kansanlääkintää  sivuavista  aiheista. 
Se  järjestää  20.-21.  marraskuuta  mielenkiintoi¬ 
sen  seminaarin  "Hoitovaihtoehdot  kohtaavat 
-99”,  jossa  teemana  on  "pyhien  kirjoitusten  ja 
kansanperinteen  terveelliset  elämänohjeet”.  Se¬ 
minaarissa  käsitellään  muun  muassa  luterilaisen 
ja  ortodoksisen  perinteen  terveysohjeita  sekä  ad¬ 
ventistien  terveyttä.  Opettaja  Sakari  Saarisalo 
selvittää  terveyttä  lestadiolaisuudessa  ja  sairaala- 
tietopalvelun  johtaja  Veikko  Leinonen  Jehovan 
todistajien  terveyskäsityksiä. 

Toisena  seminaaripäivänä  voi  tutustua  juuta¬ 
laisten,  intialaisten  ja  intiaanien  sekä  Koraanin 
terveysohjeisiin.  Seminaari  päättyy  professori 
Osmo  Hännisen  johtamaan  paneelikeskuste¬ 
luun,  jossa  käydään  läpi  muun  muassa  kotimai¬ 
sen  kansalääkinnän  periaatteita,  saamelaisten 
terveyskäsityksiä  ja  mestariparantaja  Olavi  Mä¬ 
kelän  kalevalaisia  parantamistaitoja. 

Taidanpa  suunnata  kuun  lopulla  Kuopion 
suuntaan.  Ehkä  minulla  on  samalla  reissulla 
mahdollisuus  perehtyä  myös  Kolmakowin  tutki¬ 
muksiin.  Hän  syytti  kirjoituksessaan  minua  ja 
Myllykangasta  siitä,  että  referoimme  hänen  tut¬ 
kimuksiaan  ilman,  että  olimme  perehtyneet 
kunnolla  asiaan.  Hän  oli  siinä  aivan  oikeassa  ja 
aionkin  korjata  virheeni  ensi  tilassa. 

Niin  muuten,  Kuopion  yliopiston  fysiologian 
laitos  aikoo  selvittää  perusteellisesti  kansanlää- 
kinnän  annin  nykylääketieteelle.  Sitä  varten  se 
on  anonut  tutkimusmäärärahaa  nelisen  miljoo¬ 
naa  markkaa  opetusministeriöltä. 

Rattoisia  lukuhetkiä  pimeisiin  syysiltoihin. 

Marketta  Ollikainen 

PÄÄTOIMITTAJA 


Tapio  J.  Tuomi 


Yläsalamat  - 


valon  laon 


Ä^ymmenen  vuotta  sitten  tiedemaailma 
koki  sensaation.  Löydettiin  salamoihin 
/  V  liittyvä  aivan  uusi  ilmiö:  yläsalamat.  Ne 
ovat  välähdyksiä,  jotka  syntyvät  ukkospilvien  ylä¬ 
puolelle  voimakkaiden  salamoiden  yhteydessä. 
Korkealla  ukkospilvien  yläpuolella  esiintyvä  il¬ 
miö  voitiin  havaita  vasta  riittävän  herkillä  video- 
laitteilla.  Sittemmin  ilmiö  on  voitu  varmistaa 
muun  muassa  sukkulalentojen  ansiosta. 

johdanto 

Mikä  on  luonnonilmiö?  Pyörremyrsky  tulee  ja 
menee,  sen  vaikutukset  nähdään  ja  koetaan,  ja 
sen  luonne  osataan  myös  selittää  tyydyttävästi. 
Tällainen  suurimittainen,  makroskooppinen  ta¬ 
pahtuma  vastaa  ehkä  parhaiten  arkikäsitystäm- 
me  luonnonilmiöstä.  Toisaalta  jos  löydetään 
uusi  virus,  ei  tapahtumaa  juurikaan  kuvata  sa¬ 
nalla  "luonnonilmiö”.  Voidaan  sanoa,  että  elol¬ 
linen  luonto  elää  omaa  elämäänsä  ja  uusien 
muotojen  synty  ikään  kuin  kuuluu  sen  luontee¬ 
seen.  Lisäksi  elämän  perustekijät  muodostavat 
niin  monimutkaisen  mikroskooppisen  maail¬ 
man,  että  uusien  piirteiden  tai  ilmiöiden  löyty¬ 
minen  on  pikemminkin  sääntö  kuin  poikkeus. 

Eloton  luonto  on  rakenteeltaan  yksinkertai¬ 
sempaa  (vaikka  ei  yksinkertaista!)  ja  niin  mikro- 
kuin  makroskooppisessa  mitassa  sen  lainalai¬ 
suudet  hallitaan  tarkemmin.  Ja  kuitenkin  sekin 
pystyy  järjestämään  meille  yllätyksiä.  Maanjäris¬ 
tykset  tulevat  enemmän  tai  vähemmän  odotta¬ 
matta.  Ilmakehän  vellomiseen  vaikuttavat  niin 
monet  tekijät,  että  sää  pystytään  ennustamaan 
vain  rajoitetulla  tarkkuudella  ja  rajoitetuksi 
ajaksi  eteenpäin. 

Kuuropilvi  tai  sen  sähköistyneempi  muoto, 
ukkospilvi,  on  hyvä  esimerkki  oliosta,  jonka 
esiintymisen  todennäköisyys  huomenna  voi¬ 
daan  ennustaa,  mutta  ei  sitä  mihin  kohtaan  se 
tarkkaan  ottaen  syntyy.  Ei  myöskään  voida  sa¬ 
noa  etukäteen,  paljonko  se  salamoi  ja  mihin  sa¬ 
lamat  iskevät.  Tällainen  ennustamattomuus  on 
ehkä  luonnonilmiöihin  liitettävä  piirre.  Sala¬ 


ia  taivaalla 


man  esiintymistä  osataan  kuitenkin  odottaa  ja 
sen  ominaisuudet  tunnetaan  suhteellisen  hyvin. 
Kaikki  salamointiin  liittyvät  yllätykset  on  voitu 
lukea  sen  ennustamattomuuden  tiliin. 

Tässä  valossa  tiedemaailma  koki  aikamoisen 
sensaation,  kun  löydettiin  täysin  uusi  salamoi¬ 
hin  liittyvä  ilmiö,  yläsalamat.  Merkittävää  on, 
että  kyseessä  ei  ole  pieni,  marginaalinen  uusi 
osapiirre,  jollaisia  saadaan  esiin  lisäämällä  mit¬ 
taustarkkuutta,  vaan  laaja-alainen  tapahtuma, 
joka  hyvissä  olosuhteissa  on  nähtävissä  myös 
paljain  silmin. 

Yläsalamat  ovat  välähdyksiä,  jotka  syntyvät  uk¬ 
kospilvien  yläpuolelle  voimakkaiden  salamoi¬ 
den  yhteydessä.  Esiintymiskorkeus  ulottuu  uk- 
kospilven  yläpinnalta  (15-20  km)  aina  ionosfää- 
rin  alarajalle,  90  kilometriin. 

Historiaa 

Yläsalamoiden  historian  voi  hyvin  sanoa  alka¬ 
neen  10  vuotta  sitten  (6.7.1989),  jolloin  niistä 
saatiin  Yhdysvalloissa  ensimmäiset  videokuvat 
maasta  käsin  ja  sittemmin  muualtakin,  muun 
muassa  avaruussukkulasta  käsin.  "Esihistoria” 
käsittää  muutamia  silminnäkijäkuvauksia  (var¬ 
haisin  lienee  vuodelta  1926),  jotka  jäivät  kurio¬ 
siteeteiksi  ja  herättivät  hyvin  vähän  huomiota. 
Esimerkiksi  U-2-lentäjä  näki  1973  Tonkinin 
lahdella  20  kilometrin  korkeudelta,  kuinka  voi¬ 
makkaan  ukkosalueen  yläpuolella  esiintyi  kor¬ 
keita  pystysuoria  välähdyksiä. 

Vuonna  1990,  kun  ensimmäinen  videoha- 
vainto  oli  julkaistu,  ilmoitti  muuan  lentomat¬ 
kustaja  nähneensä  Yhdysvalloissa  useita  pysty¬ 
suoria  valontuprahduksia  ukkospilvien  yläpuo¬ 
lella.  Värejä  ei  näissä  ole  ilmoitettu,  ja  on  epä¬ 
varmaa,  ovatko  ne  olleet  juuri  sellaisia  yläsala- 
moita,  joita  tässä  tullaan  kuvaamaan.  Sen  sijaan 
toisessa  tapauksessa  lentäjä  näki  sinisiä  hetkelli¬ 
siä  pystysuoria  "varsia”  ukkospilven  yläpuolella, 
jotka  tuntuivat  hiukan  edeltävän  salamaniskua. 
Luettelo  näistä  lähdeviitteistä  löytyy  artikkelista 
Sentman  &  Wescott  (1993). 

Ilmiön  varmistuttua  sitä  ryhdyttiin  tutkimaan 
järjestelmällisemmin  tätä  varten  muokatuilla 
herkillä  videokameroilla  ja  muilla  laitteilla  sekä 
avaruudesta,  ilmasta  että  maasta.  Coloradosta, 
Kalliovuorten  kupeesta  on  hyvä  näköala  itään 
Yhdysvaltain  keskiosan  ylätasangolle,  jossa  esiin¬ 
tyy  runsaasti  yöllisiä  niin  sanottuja  keskikokoluo- 
kan  kuurorykelmiä.  Niistä  on  saatu  runsaasti  vi¬ 
deokuvia  (Lyons,  1994).  Kuva-aineiston  ja  mui¬ 
den  mittaustulosten  kertymisen  myötä  on  voitu 
kehittää  teorioita  yläsalamoiden  selitykseksi. 

Yläsalamoiden  lajit 

Uusia  havaintoja  on  nimitelty  monin  tavoin: 
”upper  atmospheric  optical  flashes”,  ”cloud-to- 
stratosphere  events”,  ”fountain-like  jets”,  "high- 
altitute  luminous  phenomena”  ja  niin  edelleen. 
Ehkä  luontevin  ja  vakiintunein  nimitys  on  ny¬ 
kyään  ”high-altitude  lightning”,  ja  suomalaisek¬ 
si  termiksi  olen  ehdottanut  "yläsalamat”.  Nimi 
on  suppea  ja  voi  siksi  sisältää  väärinkäsityksen¬ 
kin  mahdollisuuden,  mutta  voidaan  todeta: 
nimi  on  vain  nimi  eikä  mikään  määritelmä;  ni¬ 
meen  voidaan  sitten  liittää  määritelmä  siitä, 
mitä  se  tarkoittaa. 

Yläsalamoiden  tutkimusalueeseen  lasketaan 
nykyään  kuuluvaksi  neljänlaisia  ilmiöitä.  Seu- 
raavassa  luettelossa  ovat  ehdottamani  suomalai¬ 
set  nimitykset  ja  suluissa  vakiintuneimmat  eng¬ 
lanninkieliset  nimitykset: 

-  keijusalama  (sprite)  tai  punainen  keijusala- 

ma  (red  sprite) 

-  kajosalama  (elf) 

-  viuhkasalama  tai  sininen  viuhkasalama 

(blue  jet) 

-  gammapurkaus  (gamma-ray  burst) 


Tavallista  voimakkaampi  positiivinen 

MAASALAMA  AIHEUTTAA  JYRKÄN  VARAUSMUU- 
TOKSEN  PILVEN  YLÄOSASSA,  JOLLOIN  SÄHKÖ¬ 
KENTTÄ  VOI  SYNNYTTÄÄ  MESOSFÄÄRISSÄ 
PURKAUKSEN.  SE  NÄKYY  PUNAISENA,  YHTENÄ 
TAI  USEAMPANA  KEIJUSALAMANA.  TÄHÄN  LIITTYY 
MYÖS  LAAJENEVAN  RENKAAN  MUOTOINEN 
KAJOSALAMA,  JOKA  VOI  ESIINTYÄ  KEIJUSALAMAN 
YHTEYDESSÄ  TAI  ERIKSEEN.  PELKKÄ  SUURI 
VARAUS  SINÄNSÄ  PILVEN  YLÄOSASSA  VOI 
PURKAUTUA  YLÖSPÄIN  SINISENÄ  VIUHKASALA- 

MANA. 

Viimeksi  mainittua  voitaisiin  nimittää  myös 
gammasalamaksi,  mutta  kyse  ei  ole  näkyvän  va¬ 
lon  ilmiöstä.  Luettelon  ilmiöt  on  annettu  tärke¬ 
ysjärjestyksessä  siinä  mielessä,  että  keijusalamoi- 
ta  on  havaittu  eniten  ja  niiden  selityksessä  ol¬ 
laan  pisimmällä.  Vaikka  "elf”  käännettäisiin 
suomeksi  lähinnä  "keijukainen”,  minusta  valit¬ 
semani  nimitykset  vastaavat  paremmin  ilmiöi¬ 
den  herättämää  mielikuvaa. 

Yläsalamoita  nähdään  vain  yöllä,  koska  nii¬ 
den  heikko  valo  ei  erotu  päivällä.  Kun  opitaan 
tuntemaan  tarkasti  myös  muu  niihin  liittyvä  sä¬ 
teily  (esim.  radioaallot),  voitaneen  sitä  mittaa¬ 
malla  tutkia  tulevaisuudessa  myös  päiväaikaisia 
yläsalamoita. 

Maa-  ja  pilvisalamat 

Koska  yläsalamoiden  synty  liittyy  kiinteästi  ta¬ 
vanomaisten  salamoiden  esiintymiseen,  on  syy¬ 
tä  luoda  ensin  katsaus  näihin.  Ukkospilveä  voi¬ 
daan  karkeasti  ottaen  pitää  kaksinapaisena  säh- 
kövarausjakautumana  (dipolina),  jossa  negatiivi¬ 
nen  varauskeskus  on  keskivaiheilla  viiden  kilo¬ 
metrin  korkeudella  (alueessa,  jossa  rakeet  synty¬ 
vät)  ja  positiivinen  varaus  on  yläosassa  8-10  ki¬ 
lometrin  korkeudella  (ns.  alasimessa,  joka  koos¬ 
tuu  pienistä  jääkiteistä). 

Ukkospilvi  koostuu  yhdestä  tai  useammasta 
vierekkäisestä  konvektiosolusta.  Konvektio  tar¬ 
koittaa  pystyvirtausta,  jossa  lämmin  kostea  ilma 
nousee  ylös  solun  keskellä  ja  vajoaa  viilenneenä 
alas  reunoilla.  Yksittäisen  solun  halkaisija  on  ki¬ 
lometrien  luokkaa,  suuren  rykelmän  kymmeniä 
kilometrejä. 

Kun  pilven  varautuminen  (johon  tässä  ei  puu¬ 
tuta)  on  edennyt  tarpeeksi  pitkälle,  varauskeskus- 
ten  jännite  toistensa  tai  maan  suhteen  purkau¬ 
tuu  salamoina.  Tavallisin  purkaus  on  pilvisala- 
ma,  joka  synnyttää  kummastakin  päästä  haaroit¬ 
tuvan  purkauskanavan  varausalueiden  välille. 

Haarojen  säikeet  saattavat  ulottua  vaakasuoras¬ 
sa  suunnassa  laajalle,  varsinkin  jos  purkaus  ulot¬ 
tuu  rykelmässä  monen  solun  alalle;  voidaan  pu¬ 
hua  hämähäkkipurkauksesta.  Pilvisalamassa  kul¬ 
keva  sähkövirta  ei  yleensä  ole  kovin  voimakas, 
vaan  koostuu  useista  peräkkäisistä  heikohkoista 
pulsseista.  Laaja-alaisessa  hämähäkkisalamassa 
tosin  kokonaisvirta  voi  kasvaa  suureksi. 

Maasalamoista  tavallisempi  on  negatiivinen 
salama,  joka  alkaa  pilven  alaosasta  esisalamalla: 
tämä  etenee  negatiivisena  askeltavana  purkauk¬ 
sena  maata  kohti  ja  toisaalta  positiivisena  purka¬ 
uksena  kohti  negatiivista  varauskeskusta. 

Loppuvaiheessa  maasta  nousee  niin  sanottu 
vastasalama,  joka  tavoittaa  esisalaman  kärjen  ja 
täydentää  pilven  varauskeskuksen  ja  maan  väli¬ 
sen  kanavan.  Välittömästi  tämän  jälkeen  maasta 
ylöspäin  etenee  nopea,  kirkas  ja  voimakas  pääsa- 
lama.  Tätä  ensimmäistä  esisalama-pääsalamapa- 
ria  eli  iskua  voi  seurata  useampikin  isku,  jos  ka¬ 
navan  yläpää  löytää  pilvestä  ajoissa  uutta  varaus¬ 
ta.  Iskujen  välissä  esiintyy  kanavassa  usein  niin 
sanottua  jatkuvaa  virtaa,  joka  lisää  pilvestä  maa¬ 
han  siirtyvän  varauksen  määrää.  Negatiivisen 
pääsalaman  tyypillinen  virtahuippu  on  10-20 
kA  (kiloampeeria). 

Positiivinen  maasalama  alkaa  yleensä  pilven 
yläosasta.  Sen  esisalama  on  ''tehokkaampi”  kuin 
negatiivisen  salaman  ja  etenee  nopeasti  maa¬ 
han;  pääsalama  on  puolestaan  hitaampi  mutta 
välittää  suuremman  varauksen.  Iskuja  positiivi¬ 
sessa  salamassa  on  harvoin  enemmän  kuin  yksi, 
mutta  jatkuvaa  virtaa  voi  olla.  Kaiken  kaikkiaan 
positiiviset  salamat  sisältävät  enemmän  voimak¬ 
kaita  purkauksia  kuin  negatiiviset.  Positiivisten 
salamoiden  osuus  on  Suomessa  noin  1 5  prosent¬ 
tia  maasalamoista  ja  tropiikin  ukkosissa  paljon 
pienempi. 

Pilven  ja  maan  välillä  näkyvä  viivasalama  on 
maasalaman  purkauskanavasta  vain  pieni  osa. 
Siihen  liittyy  runsas,  voimakkaasti  haaroittuva, 
laajalle  vaakasuoraan  ulottuva  purkaussäikeiden 
verkko.  Siitä  riippuu,  paljonko  maasalama  lo¬ 
pulta  saa  kerätyksi  puhtia  iskuihinsa. 

Keijusalama 

Keijusalama  on  yläsalamoista  näyttävin  ja  väril¬ 
tään  punainen.  Se  muodostaa  kymmenisen  kilo¬ 
metriä  leveän  valopatsaan  50  ja  90  kilometrien 
korkeuksien  välille;  tätä  ilmakehän  kerrosta  sa¬ 
notaan  mesosfääriksi.  Valopatsas  jakautuu  toisi¬ 
naan  pystysuunnassa  kolmeen  osaan,  joita  voisi 
nimittää  keijun  tukaksi,  pääksi  ja  (ylä)vartaloksi. 
Patsaan  sivuille  syntyy  alaspäin  eteneviä  säikeitä 


tai  kärhiä.  Keijusalamoita  voi  syntyä  peräkkäin 
useamman  ryhmässä,  jolloin  vaikutelma  "keiju¬ 
jen  karkelosta”  on  voimakas,  ja  näytelmää  saatta¬ 
vat  komistaa  vielä  pilvirykelmän  pinnalla  luiker- 
televat  hämähäkkipurkaukset. 

Keijusalamoille  otollisia  tilanteita  näyttää  syn¬ 
tyvän  keskikoon  kuurorykelmiin,  joita  esiintyy 
runsaasti  ainakin  Yhdysvaltain  sisämaassa.  Esiin- 
tymiskohdassa  usein  maasalamoiden  määrä  on 
tavallista  vähäisempi  ja  positiivisten  osuus  taval¬ 
lista  suurempi;  tällainen  tilanne  painottuu 
ukonilman  kehityskaaren  loppupuolelle.  Erään 
mallin  mukaan  (Yukhimuk  ym.,  1999)  positiivis¬ 
ta  pääsalamaa  seuraa  10-30  millisekunnin  (ms) 
kuluttua  lyhyt  valonvälähdys  ja  sitten  50  millise¬ 
kunnin  verran  tasaisempaa  valoa.  Koko  kesto  on 
siis  alle  0.1  sekuntia. 

Keijusalaman  synty  selitetään  sillä,  että  positii¬ 
vinen  salama  muuttaa  nopeasti  ja  jyrkästi  pilven 
yläosan  sähkövarausta,  joka  merkitsee  sitä,  että 
pilven  yläpuolisessa  sähkökentässä  tapahtuu  vas¬ 
taava  muutos.  Muutoksen  pitää  tapahtua  laajal¬ 
la  vaakasuoralla  alueella,  jolloin  kenttä  voi  ti¬ 
hentyä  mesosfäärissä  tarpeeksi  paikalliseksi.  Eräs 
tutkimus  (Valdivia,  1998)  selittää,  että  salamaka- 
nava  kaikkine  haaroineen  ja  säikeineen  muodos¬ 
taa  niin  sanotun  fraktaalien  antennin,  joka  koh¬ 
distaa  kentän  tehokkaasti.  Sähkökenttä  kiihdyt¬ 
tää  mesosfräärin  ilmassa  olevat  vapaat  elektronit 
(joita  siellä  kosmisen  säteilyn  takia  syntyy  koko 
ajan);  nämä  törmäävät  typpimolekyyleihin,  joi¬ 
den  viritystila  sitten  purkautuu  punaisena  valo¬ 
na. 

Mainittu  tutkimus  selittää  fraktaalisuuden  pe¬ 
rusteella  myös  keijujen  säierakenteen.  Samaa 
valoa  esiintyy  tavallista  matalammissa  revontu¬ 
lissa,  joiden  virityshiukkaset  tulevat  ylhäältä  päin 
(magnetosfääristä).  Teoriat  sisältävät  myös  laskel¬ 
mia  siitä,  miten  molekyylien  virittyminen  riip¬ 
puu  esimerkiksi  korkeudesta. 

Eräässä  tutkimuksessa  (Reisingym.,  1996)  ha¬ 
vaittiin  Etelämantereella  matalataajuisia  radio¬ 
aaltoja,  jotka  saapuivat  12  000  kilometrin  päästä 
Yhdysvalloista.  Jos  positiivisen  pääsalaman  puls¬ 
sia  seurasi  muutaman  millisekunnin  ajan  hitaas¬ 
ti  vaihteleva  aalto,  tämä  "häntä”  oli  peräisin  jat¬ 
kuvasta  virrasta.  Tällaisia  tapauksia  vastasi  usein 
Yhdysvalloissa  samanaikaisesti  havaittu  kei¬ 
jusalama. 

Kajosalama 

Kajosalama  on  vaakasuunnassa  laaja  (200  km), 
himmeä  valorengas  keijusalama-alueen  yläpuo¬ 
lella  (80-100  km).  Se  esiintyy,  jos  esiintyy,  va- 

jaan  millisekunnin  kuluttua  voimakkaasta, 
useimmiten  positiivisesta  maasalamasta.  Kei- 
jusalama  ilmaantuu,  jos  ilmaantuu,  vasta  use¬ 
amman  millisekunnin  kuluttua.  Ne  eivät  siis 
esiinny  välttämättä  aina  yhdessä. 

Kajosalaman  synty  selitetään  niin,  että  salama 
synnyttää  paitsi  edellä  mainitun  "staattisen” 
sähkökentän  muutoksen,  myös  suurtaajuista 
sähkömagneettista  säteilyä  (radioaaltoja).  Se  ei 
kohdistu  kapealle  alueelle  kuten  sähkökenttä, 
vaan  etenee  palloaaltona. 

Jos  säteilypulssi  on  tarpeeksi  voimakas,  se  syn¬ 
nyttää  valoa  tietyllä  korkeudella,  mikä  nähdään 
sivulle  laajenevana  valorenkaana  tietyllä  kor¬ 
keudella.  Korkeuteen  vaikuttaa  ilman  tiheys: 
alempana,  liian  tiheässä  ilmassa,  molekyylien 
viritystila  sammuu  törmäyksissä  ennen  kuin  se 
ehtii  purkautua  valona. 

Viuhkasalama 

Suuressa  (monisolu-)ukkospilvessä  voi  huip¬ 
puun  liki  20  kilometrin  korkeudelle  kertyvän  - 
runsaan  positiivisen  -  varauksen  sähkökenttä  li¬ 
sätä  merkittävästi  ionisaatiota  100-1000  metriä 
leveällä  alueella  (siellä  on  ennestään  jo  kosmi¬ 
sen  säteilyn  ionisaatiota).  Kun  varaus  on  kasva¬ 
nut  tarpeeksi  suureksi,  ionisaatio  on  siemenenä 
ylös  suuntautuvalle  positiiviselle  soihtupurkauk- 
selle.  Se  ei  siis  edellytä  äkillistä  varauksen  muu¬ 
tosta  kuten  salamaa,  vaan  itse  purkaus  muistut¬ 
taa  esisalamaa  tai  pilvisalamaa. 

Koska  ilman  sähkönjohtavuus  kuitenkin  kas¬ 
vaa  jyrkästi  pilven  yläpuolella,  purkauksen  ei 
tarvitse  raivata  itselleen  kapeata  kanavaa  kuten 
pilvi-  tai  maasalama,  vaan  se  leviää  ylös  va¬ 
paammin.  40  kilometrin  korkeudessa  ympäröi¬ 
vän  ilman  johtavuus  on  jo  samaa  luokkaa  kuin 
itse  purkauksessa  ja  purkaus  hajoaa  olematto¬ 
miin.  Sininen  väri  tulee  myös  typpimolekyylis- 
tä,  sen  toisesta  viritystilasta. 

Gammapurkaus 

Gammapurkaus  on  toistaiseksi  kaikkein  arvoi¬ 
tuksellisin  yläsalamailmiöistä.  Koska  ilmakehän 
alaosa  ei  läpäise  gammasäteilyä,  sen  kaukoha- 
vainnointi  on  mahdollista  vain  avaruudesta. 
Gammapurkauksia  on  havaittu  ukonilmojen 
suunnalta  satelliitissa  olevalla  mittarilla.  Niissä 
on  kyse  hyvin  suurista  energioista,  ja  ilmiö  on 
toistaiseksi  kiistanalainen. 


Esiintyminen 

Yläsalamoita,  lähinnä  keijusalamoita,  on  havait¬ 
tu  paitsi  Yhdysvalloissa  myös  muualla  maapal¬ 
lolla.  Kuten  edellä  todettiin,  edellytyksenä  on 
laaja-alainen  ukkonen,  jossa  syntyy  myös  positii¬ 
visia  salamoita.  Havaintoja  on  tehty  ainakin 
Etelä-Amerikasta,  Afrikasta,  Australiasta  ja 
Kaakkois-Aasiasta. 

Havaitseminen  on  hankalaa,  joten  ei  ole  pois¬ 
suljettua,  että  niitä  voisi  esiintyä  myös  Euroo¬ 
passa,  ehkä  jopa  Suomessa.  Meillä  on  toisinaan 
jyllännyt  laaja-alaisia,  erittäin  voimakkaita  uk¬ 
kosia,  mutta  valitettavasti  avaruussukkula  ei  ole 
silloin  sattunut  lentämään  täällä  päin... 

Lopuksi 

On  kiinnostavaa  verrata  yläsalamoita  toiseen 
outoon  ilmasähköilmiöön,  pallosalamaan.  Ylä- 
salamat  ovat  kauan  pysyneet  lähes  kokonaan  ha¬ 
vaintojen  ulottumattomissa  ja  olleet  hyvin 
UFOmaisia  ilmiöitä.  Nyt  kuitenkin  niitä  on 
pystytty  havaitsemaan  ja  mittaamaan  säännölli¬ 
sesti,  ja  järkevä  teorianmuodostus  on  edennyt 
hyvin  erityisesti  keijusalamoiden  osalta.  Pal¬ 
losalamasta  puolestaan  on  kauan  saatu  runsaas¬ 
ti  silnrinnäkijähavaintoja,  mutta  niistä  saatavat 
mittaukset  ovat  edelleen  kiven  alla. 

Koska  pallosalaman  mittakaava  (metrejä)  on 
paljon  pienempi  kuin  yläsalamoiden  (kymme¬ 
niä  kilometrejä),  se  on  voitava  tuottaa  keinote¬ 
koisesti  laboratoriossa  ennemmin  tai  myöhem¬ 
min,  jos  se  on  fysikaalinen  ilmiö;  muuten  ei 
teorioita  voi  testata.  Toistaiseksi  joudumme 
odottelemaan.  ■ 

Jumalten  henkäjs  - 

Bioenergeettiset  kentät  uskomuslääkinnässä 


Uskomuslääkinnässä  keskeistä  osaa  näyttelee 
niin  sanottu  vitalismi,  elämänvoima.  Elävillä 
organismeilla  uskotaan  olevan  jokin  erityinen 
ominaisuus,  elän  vital,  joka  antaa  niille  jotain 
sellaista,  mitä  me  kutsumme  elämäksi. 
Biologian  tai  lääketieteen  tutkimus  sen 
paremmin  kuin  fysiikalliset  lainalaisuudetkaan 
eivät  tunne  tällaista  elämänvoimaa. 

Elämänvoiman  olemassaoloon  on  uskottu  ammoi¬ 
sista  ajoista  lähtien  ja  uskotaan  laajalti  vieläkin. 
Hindut  kutsuvat  sitä  nimellä  prana,  kiinalaiset  ni¬ 
mellä  qi  tai  chi,  japanilaiset  nimellä  ki  ja  muut  95 
kulttuuria  95  eri  nimellä.1  Se  on  eräänlainen  elä¬ 
män  lähde,  joka  yhdistyy  ihmisen  henkeen,  sie¬ 
luun  ja  mieleen.  Paitsi  eläviin  organismeihin 
sama  voima  voi  vaikuttaa  myös  elottomiin  esinei¬ 
siin. 

Vitalismin  historiaa  länsimaissa  tutkinu  Whee- 
ler  määritteleekin  sen  tarkoittavan  'kaikkia  niitä 
erilaisia  oppeja,  jotka  ovat  Aristoteleen  ajoista  läh¬ 
tien  liittäneet  aineen  ominaisuuksiin  fysikaalisten 
ja  kemiallisten  ominaisuuksien  lisäksi  jonkin 
muun  vaikuttavan  voiman  tai  prinsiipin.2 

Moderneja  teorioita  tästä  vitalismista  ovat  kehi¬ 
telleet  muun  muassa  Driesch5  ja  Bergson4. 

Muinaisina  aikoina  katsottiin,  että  koska  hen- 
genkulku  oli  elämän  ylläpidolle  välttämätön  ehto, 
elämänvoiman  täytyi  jotenkin  liittyä  siihen.  Se  oli 
jonkinlainen  "jumalten  henkäys”,  jota  heprealai¬ 
set  kutsuivat  nimellä  ruah,  kreikkalaiset  nimellä 
psyche  tai  preuna  ja  roomalaiset  nimellä  spiritus. 
Vähitellen  kun  alettiin  ymmärtää,  että  hengitys  si¬ 
nänsä  oli  varsin  konkreettinen  elintoimintoihin 
liittyvä  asia,  ominaisuudet  kuten  "psyykkinen”  ja 
"henkinen”  siirtyivät  tarkoittamaan  sitä  ei-aineel- 
lista  ja  kenties  yliluonnollista  ominaisuutta,  jonka 
avulla  organismit  saivat  elämän  tunnusmerkit  ja 
tietoisuuden.  Ei  uskottu,  että  organismi  itsessään 
voisi  synnyttää  elämää  ja  tietoisuutta. 

Kiinalainen  lääketiede,  josta  länsimaissakin  ol¬ 
laan  viime  vuosina  oltu  kovin  kiinnostuneita,  pe¬ 
rustuu  uskomuksiin  nimenomaan  juuri  tällaisen 
elämänvoiman  chin  (qin)  olemassaolosta.  Kiina¬ 
laisten  käsitysten  mukaan  ihmisen  kehon  niin  sa¬ 
nottujen  meridiaanien  läpi  virtaa  rytmikkäästi 


"elävä  voima”,  jota  voidaan  muun  muassa  aku¬ 
punktion  ja  akupainannan  avulla  stimuloida.  Me¬ 
ridiaaneilla  sijaitsevien  akupisteiden  sijaintia  ei  to¬ 
sin  ole  koskaan  yhdenmukaisesti  määritelty. 

Kiinalaisten  mukaan  chi  ei  rajoitu  vain  ihmisen 
kehoon,  vaan  se  virtaa  kaikkialla  ympäristössä.5 
Siksi  monet  esimerkiksi  taloa  rakentaessaan  hake¬ 
van  neuvoja  "elävään  voimaan”  syvästi  perehty¬ 
neiltä  feng  shui  -mestareilta,  jotta  suotuisat  virta¬ 
ukset  osuisivat  kohdalleen. 

Elämänvoimaa  yritetään  jäljittää 

Kun  nykytiede  kehittyi  länsimaissa  ja  alettiin  yhä 
enemmän  saada  tietoa  aineen  luonteesta  ja  omi¬ 
naisuuksista,  jotkut  tiedemiehetkin  kiinnostuivat 
etsimään  tieteellisiä  todisteita  mahdollisesta  elä¬ 
mänvoimasta.  Esimerkiksi  Isaac  Newton  etsi  vuo¬ 
sia  elämän  lähdettä  alkemisteilla  kokeillaan  sen 
jälkeen  kun  hän  oli  julkaissut  mekaniikkaa,  optiik¬ 
kaa  ja  painovoimaa  koskeneet  lakinsa. 

Nykytietämyksen  valossa  tarkasteltuna  Newto- 
nin  tutkimuksissa  ei  sinänsä  ollut  mitään  irratio¬ 
naalista.  Newtonilainen  fysiikka  ei  pystynyt  selittä¬ 
mään  materialistiseen  elämään  tai  mieleen  liitty¬ 
vää  monimutkaisuutta.  Sitä  paitsi  painovoimaan 
tuon  ajan  ajattelun  mukaan  näytti  liittyvän  yli¬ 
luonnollisia  piirteitä  -  sillä  ei  tuntunut  olevan  mi¬ 
tään  aineellista  perustaa.  Ajateltiin,  että  ehkä  elä¬ 
män  ja  ajatuksenkin  voimilla  oli  samanlaisia  ei- 
aineellisia  ominaisuuksia.  Kuitenkaan  Newton 
sen  paremmin  kuin  muutkaan  hänen  jälkiään  seu¬ 
ranneet  eivät  onnistuneet  saamaan  minkäänlaisia 
todisteita  tällaisen  elämänvoiman  olemassaolosta. 

1700-luvulla  vaikuttanut  lääkäri  Anton  Mesmer 
uskoi,  että  magneettisuus  oli  jonkinlainen  univer¬ 
saali  elämänvoima,  joka  vaikutti  myös  ihmiskehos¬ 
sa,  ja  jota  voitiin  siirtää  magneettien  avulla  kehon 
osista  toisiin.  Potilaiden  reaktiot  olivatkin  monasti 
varsin  rajuja,  kun  Mesmer  saatteli  tasapainoon 
heidän  energioitaan.6  Nykyisin  tämä  mesmeris- 
min  nimellä  kulkeva  oppi  yhdistetään  enemmän¬ 
kin  hypnoosiin  kuin  uskomuksiin  elämänvoimas¬ 
ta.  Mesmerin  ajatukset  ovat  kuitenkin  säilyneet 
useissa  erilaisissa  tieteen  kanssa  ristiriidassa  olevis¬ 
sa  niin  sanotuissa  holistisissa  teorioissa. 


Viime  vuosisadalla  monet  lupaavat  tiedemiehet 
kuten  William  Crookes  ja  Oliver  Lodge  etsivät 
tieteellistä  todistusaineistoa  niin  sanotusta  "psyyk¬ 
kisestä  voimasta”,  jota  ajan  meedioiden  ja  muiden 
spiritistien  oletettiin  hallitsevan.  He  uskoivat,  että 
se  saattaisi  liittyä  vastikään  keksittyihin  sähkömag¬ 
neettisiin  ”eetteriaaltoihin”,  joille  oli  löytynyt 
hämmästyttävää  käyttöä.  Ajateltiin,  että  jos  kerran 
langaton  sähkötys  oli  mahdollista,  niin  miksipä  ei 
sitten  langaton  telepatiakin.  Tämä  oli  tuona  aika¬ 
na  ihan  järkeenkäypä  kysymys.  Kuitenkin  siinä 
missä  langaton  sähkötys  menestyi,  langaton  telepa¬ 
tia  ei  edistynyt,  vaikka  parapsykologisia  kokeita 
alettiin  ahkerasti  harrastaa  tälle  vuosisadalle  tulta¬ 
essa.7 

Ei  vain  atomeja... 

Lääketiede  pohjaa  käsityksensä  ihmiskehon  hoi¬ 
dossa  luonnontieteiden  -  biologian,  kemian  ja  fy¬ 
siikan  -  tutkimukseen.  Ihmiskeho  on  monimutkai¬ 
nen,  ei-lineaarinen  järjestelmä,  joka  on  rakentu¬ 
nut  samoista  atomeista  ja  molekyyleistä  kuin  elot¬ 
tomat  kappaleet  kuten  esimerkiksi  tietokoneet  ja 
autot.  Lääkärit  ovat  siis  tietyssä  mielessä  arvostettu¬ 
ja  mekaanikkoja,  jotka  korjaavat  ihmisruumiin  rik¬ 
ki  menneitä  osia. 

Tätä  mielikuvaa  vahvistaa  jokainen  käynti  sai¬ 
raalassa,  jossa  ihminen  kytketään  koneisiin,  jotka 
mittaavat  verenpainetta,  lämpötilaa,  happipitoi¬ 
suutta  ja  muita  fyysisiä  parametrejä.  Potilaille  syö¬ 
tetään  melkein  aina  lääkkeitä,  joiden  tarkoitukse¬ 
na  on  muuttaa  kehon  kemiaa.  Viimeistä  kertaa 
lukuun  ottamatta  ihminen  yleensä  paranee  sairaa¬ 
lassa.  Potilaat  pitävät  kokemusta  kuitenkin  usein 
varsin  kielteisenä,  elleivät  nyt  satu  olemaan  lääkä¬ 
reitä. 

Tässä  mielessä  ei  ole  lainkaan  ihme,  että  monet 
uskomuslääkinnän  harjoittajat  löytävät  paljon  kiin¬ 
nostuneita  kuulijoita,  kun  he  väittävät  olevansa 
tällaisen  materiaalisen  ja  mekaanisen  hoidon  ylä¬ 
puolella  ja  hoitavansa  sen  sijaan  ihmisen  tärkeintä 
osaa  -  itse  elämää.  Ihmisten  uskonnollisuutta  ja 
omanarvontuntoa  hivelee  suuresti,  kun  heille  ker¬ 
rotaan,  etteivät  he  ole  vain  muodostelma  atomeja, 
vaan  että  heissä  on  elävä  kenttä,  joka  yhdistää  hei¬ 
dät  Jumalaan  ja  kosmokseen.  Tämän  lisäksi  hyvin 
sairaat  ihmiset  usein  etsivät  toivoa  kaikkialta,  mistä 
vain  voivat  sitä  löytää.  Näin  ollen  terapeuteille, 
jotka  väittävät  pystyvänsä  onnistumaan  siinä,  missä 
lääketiede  epäonnistuu,  on  jo  valmiit  markkinat. 

Biokenttäteoria 

Hypoteettiseen  elävään  voimaan  viitataan  nykyisin 
usein  termillä  bioenergeettinen  kenttä.  Kosketus- 


terapeutit,  akupunktionistit,  kiropraktikot  ja  mo¬ 
net  muut  uskomuslääkinnän  harjoittajat  väittävät 
voivansa  parantaa  monia  vaivoja  manipuloimalla 
näitä  kenttiä  kehon  elämänenergioiden  tasapai¬ 
noon  saattamiseksi. 

Bioenergeettinen-termiä  käytetään  biokemiassa 
viittaamaan  mitattavissa  oleviin  normaaleista  fysi¬ 
kaalisista  ja  kemiallisista  prosesseista  aiheutuviin 
energianmuutoksiin  elävissä  organismeissa.  Tämä 
ei  kuitenkaan  ole  sitä,  mitä  uudet  vitalistit  tarkoit¬ 
tavat.  He  ajattelevat  bioenergeettisen  kentän  ole¬ 
van  "holistinen  elävä  voima”,  jonka  tutkimiseen 
kemian  ja  fysiikan  rajalliset  menetelmät  eivät  riitä. 

Holistisella  en  nyt  tarkoita  sitä,  etteikö  potilasta 
tule  hoitaa  kokonaisuutena  ja  etteivätkö  psykologi¬ 
set,  emotionaaliset  ja  sosiaaliset  tekijät  fyysisen  ke¬ 
hon  ohella  vaikuta  ihmisen  hyvinvointiin.  Vaikka 
useat  ihmiset,  jotka  väittävät  harjoittavansa  holis¬ 
tista  lääketiedettä,  käyttävät  juuri  tätä  esimerkkiä, 
he  myös  antavat  ymmärtää,  että  heidän  hoitonsa 
sisältää  paljon  muutakin. 

Se,  että  ihmistä  hoidetaan  kokonaisvaltaisesti,  ei 
ole  ristiriidass  tieteellisten  periaatteiden  kanssa  ku¬ 
ten  ei  fysikaalisen  systeemin  eri  osien  keskinäinen 
vuorovaikutuskaan.  Reduktionismi  ei  tarkoita,  että 
kohteet  ovat  eristyksissä  toisistaan.  Holismi,  joka 
ylittää  reduktionismin  rajat,  lähtee  siitä,  että  koh¬ 
teet  ovat  keskenään  samanaikaisessa  vuorovaiku¬ 
tuksessa  ja  että  tämä  vuorovaikutus  on  niin  voima¬ 
kasta,  ettei  kohteita  voi  käsitellä  toisistaan  erillisi¬ 
nä. 

Tämä  käsitys  on  omaksuttu  myös  bioenergeetti- 
siä  kenttiä  koskevaan  keskusteluun,  jossa  kentän 
ajatellaan  olevan  jonkinlaista  kosmista  eetteriä, 
joka  täyttää  maailmankaikkeuden  kokonaan  ja  vai¬ 
kuttaa  heti  kaikkialla  valoa  nopeammin. 

Monet  niin  sanotut  "holistiset  terapiat”  kuten 
Terapeuttinen  kosketus  (TT)  ovat  nykyisin  levin¬ 
neet  laajasti  erilaisina  hoitomuotoina8.  Ne  näyttä¬ 
vät  pohjaavan  tietynlaiseen  teoreettiseen  järjestel¬ 
mään,  jota  TT:n  kehittäjä  Martha  Rogers  on  kut¬ 
sunut  "unitaariksi  ihmistieteeksi”  (The  Science  of 
Unitary  Human  Beings),  ja  jossa  energiakentät 
muodostavat  elollisen  ja  elottoman  perusyksikön.9 
Kenttä  on  tässä  yhdistävä  käsite,  ja  energia  kuvaa 
kentän  dynaamista  luonnetta.  Energiakentillä  ei 
ole  rajoja  eivätkä  ne  ole  mitattavissa,  ne  ovat  jatku¬ 
vassa  liikkeessä.10 

Bioenergeettisen  kentän  tarkkaa  luonnetta  ei 
ole  määritelty  edes  spekulatiivisena  hypoteesina 
sen  paremmin  Rogersin  kuin  kenenkään  muun¬ 
kaan  kokonaisvaltaista  parannusta  koskevissa  teok¬ 
sissa.  Yhtäältä  biokenttä  näyttää  merkitsevän  klas¬ 
sista  sähkömagneettista  kenttää,  toisaalta  se  sekoit¬ 
tuu  kvanttikenttien  tai  aaltotoimintojen  kanssa. 

Esimerkiksi  Stefanatos  kirjoittaa  "Energialääke- 

tieteen  periaatteet  ovat  peräisin  kvanttifysiikasta. 
Bioenergeettinen  lääketiede  merkitsee  ihmis-  ja 
eläinkehojen  tutkimista  dynaamisina  sähkömag¬ 
neettisina  kenttinä  sähkömagneettisessa  ympäris¬ 
tössä.”11 

Yhdysvaltalaisessa  arvostetussa  JAMA  (Journal  of 
American  Medical  Association)  -tiedelehdessä  jul¬ 
kaistiin  viime  vuonna  laajaa  kohua  herättänyt  ar¬ 
tikkeli,  jossa  käsiteltiin  Emily  Rosa  -nimisen  kou¬ 
lutytön  testausta  Terapeuttisen  kosketuksen  avul¬ 
la.12  Tässä  yksinkertaisessa  kokeessa  terapeutit  ei¬ 
vät  kuitenkaan  pystyneet  saamaan  selville  Emilyn 
energiakenttää. 

Aurat  ja  kirliankuvat 

Bioenergeettisen  kentän  ehkä  pisimmälle  kehitet¬ 
ty  malli  liittyy  sähkömagneettisen  kentän  tiettyihin 
ominaisuuksiin.  Sen  kannattajat  väittävät,  että  ih¬ 
minen  säteilee  mitattavissa  olevia  sähkömagneetti¬ 
sia  aaltoja,  jotka  puolestaan  liittyvät  ihmisiä  ympä¬ 
röiviin  bioenergeettisiin  kenttiin.  Journal  of  Ad¬ 
vanced  Nursing  -lehdessä  Patterson  sanoo  ”henki- 
parannukseen”  liittyvän  ajatuksen,  että  "me  kaikki 
olemme  osa  maailmankaikkeuden  luonnollista 
harmonista  energiaa”.  Tämän  universaalin  ener¬ 
giakentän  sisällä  ihmisellä  itsellään  on  sitten  oma 
energiakenttä,  "joka  liittyy  elimellisesti  ihmisen 
elämään  ja  jota  usein  kutsutaan  auraksi”.15 

Jotkut  itseään  psyykikoiksi  nimittävät  väittävät 
näkevänsä  ihmisten  aurat,  vaikka  tällaista  väitettä 
ei  ole  pystyttykään  näyttämään  toteen.14 

Toisaalta  ihmisellä  todellakin  on  "auroja”,  joita 
voidaan  kuvata  infrapunafilmille.  Kysymys  on  kui¬ 
tenkin  tavallisesta  mustan  kappaleen  sähkömag¬ 
neettisesta  säteilystä.  Kohteet,  jotka  heijastavat  hy¬ 
vin  vähän  valoa,  näkyvät  mustina.  Ne  säteilevät 
näkymätöntä  infrapunavaloa,  mikä  on  tilastollista 
seurausta  kehon  varauksellisten  hiukkasten  satun¬ 
naisesta  lämpöliikehdinnästä. 

Valon  aaltoteorian  kyvyttömyys  selittää  mustan 
kappaleen  spektriä  johti  vuonna  1900  Pianokin 
otaksumaan,  että  valo  tulee  energiakimppuina, 
quantoina.  Nykyisin  näiden  quantojen  tiedetään 
olevan  fotoneja.  On  jotenkin  ironista,  että  vaikka 
kvanttimekaniikka  korvasi  eetteriaallot  konkreetti¬ 
silla  hiukkasilla,  holistit  näyttävän  tuntevat  yhä 
mieltymystä  niihin. 

Mustan  kappaleen  säteily  ei  voi  kuitenkaan  olla 
holistien  tarkoittama  bioenergeettinen  kenttä,  kos¬ 
ka  silloin  jopa  alkuräjähdyksestä  peräisin  oleva 
kosminen  mikroaaltojen  taustasäteily  pitäisi  olla 
elossa.  Tällä  säteilyllä  ei  ole  myöskään  sitä  moni¬ 
mutkaisuutta,  jota  me  elämältä  edellytämme.  Se 
on  juuri  niin  tunnusmerkitöntä  kuin  se  vain  voi 
olla  ja  kuitenkin  se  noudattaa  fysiikan  lakeja. 


Optisten  ja  valokuvausteknisten  tekijöiden  tiliin 
voidaan  lukea  kaikki  ne  hienot  muodot,  joita  valo¬ 
kuvatuilla  ihmisen  säteilemillä  "auroilla”  voi  olla. 
Ne  eivät  siis  korreloi  kappaleen  elollisuuden  tai 
elottomuuden  kanssa.  Osansa  on  tietenkin  myös 
ihmisten  taipumuksella  nähdä  säännönmukai¬ 
suutta  sielläkin,  missä  sitä  ei  ole. 

Stefanatosin15  mukaan  bakteerien,  virusten  ja 
myrkyllisten  aineiden  säteilemät  sähkömagneetti¬ 
set  kentät  (EMF)  vaikuttavat  kehon  soluihin  ja 
heikentävät  sen  kuntoa,  josta  seuraa  se,  että  ihmi¬ 
nen  sairastuu. 

Elämänenergioita  voidaan  kuitenkin  tasapainot¬ 
taa  bioenergeettisillä  teorioilla.  "Antibiootti  tai 
lääke  ei  voi  pelastaa  eläintä,  jos  elävä  voima  joko 
puuttuu  tai  on  tukahdutettu”,  Stefanatos  toteaa.16 
Niinpä  sairaudesta  ja  terveydestä  päättää  se,  joka 
voittaa  hyvien  ja  pahojen  sähkömagneettisten  aal¬ 
tojen  välisen  taistelun. 

Sähkömagneettisten  kenttien  vaikutukset  elä¬ 
viin  olentoihin  pitäisi  voida  helposti  selvittää,  kun 
otetaan  huomioon  se  tarkkuus,  jolla  sähkömag¬ 
neettisia  ilmiöitä  voidaan  nykyisin  mitata  laborato¬ 
riossa.  Fyysikoiden  pitäisi  siis  pystyä  selvittämään 
kehon  kaikki  sähkömagneettiset  tekijät,  jotka  ovat 
tarpeeksi  vahvoja  liikuttamaan  atomeita  tai  teke¬ 
mään,  mitä  sitten  ikinä  tehdäänkin,  kun  sairauksia 
aiheutetaan  tai  parannetaan. 

Fysiikka  eikä  mikään  muukaan  tiede  ole  kuiten¬ 
kaan  saanut  selville  mitään,  mikä  pakottaisi  mei¬ 
dät  muuttamaan  vakiintuneita  fysiikan  teorioita. 
Mitään  yksinomaan  biologista  alkeishiukkasta  tai 
kenttää  ei  ole  löydetty.  Tarkimmatkaan  tunnisti¬ 
memme  eivät  ole  saaneet  mistään  sellaisesta  edes 
mitään  viitettä. 

Mustan  kappaleen  infrapunasäteilyn  ohella 
muita  taajuuksia  olevia  sähkömagneettisia  aaltoja 
on  löydetty  aivoista  ja  muista  elimistä.  Niissä  ei 
ole  kuitenkaan  mitään  erityistä  sellaista,  joka  erot¬ 
taisi  ne  sähkömagneettisista  aalloista,  joita  syntyy, 
kun  varaukset  liikkuvat  missä  tahansa  elektronises¬ 
sa  systeemissä.  Ei  ole  myöskään  löydetty  mitään 
sellaista,  joka  erottaisi  elävien  organismien  aallot 
kuolleiden  organismien  aalloista. 

Kirliankuvia  pidetään  usein  todisteena  siitä,  että 
elollisilla  olioilla  olisi  jokin  erityislaatuinen  ener¬ 
giakenttä.  Muun  muassa  Patterson  väittää,  että  kir- 
liankuvien  avulla  aurasta  on  löydetty  seitsemän  tai 
useampia  eri  värisiä  kerroksia17. 

Semyon  Davidovich  Kirlian  oli  armenialainen 
sähköteknikko,  joka  vuonna  1937  keksi,  että  elä¬ 
vän  organismin,  esimerkiksi  tuoreen  lehden 
"aura”  näkyi  valokuvassa,  kun  lehteen  kohdistet¬ 
tiin  sykäyksittäin  etenevä  voimakas  sähkömagneet¬ 
tinen  kenttä.  Valokuvassa  näkyi  voimakkaita  kuvi¬ 
oita,  joissa  oli  monivärisiä  kipinöitä,  säihkeitä  ja 


leimahduksia.18 

Ostander  ja  Schröder  ovat  kuvanneet  kirjassaan 
Psychic  Discoveries  Beyond  the  Iron  Curtain 
(1970),  miten  Kirlian  ja  hänen  vaimonsa  katselivat 
lehden  kuolinkamppailua.  "Heidän  siinä  katselles¬ 
sa  lehti  näytti  kuolevan  heidän  silmiensä  edessä  ja 
kuolema  heijastui  otetuissa  valokuvissa."  Kirlianit 
itse  ovat  sanoneet  nähneensä  lehden  varsinaisen 
elämäntoiminnon.19 

Kuten  myöhemmin  on  voitu  osoittaa,  Kirlianin 
aura  ei  ollut  muuta  kuin  koronapurkaus,  jollaises¬ 
ta  on  merkintöjä  jo  vuodelta  1777  ja  joka  pysty¬ 
tään  selittämään  täysin  fysiikan  termein.  Valvotuis¬ 
sa  kokeissa  on  voitu  osoittaa,  että  väitetyt  "elintoi¬ 
minnot”  kuten  lehden  kuolinkamppailu  riippuvat 
kosteuden  määrästä.  Kun  lehti  kuolee,  se  kuivuu 
ja  sen  sähkönjohtokyky  alenee.  Sama  vaikutus 
nähdään  kauan  kuolleena  olleen,  mutta  märän 
puupalan  kohdalla.20 

Tässäkin,  kuten  infrapuna-auran  kohdalla,  meil¬ 
lä  on  tunnettu  sähkömagneettinen  ilmiö,  jota  esi¬ 
tellään  todisteena  elämänvoimasta  maallikoille, 
joilla  ei  ole  fysiikan  perustietoja.  Tiedeyhteisö  ei 
arvostelisi  uskomuslääkinnän  kannattajia  niin  an¬ 
karasti,  elleivät  nämä  turvautuisi  tällaiseen  epäre¬ 
hellisyyteen  ja  hölmöyteen.21 

Kv  anttipar  antaminen 

Kvantti  on  maaginen  sana,  joka  esiintyy  nykyisin 
lähes  jokaisessa  uskomuslääkinnästä  kirjoitetussa 
tekstissä.  Tuntuu  kuin  sen  avulla  kaikki  epäjoh¬ 
donmukaisuudet,  epäyhtenäisyydet  ja  ristiriitai¬ 
suudet  haihtuisivat  tuhkana  tuuleen.  Koska  kvant¬ 
timekaniikka  on  outoa,  kaiken  oudon  täytyy  olla 
kvanttimekaniikkaa. 

Bioenergeettisiä  kenttiä  koskevassa  kirjallisuu¬ 
dessa  vedotaan  usein  Einsteiniin.  Stefanatos  selit¬ 
tää,  että  "Einsteinin  kvanttifysiikan  teorioihin  pe¬ 
rustuen  nämä  energeettiset  käsitteet  voidaan  siir¬ 
tää  lääketieteeseen,  jolloin  sairauksien  diagnosoin¬ 
tiin,  etsimiseen  ja  hoitoon  saadaan  laajempi  lähes¬ 
tymistapa”.22 

Mitkä  ihmeen  Einsteinin  kvanttifysiikkaa  koske¬ 
vat  teoriat?  Siinä  missä  Einsteinin  panos  kvantti¬ 
mekaniikan  kehityksessä  oli  valtava  etenkin  hänen 
fotoniteoriansa,  moderni  kvanttimekaniikka  on  tu¬ 
losta  useiden  vuosisadan  alun  fyysikkojen  kuten 
Pianokin,  Bohrin,  de  Broglien,  Heisenbergin, 
Schröingerin,  Paulin,  Bornin,  Jordanin  ja  Dira- 
cin  työstä.  Heistä  jokaisen  panos  kvanttimekaniik¬ 
kaan  oli  vähintäänkin  yhtä  tärkeä  kuin  Einsteinin. 
Einsteinin  kuolemattomuus  perustuu  hänen  kah¬ 
teen  suhteellisuusteoriaansa. 

Fritjof  Capraan  ja  Ken  Wilberiin  viitaten  Ste¬ 
fanatos  kertoo,  kuinka  "Einsteinin  kvanttimalli 


korvasi  Newtonin  ihmisyyden  ja  maailmankaikke¬ 
uden  mekaanisen  mallin”.23  Näin  "holistinen" 
teoria  saatiin  liittymään  klassisesta  newtonilaisesta 
fysiikasta  luopumiseen.  "Holistinen  parantami¬ 
nen”  pitää  kuitenkin  kiinni  useista  1700-  ja  1800- 
luvun  fysiikan  ajatuksista,  joista  nykyfysiikassa  on 
jo  kauan  sitten  luovuttu. 

Tällaiset  "holistiset  teoriat”  eivät  paljon  perusta 
siitä  tosiasiasta,  ettei  Einstein  keksinyt  kvanttify¬ 
siikkaa,  tai  että  sähkömagneettisista  kentistä  pu¬ 
huttiin  jo  ennen  kvanttifysiikkaa  ja  että  Einstein 
itse  arveli  niiden  muodostuvat  pelkistävistä  hiuk¬ 
kasista.  Ne  eivät  myöskään  paljon  piittaa  siitä,  että 
Einstein  tosiasiallisesti  teki  lopun  eetteristä,  ai¬ 
neesta,  jonka  1800-luvun  fyysikot  uskoivat  aiheut¬ 
tavan  sähkömagneettisen  aallon  aaltoliikkeen  ja 
jonka  muutamat  muut  uskoivat  saavan  aikaan 
myös  psyykkisten  aaltojen  aaltoliikkeen. 

Holistisen  kirjallisuuden  kuvaama  bioenergeet- 
tinen  kenttä  tuntuu  sekoittuvan  eetterin  kanssa. 
Tai  ehkä  tähän  ei  mitään  sekaannusta  liitykään. 
Niillä  molemmilla  on  ainakin  se  yhteinen  piirre, 
ettei  niitä  ole  olemassakaan. 

1800-luvun  lopulla  Michelsonin  ja  Morleyn 
eetteritutkimukset  olivat  epäonnistuneet.  Einstei¬ 
nin  suhteellisuusteoria  ja  valofotoniteoria  molem¬ 
mat  julkaistiin  1905.  Nykyisin  sähkömagneettisen 
säteilyn  ymmärretään  olevan  täysin  konkreettinen 
ilmiö.  Fotoneilla  on  sekä  eloton  että  maan  vetovoi¬ 
maan  perustuva  massa  ja  kaikki  konkreettisen  kap¬ 
paleen  tunnusmerkit.  Sähkömagnetismi  on  yhtä 
konkreettista  kuin  hengittäminen  ja  siten  aivan 
yhtä  vähän  uskottava  ehdokas  elämänvoimaksi. 

Vaikka  toisin  toivoisimme,  tosiasia  on  se,  ettei 
ainutlaatuista  elävää  voimaa  ole  koskaan  pystytty 
vakuuttavasti  osoittamaan  tieteellisissä  kokeissa. 
Sitä  ei  ole  löydetty'  myöskään  maailmankaikkeu¬ 
temme  rajoja  tutkivien  teleskooppien  tai  hiukkas- 
kiihdyttimien  avulla. 

Bioenergeettisellä  kentällä  ei  ole  mitään  osaa 
biologian  tai  tieteellisen  lääketieteen  teoriassa  tai 
käytännössä.  Vitalismi  ja  bioenergeettiset  kentät 
ovat  pelkkiä  hypoteeseja,  joille  ei  ole  saatu  mitään 
tutkimuksellista  näyttöä. 

Väitteille  pitävä  näyttö 

Omalla  alallani,  hiukkasfysiikassa,  arvostetut  jul¬ 
kaisut  kuten  Physical  Review  Letters  eivät  julkaise 
mitään  väitettä  uudesta  ilmiöstä  ellei  väitteen  mer¬ 
kitsevyystaso  ole  vähintään  1()'4  tai  vähemmän. 
Tämä  tarkoittaa  sitä,  että  jos  sama  koe  toistetaan 
10  000  kertaa,  virhetulos  voi  esiintyä  vain  yhden 
kerran. 

Lääketieteessä  ja  sen  lähitieteissä  kuten  psykolo¬ 
giassa  ja  farmakologiassa  samoin  kuin  sosiaalitie- 

teissä  parhaiden  tiedejulkaisujen  merkitsevyystaso 
on  tavallisesti  viisi  prosenttia,  mikä  tarkoittaa  sitä, 
että  koe  pitää  toistaa  keskimäärin  vain  20  kertaa 
sen  varmistamiseksi,  ettei  tulos  johdu  jostain  vir¬ 
heestä  koejärjestelyissä  tai  kokeen  manipuloinnis¬ 
ta. 

Lääketieteessä  uusien  tutkimustulosten  pikaisel¬ 
le  käyttöönotolle  on  järkevä  perusta,  koska  siten 
voidaan  mahdollisesti  säästää  ihmishenkiä.  Silti 
minusta  tuntuu,  että  siinäkin  olisi  hyvä  vähän  ki¬ 
ristää  kriteerejä.  Vältyttäisiin  paljolta  sekaannuk¬ 
selta  ja  tutkimuksissakin  edistyttäisiin  varmasti  pa¬ 
remmin,  jos  aikaa  ja  resursseja  ei  hukattaisi  harha¬ 
teille. 

Mitä  kriteerejä  sitten  pitäisi  soveltaa  niihin  tut¬ 
kimuksiin,  jotka  väittävät  jonkin  terapian  toimivan 
vaikka  terapia  onkin  ristiriidassa  vakiintuneiden 
tieteellisten  periaatteiden,  esimerkiksi  fysiikan  la¬ 
kien  kanssa?  Pitäisikö  meidän  esimerkiksi  julkaista 
koe,  joka  osoittaa,  että  Terapeuttinen  kosketus  toi¬ 
mii,  kun  kokeen  merkitsevyystaso  on  5  prosenttia. 
Minusta  ei,  koska  ihmiskokeissa  virhemahdolli¬ 
suuksien  arviointi  ylipäätään  on  hyvin  vaikeaa. 

En  kannata  sensuuria,  mutta  tavallisuudesta 
poikkeaviin  väitteisiin  pitäisi  minusta  soveltaa  tiu¬ 
kempia  kriteerejä.  Minkä  tahansa  kokeen  pitäisi 
noudattaa  samoja  kriteerejä,  joita  hiukkasfyysikko- 
jen  ja  muiden  etulinjan  tutkijoidenkin  on  nouda¬ 
tettava.  Merkitsevyystaso  pitäisi  olla  1/10  000  pi¬ 
kemminkin  kuin  1/20.  On  eri  asia  julkaista  vä¬ 
hemmän  merkittäviä  tuloksia,  jotka  eivät  ole  risti¬ 
riidassa  tunnettujen  periaatteiden  kanssa  kuin  sel¬ 
laisia,  jotka  pakottavat  muuttamaan  tieteen  para¬ 
digmoja  ja  suuntaamaan  tutkimusresurssit  täysin 
uusille  urille. 

Suuri  osa  uskomuslääkinnästä  perustuu  vakiin¬ 
tuneiden  tieteellisten  periaatteiden  kanssa  ristirii¬ 
dassa  oleviin  väitteisiin.  Sen  harjoittajilla  on  pal¬ 
jon  todistettavaa.  Yhteiskunnan  on  jo  aika  alkaa 
vaatia  heiltä  näitä  todisteita.  ■ 

oska  vielä  toistaiseksi  elettävällä  vuositu¬ 
hannella  keksittiin  painaa  kirjoja,  pyysi 
päätoimittajani  minua  lukemaan  yhden. 
Lupasin  suostua,  vaikka  olenkin  enemmän  kirjoi¬ 
tus-  kuin  lukuilrmisiä.  Eihän  sitä  tiedä,  jos  kirjat 
2000-luvulla  ovat  jo  poissa  muodista. 

Ehkä  hän  siksi  suositteli  minulle  käsikirjaa. 
Vuoden  2000  käsikirjaa.  WSOY:n  ystävällinen  vir¬ 
kailija  muisteli  Juhani  Mäkelän  kirjoittaneen  sel¬ 
laisen  ja  lupasi  sen  myös  minulle  lähettää  hetimi¬ 
ten  löydettyään.  Välittömästi  kolme  viikkoa  myö¬ 
hemmin  kovakantinen  odotti  postilaatikossani. 
Lunastuksen  aika  koitti  lupaukselleni. 

Ajattelin  ensin  laskea  sivut,  mutta  joku  oli  jo 
tehnyt  sen.  Niitä  oli  251.  Alkuun  ja  loppuun  jou¬ 
tuneita  tyhjiä  lehtiä  ei  kai  laskettu  mukaan.  Sen 
jälkeen  katsoin  kuvat.  Niitä  ei  ollut  monta  ja  ne¬ 
kin  piirroksia.  Ilkikurisia  mielestäni,  jonkun  Pekka 
Vuoren  tekemiä.  Sitten  oli  vain  ryhdyttävä  luke¬ 
maan. 

Onneksi  teksti  oli  perin  lyhyissä  osioissa.  Ym¬ 
märsin  takakannesta,  että  niitä  kutsutaan  pa¬ 
kinoiksi.  Olin  tyytyväinen  enkä  enää  pelännyt  pu¬ 
toavani  kärryiltä.  Niinmuodoin  ei  suuresti  haitan¬ 
nut,  vaikka  nukahdinkin  pari  kertaa  sohvalle  opuk¬ 
sen  seurassa.  Päinvastoin,  näytinhän  kerrankin 
nukkuessani  sivistyneeltä  ja  oli  mukava  torkkua, 
kun  ei  jäänyt  juttu  kesken. 

Luin  kuitenkin  tunnollisesti,  usein  jopa  innok¬ 
kaasti  lähes  jokaisen  sanan  kirjasta  aina  loppuun 
saakka.  Oletin,  että  vastanimettynä  arvostelijana 
minun  kuului  tehdä  niin.  Luettuani  minua  kohta¬ 
si  pulma.  Arvostelijana  minua  painoi  vastuu  luki¬ 
jaa  ja  tekijää  ja  kai  joitain  muitakin  kohtaan.  En 
voinut  pureutua  kiintoisiin  yksityiskohtiin  ennen 
kuin  sanoisin  jotain  yleispätevää.  Sellaista  kuten 
että  'Vuoden  2000  käsikirjassa  Juhani  Mäkelä  pu¬ 
reutuu  tuttuun  tapaansa  ironian  keinoin  aikamme 
ajankohtaisiin  ilmiöihin”. 

Mutta  onko  Mäkelän  tapa  kaikille  tuttu?  Enhän 
itsekään  ollut  lukenut  hänen  kirjojaan  aiemmin. 
Ja  ilmiöt,  ovatko  ne  ajankohtaisia?  Maailmanlo¬ 
pustakin  on  puhuttu  maailman  sivu.  Ja  ovatko  kir¬ 
jan  teemat  edes  ilmiöitä.  Kuten  tulevaisuus.  Se  kai 
on  pikemminkin  aikaan  liittyvä  ominaisuus.  Ei 
onnistu  tällä  tavoin. 

Ehkä  voisin  etsiä  kirjasta  jonkin  täsmällisem- 
män  näkökulman.  Voisin  tarkastella  sisältöä  kan¬ 
sallisesti  ja  todeta,  että  "pakinoissaan  Mäkelä  piir- 


kirjan 


tää  parodista  kuvaa  uudelle  vuosituhannelle  kur¬ 
kottavista  suomalaisista”. 

Mutta  ei  kirja  pelkästään  suomalaisista  kerro. 
Eivätkä  kaikki  edes  kurkota  tulevaisuuteen.  Oike¬ 
astaan  aika  moni  jäisi  mieluusti  nykyiselle  vuositu¬ 
hannelle.  Ja  onko  kuva  parodinen?  Takakannessa 
puhutaan  satiirista  ja  itse  tunnistan  ihan  arkirealis¬ 
miakin  joukossa.  Ei  tästäkään  mitään  tule.  Ovatko¬ 
han  kaikki  kirjoitukset  sitä  paitsi  edes  pakinoita. 
En  tiedä,  pitäisi  löytää  jokin  normi. 

Ehkä  sittenkin  voisin  pureutua  kritiikissäni  tar¬ 
kemmin  kirjan  aiheisiin.  Toteaisin,  että  "kirjailijan 
piiska  sivaltaa  terävänä  uskontoon,  urheiluun,  me¬ 
diaan  kuin  kaikkinaiseen  huuhaaseen”.  Jotain  jää 
tästäkin  puuttumaan,  mutta  lopullisesti  hämmen¬ 
nyn,  kun  löydän  kirjasta  otsikon  ”Trendikkäitä  tu¬ 
levaisuudennäkymiä”  alta  sanan  huuhaa,  josta 
Mäkelä  kirjoittaa:  "Tämän  käsillä  olevan  kirjan 
saavuttama  suosio  on  hieno  osoitus  siitä,  että  huu¬ 
haan  tulevaisuus  on  taattu.”  Onko  siis  käsikirjakin 
huuhaata?  Sellainen  hämmentää.  Päätän  sitten¬ 
kin  pureutua  yksityiskohtiin. 

Minusta  oli  oikein  hauskaa  lukea  listaa,  jossa 
Mäkelä  esittelee  uuden  aikakauden  herättämiä 
keskeisiä  kysymyksiä.  Muun  muassa  "Elääkö  Elvis 
todella  jossakin?”  ja  "Koska  maailmanloppu  oi¬ 
kein  tulee  kun  siitä  on  niin  kauan  puhuttu?”  ja 
"Joutuuko  ihminen  tulevaisuudessa  enää  kysele¬ 
mään,  vai  tiedetäänkö  silloin  jo  kaikki?". 

Vaihtoehtohistoriakin  oli  hupaisaa.  Kuten  "Jos 
Suomi  ei  olisi  julistautunut  itsenäiseksi  vuonna 
1917,  miksi  muuksi  Suomi  olisi  voinut  julistau¬ 
tua?”  Tai  "Jos  talonpojat  olisivat  voittaneet  nuija¬ 
sodan  Jaakko  Ilkan  johdolla,  olisiko  Ilmajoki  nyt 
Suomen  pääkaupunki?” 

Enempiä  yksityiskohtia  en  kerrokaan.  Jos  kirjas¬ 
sa  olisi  ollut  juoni,  niin  olisin  tässä  kohdassa  vielä 
kertonut,  että  "hovimestarin  syyllisyyden  paljastu¬ 
minen  johdatti  lukijan  tutkiskelemaan  omia  tun- 
netilojaan".  Nyt  ei  niin  käynyt.  Voin  ainoastaan 
kertoa,  että  kirja  päättyy  sivun  251  alalaitaan,  teks¬ 
tin  päätteeksi  pantuun  pisteeseen. 

Päätän  arvosteluni  tähän,  mutta  voi  olla,  että 
luen  tällä  vuosituhannella  toisenkin  kirjan.  Jää  sit¬ 
ten  2000-luvulle  enemmän  kertomista,  kun  en  tie¬ 
dä,  onko  trendikästä  ottaa  niitä  sinne  enää  mu¬ 
kaan. 


Juhani  Mäkelä:  Vuoden  2000  käsikirja,  Pekka  Vuoren  piir¬ 
roskuvitus,  2  5 1  s.  sid.  WSOY  1 999 


Michael  Shermer 


Tietoisuutta 

etsimässä 


Kansainvälisesti  tunnettu  brittipsykologi  Susan 
Blackmore  on  yksi  harvoja  kriittisiä  tutkijoita 
maailmassa,  joka  on  vakavissaan  yrittänyt 
selvittää  parapsykologisten  ilmiöiden 
olemassaoloa.  Yhdysvaltalaisen  Skeptic-lehden 
päätoimittajan  Michael  Shermerin 
haastattelussa  hän  kertoo  oman  ajattelunsa 
kehittymisestä,  suhteestaan  skeptisismiin  ja 
evoluutiopsykologiaan  sekä  viime  aikaisimmista 
tutkimuksistaan  kulttuurisesti  periytyvien 
ilmiöiden,  meemien  parissa. 

Susan  Blackmore  syntyi  Lontoossa  1951  liike- 
miesperheeseen.  Jo  koulussa  hän  oli  hyvä  fysiikas¬ 
sa  ja  muissa  luonnontieteellisissä  aineissa.  Oxfor¬ 
din  yliopistossa  1970-luvun  alussa  hän  opiskeli 
psykologiaa  ja  harrasti  paranormaalien  ilmiöiden 
tutkimista.  Vuonna  1986  Blackmore  julkaisi  kirjan 
The  Adventures  of  a  Parapsychologist,  joka  on  yksi 
skeptisen  kirjallisuuden  klassikkoja. 

Blackmore  kertoo  kirjassaan,  miten  hänen  näke¬ 
myksensä  paranormaalien  ilmiöiden  olemassa¬ 
olosta  muuttui  sitä  epäilevämmäksi  mitä  enem¬ 
män  hän  aihetta  tutki.  Aluksi  hän  halusi  uskoa 
ilmiöihin,  mutta  älyllinen  rehellisyys  esti  häntä  ot¬ 
tamasta  kantaa  tutkimiensa  ilmiöiden  puolesta. 
Blackmoren  opiskeluaikana  kokema  ruumiista- 
poistumiselämys  johdatti  hänet  tutkimaan  elämän 
ja  kuoleman  rajatilakokemuksia,  joista  hän  kirjoit¬ 
ti  paljon  kiitosta  saaneen  teoksen  Dying  to  Live 
(1993). 

Blackmore  toimi  monta  vuotta  sekä  Britannian 
psyykkisen  tutkimusseuran  SPR:n  että  Yhdysval¬ 
tain  skeptikkojärjestön  CSICOPin  johtoelimissä. 
Viime  vuosina  hän  ei  enää  ole  osallistunut  näiden 
järjestöjen  toimintaan. 

Blackmoren  viime  aikaisimmat  tutkimukset  ovat 
kohdistuneet  biologi  Richard  Dawkinsin  kehittä¬ 
miin  meemeihin,  joilla  tarkoitetaan  kulttuurisesti 
periytyviä  ilmiöitä.  (Aiemmin  tänä  vuonna  Black¬ 
more  julkaisi  aiheesta  teoksen  The  Meme  Machi¬ 
ne,  The  Oxford  University  Press  1999;  ks.  mee- 
meistä  Risto  Selinin  artikkeli  ss.  24-25). 


Shermer:  Miten  alunperin  kiinnostuit  pseu¬ 
dotieteistä,  rajatiedosta  ja  paranormaaleis¬ 
ta  ilmiöistä? 

Blackmore:  Olen  ollut  aina  kiinnostunut  fysi¬ 
kaalisista  ilmiöistä  kuten  lämmöstä  ja  valosta, 
mutta  myös  mielen  ja  tietoisuuden  luonteesta 

-  eräänlaista  henkistä  etsintää  siis.  Minua 
ovat  aina  kiinnostaneet  kysymykset  kuten 
”kuka  minä  todella  olen”,  ”miksi  olen  täällä” 
ja  ”mikä  on  elämän  tarkoitus”.  Joten  totta  kai 
kiinnostuin  paranormaalista,  koska  sillä  alalla 
monet  etsivät  vastauksia  näihin  kysymyksiin. 
"Elämän  tarkoitus  on  Muhammed,  tai  kiteet, 
tai  mikä  milloinkin.” 

Shermer:  Itse  asiassa  sinun  kohdallasi  olisi 
väärin  puhua  pseudotieteistä.  Olit  vain  kiin¬ 
nostunut  tästäkin  tiedon  alasta. 

BLACKMORE:  Olin  aina  ollut  kiinnostunut  näis¬ 
tä  ilmiöistä,  mutta  mikä  todella  sai  minut  liik¬ 
keelle,  oli  kokemani  ruumiistapoistumisil- 
miö.  Sitä  en  kerta  kaikkiaan  ymmärtänyt.  En 
tiennyt  mistä  oli  kysymys,  ja  halusin  ottaa  sel¬ 
vää.  Ja  ainoat  ihmiset,  joilla  oli  jonkinlaisia 
vastauksia,  olivat  paranormaalin  harrastajia. 
Tieteellä  ei  juuri  ollut  selityksiä  tarjottava¬ 
naan. 

Shermer:  Voisitko  kertoa  kokemuksestasi. 

Blackmore:  Opiskellessani  ensimmäistä  vuotta 
Oxfordissa  olin  liittynyt  psyykkiseen  tutkimus- 
seuraan,  mutta  siinä  meitä  oli  vain  kaksi  aktii¬ 
vijäsentä.  Eräänä  yönä  olimme  istuneet  Ou- 
jia-pöydän  ääressä  kolme  tuntia,  ja  olin  hyvin 
väsynyt.  Poltimme  ystävieni  kanssa  marijua¬ 
naa  -  sangen  yleinen  harrastus  siihen  aikaan 

-  ja  minulle  tuli  tunne  kuin  olisin  vajonnut 
tunneliin.  Kuuntelimme  Grateful  Deadia  tai 
Pink  Floydia,  ja  minä  vajosin  puiden  reunus¬ 
tamaa  tunnelia  pitkin  kohti  valoa.  Yksi  ystä¬ 
vistäni  kysyi,  missä  olen,  ja  yritin  kuvata  hä¬ 
nelle  tunnelia,  mutta  äkkiä  tunsin  leijuvani 
katonrajassa,  josta  näin  meidät  kaikki  istumas- 


sa  siinä  lattialla.  Sanoin:  ”Wau,  olen  katossa 
ja  katson  alaspäin”. 

Näin  oman  suuni  liikkuvan  kun  puhuin. 
Ystäväni  kysyi,  voinko  siirtyä  ulos,  joten  sa¬ 
noin  yrittäväni.  Ja  niin  lensin  ulos  ikkunasta 
ja  leijuin  Oxfordin  yläpuolella,  sitten  eri  puo¬ 
lilla  Englantia,  ja  lopulta  lensin  Amerikkaan 
katsoakseni  New  Yorkia.  Kun  palasin,  näin 
taas  ruumiini  lattialla  ja  päätin  palata  sen  si¬ 
sään.  Menin  sisään  jalkoihini  ja  katselin  maa¬ 
ilmaa  varpaitteni  läpi.  "Tämähän  on  typerää; 
minun  on  palattava  normaalin  kokoiseksi.” 
Niinpä  yritin  kasvaa,  ja  kasvoinkin  suurem¬ 
maksi  ja  suuremmaksi  ja  suuremmaksi,  kun¬ 
nes  olin  planeetan  kokoinen,  aurinkokunnan 
kokoinen  ja  lopulta  koko  maailmankaikkeu¬ 
den  kokoinen.  Ja  aika  oli  pysähtynyt.  Oli  eri¬ 
koinen  tunne  olla  ikään  kuin  kaiken  ajan  ja 
tilan  ulkopuolella. 

Shermer:  Etkö  selittänyt  tätä  kokemusta 
huumeilla? 

Blackmore:  En.  Kyse  ei  ollut  pelkästään  siitä. 
Huumeella  oli  ehkä  merkitystä,  koska  se  aut¬ 
toi  minua  rauhoittumaan  ja  olemaan  pelkää¬ 
mättä  tätä  erikoista  kokemusta.  Mutta  mehän 
polttelimme  silloin  päivittäin,  ja  tämä  tapah¬ 
tui  vain  kerran. 

Shermer:  No  miten  sitten  selität  kokemukse¬ 
si? 

BLACKMORE:  Luullakseni  kyseessä  oli  yhdistel¬ 
mä  huumeen  vaikutusta,  äärimmäistä  väsy¬ 
mystä  ja  Ouija-istunnon  aiheuttamaa  aistien 
turtumista.  Olin  aika  erikoisessa  mielentilas¬ 
sa.  Sitä  paitsi  tunnelikokemukset  ovat  hyvin 
yleisiä  muuntuneissa  tajunnantiloissa.  Ne  ai¬ 
heutuvat  todennäköisesti  näköaivokuoren 
hermotoimintaa  hillitsevien  mekanismien 
poiskytkeytymisestä. 

Minun  teoriani  on,  että  tässä  tilassa  oleva 
henkilö  on  menettänyt  yhteyden  normaalei¬ 
hin  aistihavaintoihinsa  ja  sijaintiinsa.  Niinpä 
aivot  koettavat  kehittää  sen  tilalle  vaihtoehtoi¬ 
sen  mallin.  Luullakseni  näin  tapahtui  minul¬ 
lekin  -  aivoni  rakensivat  minusta  muistinva¬ 
raisen  kuvan.  Kun  tämä  rajan  ylitys  on  tapah¬ 
tunut,  erilaisen  näkökulman  voi  säilyttää, 
kunhan  ei  liiku  eikä  muistuta  itseään  siitä, 
missä  todella  on. 

Vaikutelma  vahvistuu,  jos  joku  esittää  ky¬ 
symyksiä  kuten  "Mitä  näet?”  Se  helpottaa  kes¬ 
kittymään  tähän  erikoislaatuiseen  kokemuk¬ 
seen.  Minulla  oli  onnea,  että  ystäväni  olivat 
paikalla  ja  inttivät:  "Mitä  vielä,  mitä  vielä?” 
Jossakin  vaiheessa  tulee  käännekohta,  jonka 


jälkeen  voi  jo  olla  vaikea  palata  normaalita- 
juntaan.  Kokemuksesta  voi  tulla  klassinen 
mystinen  elämys,  kuten  pitkän  rukouksen  tai 
meditaation  aikana. 

Shermer:  Kirjassasi  kerrot,  että  ensimmäinen 
julkaistu  tutkimusraporttisi  käsitteli  ionien 
ja  ionisaation  vaikutusta  hermoimpulssei- 
hin.  Ehkä  oletit  silloin,  että  "tämän  täytyy 
olia  aivojen  ominaisuus”  tai  joku  neurofy¬ 
siologinen  prosessi? 

Blackmore:  Aivan,  mutta  en  silti  ymmärtänyt, 
miten  se  on  mahdollista.  Se  oli  siis  vuonna 
1970.  Psykologiassa  ja  fysiologiassa  on  tapah¬ 
tunut  sen  jälkeen  paljon.  Emme  oikein  vielä¬ 
kään  osaa  keskustella  tietoisuudesta,  mutta  ai¬ 
nakin  ymmärrämme,  että  aivojen  ja  kokemus¬ 
ten  välillä  on  tietynlainen  yhteys.  Noihin  ai¬ 
koihin  opiskelin  hermosäikeiden  sähkövara¬ 
uksia,  mutta  opettajani  eivät  koskaan  puhu¬ 
neet  elämyksistä  tai  tietoisuudesta.  Ne  olivat 
rumia  sanoja  sen  ajan  psykologiassa.  Mietin 
asiaa  kovasti,  mutta  mieleeni  tuli  vain,  että 
”en  ymmärrä”.  Miten  aivot  voivat  saada  ai¬ 
kaan  tällaista?  Niinpä  ajattelin,  että  vastaus 
saattaa  löytyä  parapsykologiasta. 

Shermer:  Sanoit  hiljattain  eräässä  haastatte¬ 
lussa  seuraavasti:  "Olen  tutkinut  psykologi¬ 
aa  25  vuotta,  ja  se  on  täydellinen  sekasot¬ 
ku.  Meillä  ei  ole  kunnollisia  teorioita  tunteil¬ 
le  eikä  motivaatiolle.”  Mitä  itse  asiassa  on 
tapahtunut  niiden  25  vuoden  aikana,  jolloin 
olet  ollut  tutkimuksen  etulinjassa?  Voimme¬ 
ko  nyt  selittää  kokemuksesi  paremmin? 

Blackmore:  No  tärkeä  muutos  on  se,  että  tie¬ 
toisuudesta  voi  nyt  puhua  psykologiassa.  Mie¬ 
lestäni  tietoisuutta  käsittelevä  tiede  on  vasta 
aivan  alkutekijöissään  ja  pahasti  sekaisin.  Ih¬ 
miset  puhuvat  ristiin  ja  käyttävät  itse  termiä 
eri  tavoin.  Mutta  ainakin  sitä  tutkitaan.  Tun¬ 
nemme  nyt  tämän  tunnelikokemuksen. 
Voimme  yhdistää  aivojen  rakenteen  tämän¬ 
kaltaisiin  kokemuksiin. 

Tiedämme  mitä  tapahtuu,  kun  aivojen 
ohimolohkoja  ärsytetään.  Tiedämme  mitä  ta¬ 
pahtuu,  kun  ihminen  kokee  tietynlaisia  näky¬ 
jä.  Joitakin  yhteyksiä  tietoisten  kokemusten  ja 
aivojen  tilan  välillä  on  voitu  kartoittaa.  Siinä 
ei  vielä  olla  kovin  pitkällä,  mutta  tutkimus 
menee  eteenpäin.  Kun  minä  aloitin  25  vuotta 
sitten,  tällaisia  asioita  ei  voinut  edes  ajatella. 

Shermer:  Mikä  nykyisistä  teorioista  selittäisi 
parhaiten  kuoleman  rajalla  käyneiden  ih¬ 
misten  kokemukset? 

Blackmore:  Minä  en  tiedä,  mikä  selitys  on  pa- 

ras.  Minun  oma  teoriani  on,  että  se  johtuu 
hermoston  säätelymekanismin  poiskytkeyty- 
misestä.  Voimme  ajatella,  että  aivot  pysyvät 
sopivassa  tilassa  monien  säätelymekanismien 
avulla.  Ne  auttavat  pitämään  muita  tiloja  pois 
kytkettyinä.  Jos  tämä  säätely  poistetaan,  seu¬ 
rauksena  voi  olla  aivojen  hyperaktiivisuus, 
joka  aiheuttaa  outoja  asioita.  Luullakseni  hal¬ 
lusinaatiot  aiheutuvat  jonkinlaisesta  poiskyt- 
keytymisestä.  Hapenpuute  on  yksi  keino  saa¬ 
da  nämä  estot  pois  päältä.  LSD  on  toinen, 
samoin  kova  isku  päähän.  Keinoja  on  monia. 

Parapsykologiasta  skeptikoihin 

Shermer:  Oxfordissa  aloitit  siis  Psyykkisen 
tutkimusseuran  jäsenenä,  mutta  sitten 
käänsit  kelkkasi  ja  ryhdyit  skeptikoksi.  Mik¬ 
si?  Ja  miten  kauan  tämä  muutos  kesti? 

Blackmore:  Tavallaan  olen  aina  ollut  skepti¬ 
nen.  Jopa  ruumiistapoistumiskokemukseni  ai¬ 
kana  muistan  lentäessäni  joidenkin  saarten  yli 
ajatelleeni:  ”Nämä  näyttävät  enemmänkin 
mielikuvitussaarilta  kuin  oikeilta.  Mutta  ei 
kai  tämä  voi  tapahtua  yksinomaan  minun 
mielessäni?  Ei,  tämä  on  kuitenkin  liian  to¬ 
dentuntuista.”  Seuraavina  päivinä  ja  viikkoina 
pohdiskelin,  että  ”olisiko  tähän  joku  luonnol¬ 
linen  selitys?”  Mutta  sellaista  en  löytänyt,  jo¬ 
ten  palasin  takaisin  paranormaaleihin  selityk¬ 
siin.  Tein  myös  telepatiakokeita.  Luin  josta¬ 
kin  kokeesta  Journal  of  the  Society  for  Psychi- 
cal  Research  -lehdestä,  ja  yritin  toistaa  sitä  ys¬ 
tävieni  kanssa.  Emme  koskaan  saaneet  sa¬ 
manlaisia  tuloksia.  ”Ehkä  tämä  ei  olekaan  tot¬ 
ta”,  ajattelin.  Sitten  luin  toisen  artikkelin  ja 
päättelin,  että  ”ei,  kyllä  sen  on  oltava  totta; 
olen  varmaankin  tehnyt  kokeet  väärin”. 

Viitisen  vuotta  alkuperäisen  kokemukseni 
jälkeen  aloin  tehdä  väitöstutkimustani.  Tein 
lisää  parapsykologisia  kokeita,  mutta  ne  eivät 
toimineet.  Ajattelin  edelleen,  että  minun 
koejärjestelyissäni  on  virheitä,  joten  yritin  yhä 
uudelleen  ja  uudelleen.  Muistaakseni  en 
muuttanut  kantaani  yhdessä  yössä,  vaan  sain 
kokea  useita  iskuja,  kuten  se,  joka  tuli  ganz- 
feld-kokeiden  myötä. 

Olin  saamassa  väitöstutkimustani  valmiik¬ 
si.  Olin  tehnyt  aika  paljon  erilaisia  kokeita. 
Samaan  aikaan  Chuck  Honorton  Yhdysval¬ 
loissa  ja  Carl  Sargent  Cambridgessa  raportoi¬ 
vat  fantastisia  tuloksia  ganzfeld-kokeistaan,  jo¬ 
ten  siltä  suunnalta  minunkin  oli  etsittävä. 
Eräs  ystäväni  suositteli,  että  menisin  Cam¬ 


bridgeen  ja  työskentelisin  Sargentin  kanssa 
saadakseni  selville  mitä  minun  kokeissani  oli 
pielessä.  Niinpä  menin  Cambridgeen,  ja  en¬ 
simmäisten  kolmen  päivän  aikana  sain  todis¬ 
taa  hämmästyttävän  tarkkoja  osumia.  Tajusin, 
että  joko  ESP:tä  on  sittenkin  olemassa  ja  mi¬ 
nun  on  käsitykseni  maailmankaikkeudesta  on 
virheellinen,  tai  sitten  Sargentin  kokeissa  on 
jotakin  pahasti  pielessä. 

Mikä  pahinta:  kokeet  vaikuttivat  niin 
huolellisesti  suunnitelluilta,  että  minun  olisi 
pakko  epäillä  huijausta,  jos  niissä  oli  vikaa. 
Jos  kokeet  todella  tehtiin  niin  kuin  Sargent 
minulle  vakuutti,  niissä  ei  voinut  enää  olla  ky¬ 
symys  huolimattomuusvirheistä.  Sen  oli  pak¬ 
ko  olla  tahallista. 

Shermer:  Eikö  itsepetos  olisi  myös  ollut  mah¬ 
dollinen  selitys? 

Blackmore:  En  uskonut  siihen.  Tajusin,  että 
nyt  on  kyseessä  tosi  vakava  juttu,  ja  minun  on 
saatava  selville,  mistä  on  kysymys,  paitsi  oman 
mielenrauhani,  myös  tieteen  vuoksi.  Niinpä 
asetin  koehenkilöille  ansoja.  Yksi  huijaus- 
mahdollisuus  liittyi  Sargentin  käyttämään  sa- 
tunnaistamismenetelmään,  johon  saattoi  vai¬ 
kuttaa  kätkettyjen  kirjekuorien  avulla.  Siksi 
etsin  piilotettuja  kuoria. 

Toinen  huijausmahdollisuus  liittyi  sii¬ 
hen,  että  laatikoissa  oleviin  kirjekuoriin  saat¬ 
toi  koskea  jo  ennen  koetta  eikä  vasta  sen  jäl¬ 
keen.  Niinpä  laskin  kuoret.  Ja  kävi  juuri  niin 
kuin  olin  aavistanutkin.  Yhdessäkin  kokeessa 
huomasin,  että  kirjekuori  oli  otettu  laatikosta 
jo  ennen  koetta  eikä  vasta  sen  jälkeen  kuten 
oli  tarkoitus.  Ja  mikä  pahinta,  tässä  samassa 
kokeessa  kohteiden  satunnaistamisesta  vastan¬ 
nut  henkilö  oli  läsnä  myös  tulosten  arvioin¬ 
nissa,  jolloin  koehenkilön  pitää  osoittaa  kuvi¬ 
en  joukosta  se,  jota  hän  pitää  kohteena.  Aina¬ 
kin  siinä  kokeessa  olisi  ollut  helppoa  huijata. 
Olin  järkyttynyt.  Näiden  kokeiden  suoritusta¬ 
vassa  oli  jotakin  pahasti  pielessä,  ja  sen  ha¬ 
vaitseminen  oli  ikävä  juttu. 

Shermer:  Siksikö,  että  huijaus  oli  tietoista  ja 
tahallista? 

Blackmore:  No,  siltä  se  näytti.  Ei  minulla  to¬ 
sin  ole  vedenpitäviä  todisteita  siitä,  että  ky¬ 
seessä  oli  petos.  Ehkä  niin  ei  ollutkaan.  Mut¬ 
ta  ainakin  tuossa  yhdessä  kokeessa  siltä  kyllä 
näytti. 

Shermer:  Ja  ganzfeld  on  parasta  mitä  heillä 
on? 

Blackmore:  Minun  mielestäni  ainakin.  Pidän 
yhä  mahdollisena,  että  niissä  on  tapahtunut 


jotakin  paranormaalia.  Mutta  olen  joutunut 
epämukavaan  asemaan  (ja  tämä  on  yksi  syy 
siihen,  miksi  olen  luopunut  koko  aiheesta), 
koska  tieteellisesti  oikea  asenne  olisi  sanoa: 
"paras  teoria  on  se,  joka  sopii  parhaiten  ha¬ 
vaintoaineistoon,  ja  minä  muutan  kantaani 
sen  mukaan  mihin  havainnot  osoittavat”. 
Mutta  mitä  tapahtuu,  kun  nyt  tutkin  näitä 
(uusia)  havaintoja,  jotka  on  julkaistu  ja  jotka 
näyttävät  erinomaisilta?  Nehän  näyttävät  täy¬ 
sin  varmoilta,  koska  huijausten  varalta  on  teh¬ 
ty  kaikki  mahdollinen.  (Siis  ESP:n  on  oltava 
todellista,  koska  he  raportoivat  tilastollisesti 
merkitseviä  tuloksia). 

Sargentin  tulokset  näyttivät  ihan  yhtä  luo¬ 
tettavilta,  siihen  asti  kun  olin  käyttänyt  huo¬ 
mattavasti  aikaa  niiden  tutkimiseen  ja  havain¬ 
nut,  että  eivät  ne  olleetkaan  ESP:tä,  vaan  ky¬ 
seessä  oli  joko  huolimattomuus  tai  huijaus. 
Minun  olisi  nyt  kysyttävä  uudelleen:  ”Miten 
minä  voin  olla  varma  käymättä  joka  ikisessä 
laboratoriossa  penkomassa  asioita?”  Sitä  en 
voi  tehdä,  joten  en  voi  myöskään  varmasti 
tehdä  mitään  lopullisia  johtopäätöksiä.” 
Shermer:  Monet  skeptikot  sanovat  muutta¬ 
vansa  mielensä,  jos  he  näkevät  merkitseviä 
tuloksia  kokeista,  joissa  on  suljettu  pois  vir¬ 
heiden  ja  huijauksen  mahdollisuudet.  Mah- 
datko  uskoa  heitä?  Tulisiko  meistä  todella 
uskovia  ilman  kunnollista  selitystä  sille,  mi¬ 
ten  ESP  voisi  toimia? 

Blackmore:  Aivan.  Monet  skeptikot  sanovat 
olevansa  valmiita  muuttamaan  kantaansa. 
Itse  asiassa  Edinburghissa  tehtävät  kokeet  to¬ 
della  näyttävät  riittävän  hyviltä,  ja  ehkä  myös 
jotkut  Dean  Radinin  kokeet.  Mutta  siitä  huo¬ 
limatta  en  ole  nähnyt  skeptikoiden  liittyvän 
ESP-uskovaisten  joukkoon.  Enkä  minäkään 
ole  liittynyt.  Voin  vain  sanoa,  että  nuo  kokeet 
näyttävät  hyviltä. 

Vakuuttavatko  ne  minut  ESP:n  olemassa¬ 
olosta?  Eivät,  koska  minulla  on  kokemusta 
vuosien  varrelta.  Aina  kun  olen  tutkinut  näitä 
väitteitä  tarkemmin,  ne  ovat  osoittautuneet 
joksikin  muuksi  kuin  piti.  Niinpä  meidän  on 
syytä  pysyä  skeptisinä.  Kymmenen  vuotta  sit¬ 
ten  olisin  voinut  saada  rahoitusta  tarkastaakse- 
ni  Radinin  tutkimuksia  tai  mennäkseni  mu¬ 
kaan  Edinburghin  tutkimusryhmään.  Mutta 
enää  en  halua  tehdä  sitä. 

Tilanne  olisi  toinen,  jos  joku  keksisi  seli¬ 
tyksen  sille,  miten  ESP  voi  toimia.  Silloin  pa¬ 
laisin  alalle  heti.  Mutta  niin  kauan  kuin  sel¬ 
laista  selitystä  ei  ole,  pysyn  sieltä  pois. 


Etäisyyttä  järjestöihin 

Shermer:  Mihin  sijoitat  itsesi  skeptikkoliik- 
keessä  nykyisin? 

Blackmore:  Sairastuin  pahasti  joitakin  vuosia 
sitten,  ja  erosin  sen  vuoksi  kaikista  skeptikko- 
tehtävistäni,  mukaan  lukien  SPR:n  ja  CSI- 
COPin  johtokunnat.  Ja  aion  myös  pysyä  ulko¬ 
na. 

Shermer:  Oliko  päätökseesi  myös  ideologisia 
syitä,  vai  oliko  se  täysin  käytännöllinen? 

Blackmore:  Pääsyy  oli  käytännöllinen,  mutta 
voi  olla,  että  taustalla  oli  myös  ideologisia  syi¬ 
tä.  En  ole  koskaan  pitänyt  jaosta  uskoviin  ja 
ei-uskoviin.  Minusta  on  inhottavaa,  että  jot¬ 
kut  järjestöt  koettavat  todistaa  hallussaan  ole¬ 
vaa  totuutta.  Joskus  näissä  järjestöissä  toimivat 
ihmiset  käyttäytyvät  ikään  kuin  he  tietäisivät 
totuuden  ja  heidän  velvollisuutensa  olisi  to¬ 
distaa  koko  maailmalle  olevansa  oikeassa. 
Monta  vuotta  ajattelin,  että  minulle  paras 
tapa  auttaa  on  kuulua  molempiin  järjestöihin 
ja  rakentaa  siten  siltaa  kahden  ääripään  välil¬ 
le.  Mutta  se  on  älyllisesti  ja  tunnetasolla  vai¬ 
keaa.  Olen  tehnyt  sitä  tarpeeksi,  eikä  minua 
huvita  enää. 

Shermer:  Joskus  tulee  mieleen,  että  ihmisten 
kannanotot  voivat  johtua  heidän  persoonal¬ 
lisuudestaan.  Kun  haastatelimme  Ray  Hy- 
mania,  hän  sanoi  olevansa  huomattavasti 
pehmeämpi  uskovia  kohtaan  kuin  James 
Randi  -  omien  sanojensa  mukaan  hän  on 
ikään  kuin  ”hyvä  poliisi”  ja  Randi  puoles¬ 
taan  ”paha  poliisi”. 

Blackmore:  Jos  todistusaineisto  on  vakuutta¬ 
vasti  jotakin  väitettä  vastaan,  voin  minäkin 
olla  tiukka.  Olen  hyvin  kriittinen  astrologiaa 
kohtaan,  koska  on  olemassa  valtavasti  todistei¬ 
ta  siitä,  ettei  se  toimi.  Mitkään  astrologian 
väitteet  eivät  pidä  paikkaansa.  Niitä  voidaan 
testata,  ne  on  testattu  ja  vääriksi  havaittu. 
Niinpä  voisin  sanoa:  "Astrologia  on  väärässä, 
ja  henkilöt,  jotka  väittävät  voivansa  kertoa  sen 
perusteella  tulevaisuuden  tai  pystyvänsä  anta¬ 
maan  neuvoja  astrologian  pohjalta,  ovat  hui¬ 
jareita.  He  ottavat  rahasi,  ja  heidän  neuvonsa 
voivat  olla  vaarallisia,  koska  niiden  pohjalta 
voi  tehdä  erittäin  huonoja  päätöksiä,  joista  ei 
ole  mitään  hyötyä  kenellekään.”  Tässä  minul¬ 
la  ei  ole  vaikeuksia  pysyä  kovana. 

Mutta  ESP:stä  en  voi  sanoa  samaa.  En 
voi  tietää  siitä  yhtä  varmasti,  koska  siihen  liit¬ 
tyvät  väitteet  eivät  ole  samalla  tavalla  testatta¬ 
vissa.  Sama  koskee  vaihtoehtoisia  terapioita. 


En  voi  olla  varma,  että  ne  ovat  tehottomia. 
Täydellinen  tiukkapipoisuus  kaikkia  uskovia 
kohtaan  on  älyllisesti  epärehellistä.  Jos  todis¬ 
teita  ei  ole,  ihmisiin  ei  pidä  suhtautua  liian 
armottomasti. 

N  aisskpetikoista... 

Shermer:  Kun  perustimme  Skeptics  Societyn 
vuoden  1991  lopulla,  yksi  tavoitteistamme 
oli  avartaa  liikkeen  näkökulmia.  Kun  aloi¬ 
timme,  skeptikkojen  joukko  koostui  etu¬ 
päässä  vanhoista  vihaisista  valkoisista  mie¬ 
histä,  jotka  valittivat  maailman  tilaa.  Sinä 
olit  yksi  harvoista  aktiivisista  naisista.  Mik¬ 
sei  skeptikoiden  joukossa  ole  enempää  nai¬ 
sia? 

Blackmore:  Olette  mielestäni  tehneet  hienoa 
työtä  liikkeen  avartamiseksi,  monilla  rintamil¬ 
la.  Olette  laajentanut  näkökulmaa  pois 
ESP:stä  ja  niin  edelleen.  Mutta  tämä  suku- 
puolijuttu  on  kyllä  erikoinen.  En  tiedä  mistä 
se  johtuu.  Yksi  syy  voi  olla  se,  että  luonnontie¬ 
teissä  on  muutenkin  vähän  naisia.  Ja  voihan 
se  johtua  myös  miesten  ja  naisten  aivojen 
eroista.  Minä  luulen,  että  minulla  on  kaikin 
puolin  miehiset  aivot.  Minulla  on  hyvä  suun¬ 
tavaisto,  enkä  ole  kovin  hyvä  missään  naisten 
jutuissa. 

Mielestäni  aktiivisen  skeptikon  pitää 
myös  jossain  määrin  nauttia  yhteenotoista, 
taisteluista,  ja  luulen  että  se  on  enemmän 
miesten  mieleen.  Miten  suuri  osa  tästä  sitten 
on  kulttuurisesti  määräytynyttä,  sitä  en  osaa 
sanoa.  Itse  kyllä  nautin  kovasti  siitä,  että  olin 
usein  ainoa  nainen  miesten  täyttämässä  huo¬ 
neessa,  mutta  luullakseni  monet  naiset  eivät 
pitäisi  sellaisesta. 

Shermer:  Pitäisikö  asialle  tehdä  jotakin? 

Blackmore:  Tiedekoulutukseen  on  sijoitettu 
yhä  enemmän  rahaa  siinä  toivossa,  että  tytöt¬ 
kin  kiinnostuisivat.  Joillakin  aloilla  se  näyttää 
onnistuvan,  kuten  biologiassa  ja  lääketietees¬ 
sä,  mutta  muualla  kuten  fysiikassa  ja  teknisis¬ 
sä  tieteissä  se  ei  ota  onnistuakseen. 

Hypnoosista... 

Shermer:  Olet  tutkinut  monenlaisia  väitteitä 
ja  havainnut  jotkut  niistä  perättömiksi.  Toi¬ 
set  väitteet  ovat  puolestaan  pysyneet  rat¬ 
kaisemattomina  mysteereinä.  Entä  sellaiset 
harmaan  vyöhykkeen  ilmiöt  kuten  hypnoo¬ 
si?  Onko  se  muuntunut  tajunnantila  vai  ei? 


Mitä  hypnoosi  oikein  on? 

Blackmore:  Kun  SPR  perustettiin  vuonna 
1882,  yksi  sen  jaostoista  otti  tutkittavakseen 
hypnoosin.  Nyt  on  kulunut  yli  sata  vuotta, 
eikä  sitä  vieläkään  ymmärretä  kovin  paljon 
paremmin. 

Olin  aiemmin  sillä  kannalla,  että  hyp¬ 
noosi  ei  ole  erityinen  tajunnantila,  mutta  ker¬ 
ran  kävin  katsomassa  hypnoosiesitystä,  joka 
muutti  mieleni.  Hypnotisoija  otti  yleisön  jou¬ 
kosta  useita  vapaaehtoisia  ja  hypnotisoi  heidät 
noin  neljäksi  tunniksi.  Hän  sai  heidät  riisu¬ 
maan  vaatteensa,  nuolemaan  banaaneja  ja  te¬ 
kemään  muita  seksuaalisesti  värittyneitä 
temppuja.  Mutta  pelottavinta  minun  mieles¬ 
täni  oli  heidän  ilmeensä:  näytti  siltä  kuin  he 
olisivat  täysin  tietämättömiä  siitä,  missä  he 
olivat,  keitä  he  olivat  ja  mitä  heille  tapahtui. 
Lopussa  he  näyttivät  olevan  hyvin,  hyvin  sy¬ 
vässä  ja  omituisessa  tajunnantilassa,  jossa  he 
olivat  luovuttaneet  koko  minuutensa  ja  tajun¬ 
sa  itsemääräämisestä.  He  vain  tottelivat. 

Ajattelin  silloin,  että  ehkä  tutkimusraport¬ 
tien  kuvaamissa  laboratorio-oloissa  ei  saada  ai¬ 
kaan  muuttunutta  tajunnantilaa,  mutta  kol¬ 
men  tunnin  hypnoosi  näyttämöllä  riittää  tuot¬ 
tamaan  ihmeellisiä  asioita.  Yleisemmin  sanot¬ 
tuna:  enpä  usko,  että  voimme  ymmärtää 
muuntuneita  tajunnantiloja  ennen  kuin 
meillä  on  kunnollinen  käsitys  minuuden  ja 
tietoisuuden  välisestä  suhteesta. 

Käsittääkseni  minuus  on  mielen  sisäinen 
rakennelma;  virheellinen  kuvitelma  sisälläm¬ 
me  olevasta  pienestä  henkilöstä,  joka  antaa 
ohjeita  ja  tekee  päätöksiä  ja  jolla  on  tietoisuus 
ja  vapaa  tahto.  Se  on  illuusio,  mutta  todennä¬ 
köisesti  hyvinkin  tarpeen  selvitäksemme  joka¬ 
päiväisestä  elämästämme.  Hypnoosissa  tämä 
minä-tuntemus  on  perusteellisesti  muuttunut. 
Kyllä  hypnoosiin  voi  liittyä  muuntunut  tajun¬ 
nantila. 

Shermer:  (Mentalisti)  Kreskin  on  luvannut 
100  000  dollaria  sille,  joka  saa  koehenkilön 
tekemään  hypnoosissa  jotain  sellaista,  mitä 
hän  ei  itse  saisi  henkilöä  tekemään  ilman 
hypnoosia.  Mutta  mahtaakohan  tämä  todis¬ 
taa  mitään? 

Blackmore:  Eihän  se  mitään  todista.  Ihmiset 
voivat  tehdä  mitä  ihmeellisimpiä  asioita  sosi¬ 
aalisen  paineen  vuoksi,  eikä  sillä  tarvitse  olla 
mitään  tekemistä  hypnoosin  kanssa.  Juuri  tätä 
tarkoitan,  kun  puhun  minuuden  ja  tietoisuu¬ 
den  suhteesta.  Niin  kauan  kuin  emme  ym¬ 
märrä  sitä,  emme  voi  myöskään  ymmärtää 


näitä  ilmiöitä. 

Yksi  keino  saada  ihmiset  tekemään  outoja 
temppuja  on  muuttaa  heidän  minuuttaan, 
ohjata  heidät  muuntuneeseen  tajunnanti¬ 
laan.  Mutta  heidät  voi  myös  pakottaa  teke¬ 
mään  samoja  temppuja  käyttämällä  sosiaalis¬ 
ta  painetta.  Kreskin  on  taitava  manipulaatto¬ 
ri,  ja  hän  pystyy  taivuttamaan  ihmiset  toimi¬ 
maan  ikään  kuin  hypnoosissa,  ilman  että  ky¬ 
seessä  olisi  muuntunut  tajunnantila. 

E  voluutiopsykologiasta... 

Shermer:  Julkaisimme  hiljattain  Skeptic-leh- 
den  teemanumeron  evoluutiopsykologiasta. 
Miten  suhtaudut  tähän  suureen  väittelyyn? 
Ilmeisesti  Darvvinia  tarvitaan  psykologiassa, 
mutta  miten  suuri  osa  siitä  mahtaa  olla  tari¬ 
nointia  ilman  empiiristä  todistusaineistoa? 

Blackmore:  Lehti  oli  hyvin  tärkeä.  Valitetta¬ 
vasti  luulen,  että  saamme  jatkossakin  lukea 
yhä  enemmän  perusteettomia  tarinoita,  mut¬ 
ta  minun  mielestäni  evoluutiopsykologia  on 
kaikkein  innostavin  asia  mitä  alallamme  on 
tapahtunut  minun  aikanani. 

Olen  hyvin  iloinen  siitä,  että  vihdoinkin 
valintateoriat  ja  Darvvinin  ideat  on  hyväksytty 
psykologiassa,  ja  me  voimme  todella  esittää 
kysymyksiä  kuten  ”miksi  me  ajattelemme 
näin?”  Se  on  hienoa. 

Shermer:  Siis  miksi-kysymykset  ovat  sinusta 
kiinnostavampia  kuin  miten-kysymykset? 

Blackmore:  Aivan.  Nämä  peruskysymykset 
ovat  kiinnostaneet  minua  aina:  miksi  olemme 
täällä,  mistä  on  kysymys  ja  niin  edelleen.  Ja 
Darwiniin  pohjautuvat  teoriat  voivat  antaa 
niihin  vastauksia.  Me  olemme  täällä,  koska 
luonnonvalinta  toimii  näin. 

Olemassaolollemme  ei  ole  mitään  syytä. 
Tällä  kaikella  ei  ole  mitään  yleistä  tarkoitusta. 
Jos  pari  pikkujuttua  olisi  ollut  toisin,  meidän 
tilallamme  täällä  olisi  jotakin  muuta.  Darvvi¬ 
nin  avulla  voimme  selittää,  miksi  ajattelem¬ 
me  näin,  miksi  miehet  ja  naiset  ovat  erilaisia, 
miksi  koemme  tällaisia  tunteita,  miksi  olem¬ 
me  aggressiivisia,  miksi  tappelemme  ja  niin 
edelleen.  Vähitellen  saamme  selkoa  itsestäm¬ 
me. 

Tässä  on  myös  vaaransa.  Luulen,  että 
saamme  kuulla  perustelemattomia  tarinoita 
joiltakin,  jotka  eivät  ole  ymmärtäneet  evoluu- 
tiopsykologian  taustalla  olevaa  tiedettä.  Mei¬ 
dän  on  pidettävä  huoli  siitä,  että  pysymme  pe¬ 
rusteellisina,  kriittisinä  ja  skeptisinä,  kun  evo¬ 


luutiopsykologia  edistyy. 

Shermer:  Evoluutiopsykologiassa  Stephen 
Jay  Gould  ja  Niles  Eldredge  edustavat  darwi- 
nilaista  "pluralismia”,  kun  taas  Richard 
Davvkins  ja  Daniel  Dennett  kannattavat  dar- 
vvinilaista  "fundamentalismia”.  Mihin  sijoi¬ 
tat  itsesi  tässä  väittelyssä? 

Blackmore:  Inhoan  mainita  nimiä,  mutta  olen 
täysin  Davvkinsin,  Dennettin  ja  Maynard 
Smithin  linjoilla.  Minun  mielestäni  he  käyt¬ 
tävät  Darvvinin  teorioiden  logiikkaa  oikein. 
He  ymmärtävät  evoluution  matemaattisen 
voiman.  He  ymmärtävät  myös  valinnan  yksin¬ 
kertaisuuden  ja  sen,  miten  se  luo  moninai¬ 
suutta  ja  erilaisia  muotoja. 

Mielestäni  Gould  on  väärässä  väittäes¬ 
sään,  ettei  evoluutio  sisällä  edistystä.  Hän  on 
väärässä  väittäessään,  että  monimutkaiset  omi¬ 
naisuudet  kuten  kieli  voivat  syntyä  noin  vain 
jonkun  muun  toiminnan  sivutuotteina.  Mie¬ 
lestäni  hänen  käsityksensä  ei  tee  oikeutta  evo¬ 
luutioteorialle. 

Shermer:  Voisivatko  nämä  näkökulmat  täy¬ 
dentää  toisiaan?  Eihän  Gould  kiistä  sitä,  ett¬ 
eikö  luonnonvalinta  olisi  evoluution  vahvin 
taustavoima.  Eivätkä  Dennett  ja  Davvkins 
kiistä  sitä,  etteikö  silloin  tällöin  tapahtuisi 
täysin  sattumanvaraisia  mullistuksia  kuten 
asteroiditörmäyksiä,  joiden  aiheuttamilla  la¬ 
jien  täystuhoilla  ei  ole  mitään  tekemistä 
luonnonvalinnan  kanssa.  Ehkä  tässä  on  ky¬ 
symys  vain  painotuseroista? 

Otetaan  esimerkki:  miksi  ihmisillä  on 
kaksi  rintaa?  Miksei  yhtä  tai  kuutta?  Ymmär¬ 
tääkseni  alkiontutkimuksessa  on  havaittu, 
että  syy  siihen  on  ihmisten  bilateraalinen 
symmetria,  eikä  se  johdu  siitä,  että  evoluu¬ 
tio  olisi  suosinut  kahta  rintaa  jälkeläisten 
luvun  perusteella. 

Blackmore:  Aivan.  Dawkins  on  selittänyt,  mik¬ 
si  on  todennäköistä,  että  bilateraalinen  sym¬ 
metria  kehittyy  eliöissä  yhä  uudestaan  ja  uu¬ 
destaan:  se  on  erittäin  hyvä  ratkaisu  painovoi¬ 
man  aiheuttamaan  ongelmaan. 

Shermer:  Mutta  eihän  sillä  ole  mitään  teke¬ 
mistä  luonnonvalinnan  kanssa.  Sehän  liittyy 
vain  painovoimaan  ja  muodon  ja  rakenteen 
lainalaisuuksiin! 

Blackmore:  Dawkins  käsittelee  tätä  kysymystä 
pitkästi  kirjassaan  Climbing  Mount  Improbab- 
le.  Hän  puhuu  siitä,  miten  tärkeitä  painovoi¬ 
man  ja  kitkan  aiheuttamat  rajoitukset  ovat,  ja 
miten  ne  tekevät  yksistä  muodoista  todennä¬ 
köisiä  ja  toisista  epätodennäköisiä.  Ei  tästä  ole 

kiistaa.  Mutta  Gould 
putoaa  mielestäni 
täysin  kärryiltä  kun 
hän  väittää  ettei  joku 
niinkin  monimutkai¬ 
nen 

ominaisuus  kuin  kie¬ 
li  olisi  syntynyt  luon¬ 
nonvalinnan  seu¬ 
rauksena  vaan  ikään 
kuin  putkahtanut 
esiin. 

Ei  liene  mah¬ 
dollista,  että  niinkin 
monimutkainen  jut¬ 
tu  kuin  kieli,  silmä, 
siipi  tai  nokka  olisi 
kehittynyt  vain  muo¬ 
don  lainalaisuuksien 
ansiosta.  Nämä  lai¬ 
nalaisuudet  ovat  hy¬ 
vin  tärkeitä,  mutta 
luonnonvalinta  käyt¬ 
tää  niitä  hyväkseen. 
Dawkins  ja  Dennett 
painottavat,  ettei 
käyttökelpoisia  muo¬ 
toja  voi  kehittyä 
muuten  kuin  luon¬ 
nonvalinnan  avulla. 
Ja  siinä  he  ovat  eri 
mieltä  kuin  Gould. 

Meemeistä... 

Shermer:  Entä  miten 
meemit  sopivat  evo¬ 
luutioteoriaan?  Ei¬ 
vätkö  ne  ole  pikem¬ 
minkin  lamarckilai- 
sia  kuin  darvvinilai- 
sia  käsitteitä? 
Blackmore:  Eivät 

suinkaan.  Vaikka 
olenkin  innostunut 
evoluutiopsykologi- 
asta,  en  usko,  että  se 
pystyy  selittämään 
koko  ihmisluontoa: 
suuria  aivoja,  kieltä, 
miksi  olemme  alt- 
ruistisempia  kuin 
muut  lajit  ja  niin 
edelleen. 


Risto  Selin 


Meemien  -  ajatusten,  sävelmien, 
muotioikkujen  ynnä  muiden  ihmiskulttuuriin 
kuuluvien  ominaispiirteiden  -  oletetaan 
kopioituvan  geenien  tavoin  yksilöstä  toiseen. 
Maailma  on  kuitenkin  monimutkaisempi  kuin 
memeetikot  antavat  olettaa. 


Memetiikka  on  kovaa  vauhtia  nousemassa 
merkittäväksi  lähestymistavaksi  kulttuurien 
tutkimukseen.  Alkunsa  se  sai  biologi  Richard 
Davvkinsin  teoksesta  Geenin  itsekkyys  (1993), 
joka  alunperin  ilmestyi  vuonna  1976.  Davvkin¬ 
sin  mukaan  "sävelmät,  ajatukset,  hokemat, 
vaatemuodit,  saviruukkujen  ja  rakennusten 
kaarten  muodot  ovat  esimerkkejä  meemeistä. 
Meemit  leviävät  meemivarastossa  siirtymällä 
aivoista  toisiin  tavalla,  jota  voidaan  laajasti 
ottaen  kutsua  matkimiseksi  samaan  tapaan 
kuin  geenit  leviävät  geenivarastossa  siirty¬ 
mällä  yksilöstä  toiseen  siittiöiden  ja  munaso¬ 
lujen  välityksellä”  (s.  210). 

Meemit  ovat  saaneet  alkunsa  sen  jälkeen, 
kun  organismit  ovat  evoluution  myötä  kyen¬ 
neet  matkimiseen.  Mutta  kun  uusi  kopioituja 
-  meemi  -  on  syntynyt,  sen  ei  Davvkinsin  mu¬ 
kaan  enää  tarvitse  alistua  vanhan  kopioitujan 
valtaan:  meemit  voivat  toimia  geenien  etujen 
mukaisesti,  mutta  myös  niiden  vastaisesti. 
Psykologi  Susan  Blackmoren  (1999)  mukaan 
meemit  ovat  vastuussa  ihmisaivojen  kehitty¬ 
neisyydestä.  Hänestä  meemit  ovat  ajaneet 
omaa  etuaan  kasvattamalla  meemejä  varas¬ 
toivien  ja  levittävien  aivojen  prosessointiky¬ 
kyä.  Meemit  ovat  ottaneet  geeneiltä  vallan. 

Biologia  ja  kulttuuri 

Memetiikka  on  yksi  biologisista  lähestymista¬ 
voista  kulttuuriin;  muita  ovat  darvinistinen 
antropologia,  koevoluutioteoriat  ja  evoluutio- 
psykologia  (Janicki  ja  Krebs  1998).  Darvinisti¬ 
nen  antropologia,  joka  yleisemmin  tunnetaan 
ihmisen  sosiobiologiana,  näkee  kulttuurin  ih¬ 
misten  keinona  maksimoida  geneettistä  kel¬ 
poisuuttaan  jälkeläisten  ja  geneettisten  suku¬ 
laisten  muodossa.  Koska  darvinistiset  antro¬ 
pologit  näkevät  geneettisten  kopioiden  tuot¬ 
tamisen  ihmisten  ainoana  tavoitteena,  he  ovat 
kiinnostuneempia  ihmisten  käyttäytymisestä 


Meemi 

kuin  ihmismielen  tai  kulttuurin  ra 
ihmisen  käyttäytymisen  ja  kulttui 
miseksi  ei  tarvita  kuin  biologisia  t< 
mänkaltaisia  näkemyksiä  ovat 
muun  muassa  biologit  Richard  A 
Laura  Betzig  sekä  antropologi  Willi 

Darvinistisen  antropologian  ong 
lee  se,  ettei  geneettisen  edun  n 
aina  näy  ihmisen  käyttäytymises: 
mismielessä.  Esimerkiksi  evoluut 
Steven  Pinker  on  todennut  elänei 
astisen  elämänsä  lapsettomana, 
geenini  pidä  siitä,  ne  voivat  hypäi 
Myöskään  ihmismieli  ei  ole  yleiner 
den  maksimoija,  vaan  se  koost 
enemmän  tai  vähemmän  erikoisti 
kanismeista. 

Koevoluutioteorioiden  mukaan 
toimintaa  tuottaneet  geenit  ovat  v, 
ihmisen  lajinkehityksessä.  Näm; 
neet  toimintamekanismit,  kuten  pj 
nöt  ja  tunteet,  ovat  puolestaan  tu 
himillisen  kulttuurin.  Kun  kulttuui 
nyt,  se  vaikuttaa  geneettisiin  omin 
me.  Esimerkiksi  biologien  Edward 
ja  Charles  Lumsdenin  mukaan  ti 
pysyvää  kulttuurista  valintapainet 
en  sekoittumattomuutta  riittää 
myötäsyntyisiä  sopeutumia  kyse 
tuuriin. 

Koevoluutioteoriat  ovat  jonkinlc 
tiikan  ja  ihmisen  sosiobiologian  ^ 
Näiden  teorioiden  ongelmana  on  5 
peeksi  voimakkaita  ja  pysyviä  kult 
lintapaineita  ole  kyetty  määrittele 
kulttuurinen  takaisinkytkentä  ole  : 
kittävää  empiiristäkään  tukea, 
myöskään  ole  passiivinen  geenier 
rin  orja,  kuten  koevoluutioteoriat  v 

Tietoedustusten  leviäminen 

Psykologi  Leda  Cosmideen  ja  antrc 
Toobyn  kehittämä  evoluutiops 
kulttuuriteoria  välttää  koevoluuti 
ongelmat,  koska  siinä  kulttuuri  -  g 
sinkytkentä  jätetään  pois  ja  ihmin 
aktiivisena  kulttuurin  uusintajana 
ja  Cosmides  1992).  Memetiikan  tav 
tiopsykologinen  kulttuuriteoria  py 
mään  kulttuurien  ja  alakulttuurie 
det,  mutta  tämän  lisäksi  myös  kul 
manlaisuudet,  kulttuuriuniversaali 

Evoluutiopsykologia  välttää  k' 

-  uusi 

kenteesta: 
arin  selittä- 
;orioita.  Tä- 
esittäneet 
lexander  ja 
iam  Irons. 
;elmaksi  tu- 
naksimointi 
5ä  saati  ih- 
iopsykologi 
;nsä  tähän- 
ja  "jolleivät 
tä  järveen”, 
i  kelpoisuu- 
:uu  useista 
jneista  me- 

adaptiivista 
alikoituneet 
j  valikoitu- 
iättelysään- 
ottaneet  in- 
ri  on  synty- 
aisuuksiim- 
0.  Wilsonin 
ihat  vuotta 
ta  ja  geeni- 
tuottamaan 
iseen  kult- 

lisia  meme- 
rhdistelmiä. 
se,  ettei  tar- 
tuurisia  va- 
imään,  eikä 
saanut  mer- 
Ihminen  ei 
i  ja  kulttuu- 
'ihjaavat. 


ipologi  John 
;ykologinen 
oteorioiden 
eeni  -takai- 
en  nähdään 
(ks.  Tooby 
'öin  evoluu- 
styy  selittä- 
n  erilaisuu- 
ttuurien  sa- 
t. 

okonaiskel- 


kopioituja? 


poisuutta  maksimoivan  sosiobiologian  bio¬ 
logismin,  koska  se  ei  oleta  toimintamme 
aina  ajavan  geneettistä  etua.  Psykologis¬ 
mistakaan  evoluutiopsykologiaa  ei  voi  syyt¬ 
tää,  koska  siinä  psykologiset  teoriat  toimi¬ 
vat  ainoastaan  apuna  kulttuuristen  ilmiöi¬ 
den  selittämisessä. 

Antropologi  Dan  Sperberin  (1996)  teoria 
representaatioiden  leviämisestä  on  yksi 
evoluutiopsykologisen  kulttuuriteorian  pe- 
ruskivistä.  Sperberin  teoria  muistuttaa  me- 
metiikkaa,  mutta  poikkeaa  memetiikasta  sii¬ 
nä,  että  se  ei  näe  kulttuurin  välittymisen  yk¬ 
sikköä  kopioitujana,  vaan  tulkinnallisena 
representaationa,  tietoedustuksena.  Toisin 
sanoen  ihmisten  tietoedustukset  esimerkik¬ 
si  tieteellisistä  teorioista  eivät  ole  toistensa 
tarkkoja  kopioita,  vaan  jokaisen  henkilökoh¬ 
taisia  tulkintoja.  Luonnollisesti  jonkin  tasoi¬ 
nen  yhtäläisyys  näiden  tietoedustusten  vä¬ 
lillä  on,  mutta  kopioitujan  luonteeseen  kuu¬ 
luu  tarkka  kopioituvuus.  Ihmisten  välinen 
kommunikaatio  ei  ole  kopioimista,  vaan 
enemmän  tai  vähemmän  luovaa  tulkintaa. 

Davvkins  itsekin  on  huomannut  tämän, 
mutta  toteaa:  "Päällisin  puolin  näyttää  kuin 
meemit  eivät  olisi  tarkasti  kopioituvia  kopi¬ 
oitujia.  On  todennäköistä,  että  tiedemies 
muuttaa  ideaa  hieman,  kun  hän  kuulee  sen 
ja  siirtää  sen  seuraavalle...  (K) un  sanomme, 
että  nykyään  kaikki  biologit  uskovat  Darwi- 
nin  teoriaan,  emme  tarkoita,  että  jokaisella 
biologilla  on  aivoihinsa  syöpynyt  Charles 
Darvvinin  sanojen  identtinen  kopio.  Yksilöt 
tulkitsevat  Darvvinin  ajatuksia  omilla  tavoil¬ 
laan.  Luultavasti  he  eivät  oppineet  niitä  Dar¬ 
vvinin  omista  kirjoituksista  vaan  häntä  myö¬ 
hemmistä  kirjoista.  Tästä  huolimatta  on  jo¬ 
kin  darwinismin  olennainen  piirre,  jota  jo¬ 
kainen  teoriaa  ymmärtävä  kantaa  päässään. 
Darwinin  teorian  meemi  on  siis  kaikissa  teo¬ 
riaa  ymmärtävissä  aivoissa  oleva  yhteinen 
olennainen  perusajatus”  (s.  213-214). 

Dawkinsin  ajatuksen  ongelma  on  se,  ettei 
ihmisten  aivoissa  ole  mitään  platonista 
”darwinin  teorian  perusajatusta”,  vaan  jo¬ 
kaisella  on  oma  tietoedustuksensa  siitä.  On 
olemassa  evoluutioteorian  tietoedustuksia, 
jotka  ovat  enemmän  tai  vähemmän  saman¬ 
laisia.  Ainoa  paikka,  jossa  ”darwinin  teorian 
perusajatus”  sijaitsee,  on  niiden  aivoissa, 
jotka  ovat  tehneet  tietoedustuksen  evoluu¬ 
tioteorian  tunnettavuudesta,  kuten  Dawkins 
ja  edellisen  kappaleen  lukijat.  ”Darwinin 


teorian  perusajatus”  on  abstrahoiva  meta- 
representaatio,  tietoedustus  ihmisten  evo¬ 
luutioteoriaa  koskevista  tietoedustuksista. 
Nämäkään  metarepresentaatiot  eivät  ole 
toistensa  kopioita.  Maailma  on  siis  moni¬ 
mutkaisempi  kuin  memeetikot  antavat  olet¬ 
taa. 

Edellä  mainittu  seikka  vie  pohjan  pois 
memetiikan  tutkimusohjelmalta:  jos  meemit 
eivät  ole  kopioitujia,  ihmiset  eivät  myös¬ 
kään  ole  vain  passiivisia  meemivarastoja, 
eivätkä  aivomme  ole  kehittyneet  meemien 
kopioitumisen  parantamiseen  ja  niin  edel¬ 
leen. 

Memetiikan  tulevaisuus 

Vaikka  meemien  "olemattomuus”  voimak¬ 
kaimmin  kyseenalaistaa  memetiikan  mie¬ 
lekkyyden,  sillä  on  muitakin  ongelmia  (ks. 
Polichak  1998),  joista  useimmat  palautuvat 
Sperberin  kritiikkiin.  Ongelmistaan  huoli¬ 
matta  memetiikka  tullee  yhä  suositummak¬ 
si.  Sen  vastaukset  kysymyksiin  kulttuurin 
olemassaolosta,  sijainnista  ja  välittymisestä 
ovat  oikeansuuntaisia.  Vetoavaa  on  myös 
meemin  pintapuolinen  analogisuus  geenin 
kanssa.  Memetiikka  on  itsekin  hyvä  meemi 
-vaikkei  se  meemi  olekaan. 

Luulen,  että  meidän  on  otettava  toinen¬ 
kin  pitkä  askel  evoluutioteoriassa  ja  myönnet¬ 
tävä,  että  maailmassa  on  geenien  ohella  toi¬ 
nenkin  kopiokone,  meemit.  Hyväksyn  siis 
Dawkinsin  idean  meemeistä,  jotka  ovat  aja¬ 
tuksia,  taitoja,  tapoja,  tarinoita,  kaikkea  sitä, 
mitä  voimme  siirtää  toisillemme.  Niitä  voi¬ 
daan  kopioida  monistamalla,  samaan  tapaan 
kuin  geenitkin  tekevät. 

Tärkeintä  ei  kuitenkaan  ole  sanoa,  että 
”meemit  ovat  kuin  geenejä”,  koska  monessa 
mielessä  ne  eivät  sitä  ole.  Tärkeää  on  se,  että 
sekä  geenit  että  meemit  kopioivat  itseään  ak¬ 
tiivisesti.  Molemmat  osallistuvat  evoluution 
algoritmiin,  eli  niihin  pätee  kopioitavuus,  pe¬ 
riytyvyys  ja  valinnaisuus,  ja  näiden  kolmen 
ominaisuuden  ansiosta  ne  muotoutuvat.  Mie¬ 
lestäni  ihmisaivot  ovat  kahden  kopioijan  tu¬ 
losta.  Geenit  ovat  taistelleet  tiensä  sukupol¬ 
vesta  toiseen  ja  luoneet  meille  aivot  ja  muun 
ruumiin,  ja  meemit  ovat  taistelleet  tiensä  ai¬ 
voihimme  ja  muovanneet  mielemme. 
Shermer:  Vuonna  1953  Watson  ja  Crick  avasi- 
vat  geenien  rakenteen.  Mutta  meemit  ovat 
yhä  vain  vertauskuvallisia  käsitteitä.  Miten 
niistä  voisi  puhua  konkreettisemmin? 

Blackmore:  Vierastan  liian  aikaista  konkreti¬ 
sointia,  koska  mielestäni  meillä  on  vielä  pal¬ 
jon  teoreettista  työtä  ennen  kuin  edes  tiedäm¬ 
me  mistä  etsiä.  Minä  pidän  meemeinä  mitä 
tahansa  informaatiota,  joka  voidaan  kopioida 
ihmiseltä  toiselle  matkimalla.  Siinä  voidaan 
käyttää  monia  menetelmiä  kuten  maalauksen 
kopiointia,  reseptin  kirjoittamista  paperille, 
tarinan  opettelemista  ulkoa  korvakuulolta  ja 
sen  toistamista,  tai  laulunpätkän  toistamista. 

Meemit  eivät  sijaitse  vain  aivoissa.  Niitä 
on  silloissa,  korttipakoissa,  keittiönpöydissä, 
kirjoissa  ja  kaikessa,  mitä  me  teemme.  Olen 
varma,  että  aivojemme  kapasiteetti  kasvaa 
huomattavasti,  mutta  se  ei  ole  koko  juttu.  Tar¬ 
vitsemme  tosiaankin  sellaisen  evoluutioteo¬ 
rian,  joka  sisältää  ihmisten  kulttuurissa  tapah¬ 
tuvan  tiedon  siirron.  Meemien  tutkimuksessa 
on  kysymys  juuri  tästä. 

Shermer:  Minusta  se  on  edelleenkin  la- 
marckistinen  teoria! 

Blackmore:  Mutta  vain,  jos  pidät  ihmisen  ruu¬ 
mista  tärkeänä  yksikkönä.  Meemit  voivat  hy¬ 
pätä  minulta  sinulle  ja  eteenpäin  Skeptikon 
lukijoille.  Suuri  ero  darwinismin  ja  la- 
marckismin  välillä  koskee  hankittujen  omi¬ 
naisuuksien  periytymistä.  Me  oletamme,  että 
geenit  siirtyvät  solutasolla  suoraan  eteenpäin 


ja  tuottavat  yksilön  kohdalla  fenotyyppejä. 
Meemeillä  ei  ole  mitään  solutasoa  eikä  mi¬ 
tään  fenotyyppejä.  Ne  vain  hyppivät  paikasta 
toiseen.  Fenotyyppi  -  genotyyppi  -analogia  ei 
kerta  kaikkiaan  toimi. 

Shermer:  Pidätkö  meemitutkimusta,  meme- 
tiikkaa,  kokonaan  uutena  tieteenhaarana, 
vai  onko  se  vain  evoluutioteorian  tai  psyko¬ 
logian  haara? 

Blackmore:  En  ole  varma.  Mielestäni  sitä  voi 
soveltaa  moniin  asioihin.  Minusta  näyttää  sil¬ 
tä,  että  valintateoriat  ovat  saaneet  jalansijaa 
monilla  eri  tieteenaloilla.  Memetiikka  on 
suuri  askel  myös  psykologiassa;  se  on  tuonut 
valintateoriat  mukaan  kuvaan. 

Shermer:  Ihmismielellä  on  taipumus  yksin¬ 
kertaistaa  maailmaa  ja  etsiä  reduktionistisia 
kaiken  kattavia  teorioita.  Sumea  logiikka, 
kaaosteoria,  katastrofiteoria  ja  muut.  Näitä 
muoteja  tulee  ja  menee  aina  muutaman 
vuoden  välein.  Onko  memetiikka  taas  yksi 
villitys? 

Blackmore:  En  minä  tiedä,  mitä  sille  tapah¬ 
tuu.  Luulen  kuitenkin,  että  siitä  on  vielä  pal¬ 
jon  hyötyä.  Uskonpa,  että  se  auttaa  meitä  ym¬ 
märtämään  monia  ihmisluontoon  liittyviä 
suuria  kysymyksiä  psykologiassa,  antropologi¬ 
assa,  sosiologiassa,  evoluutiopsykologiassa  ja 
niin  poispäin.  Mutta  nyt  on  tietysti  liian  ai¬ 
kaista  sanoa  mitään  lopullista. 

Shermer:  Palataan  niihin  suuriin  kysymyk¬ 
siin,  jotka  sinua  kiinnostavat.  Onko  uskonto 
meemi?  Ovatko  kaikki  nämä  suuret  kysy¬ 
mykset  meemejä? 

Blackmore:  Kyllä.  Minusta  on  mukavaa  omak¬ 
sua  joku  idea  kokonaisena  ja  katsoa,  mihin 
kaikkeen  se  kelpaa.  Joskus  joudun  sen  vuoksi 
vaikeuksiin,  mutta  nautin  siitä  ja  siten  voin 
tehdä  tärkeitä  löytöjä.  Uskonto  on  yksi  niistä 
asioista,  jotka  kaipaavat  selitystä,  joten  minä 
koetan  soveltaa  siihen  kokonaisvaltaista  mee- 
minäkökulmaa  ja  katsoa  toimiiko  se.  Minä  pi¬ 
dän  kaikkea  muilta  oppimaani  meemeinä: 
kieltä,  tiedettä,  historiaa,  kuulemiani  tarinoi¬ 
ta.  Ja  tietysti  uskonto  sopii  siihen  samaan  ryh¬ 
mään.  Uskonto  on  taatusti  meemi. 

Nyt  jotkut  voivat  sanoa,  että  on  hyviä  ja 
huonoja  meemejä,  kuten  viruksia.  Että  tiede 
olisi  hyvä  meemi  ja  uskonto  huono.  Mutta  se 
on  väärä  dikotomia.  Ne  ovat  kaikki  meemejä; 
tiede,  uskonto,  skeptisyys,  logiikka.  Kaikki.  En 
minä  epäröi  myöntää,  että  uskonto  on  myös 
meemi. 

Shermer:  Davvkins  menee  pitemmälle  ja  sa- 


noo,  että  uskonto  on  paha  virus,  joka  on  tu¬ 
hottava! 

Blackmore:  Kyllä.  Joidenkin  uskontojen  osalta 
olen  hänen  kanssaan  samaa  mieltä.  Jotkut  us¬ 
konnot  ovat  hyvin  vahingollisia.  Memetiikka 
auttaa  meitä  ymmärtämään,  miksi  väärät  ide¬ 
at  voivat  selviytyä  ja  monistua  niin  hyvin. 
Olen  juuri  lukenut  kirjaa,  jonka  nimi  on 
"Miksi  en  ole  muslimi”.  Se  kuvaa  erittäin  hy¬ 
vin  sitä,  miten  islamin  aate  on  eduksi  valtaa¬ 
pitäville  miehille.  Sen  opit  auttavat  pitämään 
naisia  kotona  ja  estävät  heitä  saamasta  koulu¬ 
tusta,  jonka  avulla  he  voisivat  asettaa  oppi¬ 
mansa  meemit  kyseenalaisiksi.  Meemien  ana¬ 
lyysi  auttaa  meitä  ymmärtämään  tätä  ilmiötä. 
Shermer:  Pitäisikö  skeptikoiden  istuttaa  mui¬ 
hin  ihmisiin  skeptisyyden  meemiä? 

Blackmore:  Minusta  on  hienoa,  jos  haluatte 
viljellä  epäilyksen  ja  uteliaisuuden  meemejä. 
Se  auttaa  meitä  ymmärtämään  itseämme  ja 
maailmaa.  Mutta  jos  ymmärrätte  skeptisyy¬ 
den  niin,  että  vil jelette  meemiä  nimeltä 
"mepä  tiedämme  totuuden  paranormaaleista 
ilmiöistä”  tai  mistä  tahansa,  niin  silloin  ky¬ 
seessä  on  tyypillinen  vallanhimoinen  meemi, 
kuten  monet  uskonnot. 

Jos  pysymme  tiukasti  meeminäkökulmas- 
sa,  voimme  ymmärtää  miksi  sellaiset  meemit 

kuten  uskonnot  voivat  selviytyä  ja  levitä.  Evo¬ 
luutioteoria  opettaa  meille,  ettei  meillä  ole 
mitään  merkitystä  maailmankaikkeudessa. 
Silti  me  tunnemme  itsemme  tärkeiksi.  Tunne 
johtuu  siitä,  että  kielen  meemi  on  saanut 
meidät  tuntemaan,  että  sisällämme  on  joku, 
joka  ohjaa  asioita. 

Shermer:  Voiko  sellaista  tunnetta  olla  ilman 
kieltä? 

Blackmore:  Ei,  en  usko. 

Suoni.  huom.  Evoluutiopsykologian  ongelmista  pu¬ 
huessaan  Shermer  ja  Blackmore  käyttävät  termiä 
”just-so  stories”.  Se  viittaa  Rudyard  Kiplingin  eläin¬ 
satuihin,  joissa  selitetään  kieli  poskessa  mm.,  miten 
"etiopialainen”  sai  mustan  ihonvärinsä  ja  leopardi 
pilkkunsa.  ”How  the  Leopard  Got  His  Spots”  löytyy 
osoitteesta  _  Hyperlinkki  http://www.sff.net/people/ 

karawynn/justso/leopard.htp  _ www.sff.net/people/ 

karawynn/j  ustso/leopard  .h  tp_ 

Haastattelu  on  alunperin  julkaistu  yhdysvaltalai¬ 
sessa  Skeptic-lehdessä  (Voi  6,  No. 3,  1998).  (The  in¬ 
ternational  publication  of  the  Skeptics  Society,  affi- 
liated  with  the  California  Institute  of  Technology  in 
Pasadena,  California.  For  further  inforination  con- 
tact:  www.skeptic.com  or  skepticmag@aol.com  or 
P.O.  Box  338,  Altadena,  CA  91001  or  by  fax  626/794- 
1301  or  by  phone  626/794-3119.) 

Suomennoksessa  haastattelua  on  hieman  lyhen¬ 
netty.  Käännös  Skeptikko/mv.  ■ 

Uudentyyppinen  ja  edullinen  Internet-ratkaisu 
pienille  ja  keskisuurille  yrityksille.  Nopean 
Internet-yhteyden  peruspalvelujen  saa  heti 
käyttöön  kaikille  lähiverkon  käyttäjille. 

Paketti  sisältää  sähköpostilaatikot  ja  -osoitteet 
10  henkilölle  sekä  vvvvvv-kotisivutilan  yrityksen 
sivuille.  Sitä  on  myös  helppoa  ja  edullista 
laajentaa  käyftötarpeenmukaan. 

EUnetOfficesta  on  saatavana  kaksi  versiota,  joko 
Ciscon  ISDN-reitittimellä  tai  ilman. 

Paketin  voi  noutaa  ja  ottaa  käyttöön  tietotekniikka- 
myymälöistä  vaikka  samantien. 

ina  silloin  tällöin  skeptikoille  esitetään  kysymyksiä, 
jotka  koskevat  skeptikoiden  maailmankuvaa,  hei- 
™  '  dän  suhdettaan  paranormaaleihin  ilmiöihin,  näi¬ 

den  ilmiöiden  tutkimusta  ynnä  muita  vastaavanlaisia  kysy¬ 
myksiä,  jotka  tavalla  tai  toisella  liittyvät  skeptikoiden  ja  pa¬ 
ranormaaleihin  ilmiöihin  uskovien  välisiin  kiistakysymyk¬ 
siin. 

Koska  vastaukset  varmasti  kiinnostavat  laajempaakin  luki¬ 
jakuntaa,  Skeptikko  on  avannut  oman  tietolaariin  professori 
Nils  Mustelinin  avustukselle.  Hän  on  lupautunut  etsimään 
ja  pohtimaan  vastauksia  näihin  kysymyksiin. 

Toivomme,  että  Skeptikon  tietolaarista  tulisi  kiinnostava 
keskustelufoorumi.  Lähettäkää  teräviä  ja  pohdiskelua  vaati¬ 
via  kysymyksiä  lehden  toimitukseen. 

Kysymykset  voi  esittää  myös  nimimerkillä.  Haluamme 
kuitenkin,  että  julkaistujen  kysymysten  lähettäjien  nimi  ja 
osoite  on  toimituksen  tiedossa. 

Tämänkertaiset  kysymykset  on  poimittu  Skepsiksen  www- 
sivuilta  ja  hallituksen  jäsenille  osoitetuista  kysymyksistä. 


osoite: 

Skeptikko-lehti 

Neljäs  Linja  17-19  A  26 
00530  Helsinki 

e-mail:  marketta.ollikainen@helsinki.fi 


Miksi  skeptikot  ovat  niin  ilkeitä  ihmisiä,  että 

ARVOSTELEVAT  KAIKKIA  TOISELLA  TAVOIN  AJATTELE- 
VIA? 

Ensin  on  todettava,  että  erilaisten  väitteiden  ja 
olettamusten  kriittinen  tarkastelu  on  erittäin  tärkeä 
ja  rakentava  asia.  Ilman  kriittistä  suhtautumista  tie¬ 
donhankintaan  emme  voisi  karsia  pois  kyseenalai¬ 
sia  havaintoja,  virheellisiä  johtopäätöksiä  ja  tuules¬ 
ta  temmattuja  oppirakennelmia.  Tietomme  maail¬ 
mankaikkeudesta  ja  ihmisestä  olisivat  edelleen 
keskiajan  tasolla. 

Omasta  puolestani  olen  kiitollinen,  jos  joku  esit¬ 
tää  asiallista  kritiikkiä  vaikkapa  maailmankatso¬ 
mustani  kohtaan.  Mutta  monet  ihmiset  eivät  siedä 
tällaista  kritiikkiä  vaan  ottavat  sen  henkilökohtai¬ 
sena  loukkauksena.  Jos  joku  on  esimerkiksi  va¬ 
kuuttunut  siitä,  että  hänen  luonteenpiirteensä  joh¬ 
tuvat  hänen  tähtimerkistään,  ja  joku  skeptikko  sit¬ 
ten  tulee  väittämään,  etteivät  edes  laajat  tilastolli¬ 
set  tutkimukset  ole  paljastaneet  minkäänlaisia  yh¬ 
teyksiä  tähtimerkin  ja  luonteen  välillä,  saattaa  olla 
helpompi  leimata  tämä  skeptikko  pätemättömäksi 


tai  jopa  ilkeäksi  kuin  pysähtyä  miettimään,  onko 
mahdollisesti  horoskooppiuskossa  jotain  vikaa. 

Joka  tapauksessa  minusta  on  tärkeä,  että  me 
skeptikot  pyrimme  kohdistamaan  kritiikkiämme 
asioihin  ja  ideoihin  pikemmin  kuin  yksittäisiin  ihmi¬ 
siin.  Onhan  tehtävämme  levittää  valistusta  eikä 
loukata  ihmisiä. 

Miksi  ihmiset  eivät  saisi  uskoa  yliluonnolli¬ 
seen,  JOS  SE  KERRAN  ANTAA  HEILLE  TOIVOA  JA  HEL¬ 
POTUSTA  ELÄMÄÄN? 

Luultavasti  useimmat  ihmiset  muodostavat  maa¬ 
ilmankatsomuksensa  menetelmällä  "olisi  upeaa, 
jos  tämä  väite  pitäisi  paikkansa,  ja  siksi  uskonkin, 
että  se  pitää”.  Tällaiselle  ihmiselle  on  usein  saman¬ 
tekevää,  mistä  kyseinen  väite  on  peräisin,  perus¬ 
tuuko  se  havaintoihin  vai  löytyykö  se  jostakin  py¬ 
hästä  kirjoituksesta  vai  onko  joku  kirjailija  kuullut 
sen  suoraan  jonkun  avaruusolennon  suusta.  Pää¬ 
asia  on,  että  hän  saa  uskoa  johonkin  hauskaan, 
jännittävään  tai  lohduttavaan. 

Ja  tietysti  hän  saa.  Eivät  skeptikot  halua  riistää 

keneltäkään  hänen  oikeuttaan  uskoa  mihin  tahan¬ 
sa. 

Toisaalta  on  myös  paljon  ihmisiä,  jotka  haluavat 
rakentaa  maailmankatsomuksensa  mahdollisim¬ 
man  luotettaviin  tietoihin  pikemmin  kuin  tunteisiin 
ja  toiveajatteluun.  Varsinkin  niin  sanotun  rajatie¬ 
don  alalla  tietojen  saaminen  on  kuitenkin  vaikeaa, 
koska  tähän  kuuluvien  liikkeiden  massiivisessa 
propagandassa  yleensä  vaietaan  kaikista  niiden 
kannalta  kielteisistä  tutkimustuloksista.  Panosta¬ 
malla  näitä  liikkeitä  koskevaan  kuluttajavalistuk¬ 
seen  Skepsis  toivoo  pystyvänsä  auttamaan  niitä, 
joille  maailmankatsomuksen  rakennuspalikoiden 
luotettavuus  on  tärkeämpi  kuin  niiden  miellyttä¬ 
vyys. 

Miksi  skeptikot  vastustavat  vanhoja  kansan¬ 
parannuskeinoja,  VAIKKA  NIIDEN  AVULLA  ON  PYS¬ 
TYTTY  PARANTAMAAN  IHMISIÄ  VUOSITUHANSIA? 

Skeptikot  vastustavat  sitä,  että  sairaille  ihmisille 
tarjotaan  hoitomuotoja,  joiden  tehosta  ei  ole  va¬ 
kuuttavaa,  laajoihin  tutkimuksiin  perustuvaa  näyt¬ 
töä.  Tämä  koskee  niin  vanhoja  parannuskeinoja 
kuin  meidän  aikamme  niin  sanottuja  vaihtoehtohoi¬ 
toja. 

Kansanparannus  syntyi  aikana,  jolloin  tiedettiin 
hyvin  vähän  ihmiskehon  rakenteesta  ja  toiminnois¬ 
ta  ja  vielä  vähemmän  sairauksista  ja  niiden  syistä. 
Tuolloin  ajatusmaailma  perustui  pitkälle  maagi¬ 
seen  vastaavuuteen  tai  muuhun  taikauskoon. 

Vaikka  nämä  parannuskeinot  ovatkin  yleensä  te¬ 
hottomia,  ei  ole  vaikea  ymmärtää,  että  niihin  uskot¬ 
tiin  ja  että  jotkut  niistä  ovat  säilyttäneet  suosionsa 
meidän  päiviimme  asti.  Ennen  lääketieteen  läpi¬ 
murtoa  1800-luvun  loppupuolella  ihmiset  eivät  ol¬ 
leet  tottuneet  dramaattisiin  parannuksiin,  joten  no¬ 
peasti  unohdettiin  ne  lukuisat  tapaukset,  jolloin 
hoidosta  ei  ollut  mitään  apua.  Toisaalta  useat  sai¬ 
raudet  paranevat  itsestään,  hoidosta  riippumatta 
ja  jos  spontaani  parannus  sattui  tapahtumaan  tie¬ 
tyn  hoidon  jälkeen,  olihan  luonnollista  ajatella,  että 
parannus  johtui  nimenomaan  saadusta  hoidosta. 
Tällaiset  tapaukset  herättivät  huomiota,  niistä  ker¬ 
rottiin  sukupolvesta  toiseen,  ja  tällä  tavalla  sinänsä 
tehottoman  parannuskeinon  maine  saattoi  säilyä 
läpi  vuosisatojen. 

Ainoa  tapa  varmistaa  jonkin  hoidon  tehokkuus  ja 
samalla  selvittää  sen  mahdollisia  sivuvaikutuksia 
on  suorittaa  laajoja  kliinisiä  testejä.  Tätä  vaaditaan 
nykyään  ennen  kuin  uusi  lääkeaine  hyväksytään 
käyttöön.  Miksi  hyväksyisimme  sitten  magiaan  ja 
tietämättömyyteen  perustuvia  parannuskeinoja 
vain  sillä  perusteella,  että  ne  ovat  hyvin  vanhoja? 


Kieltävätkö  skeptikot  ihmisen  henkisyyden  ja 

SIELUN  KUOLEMATTOMUUDEN? 

"Ihmisen  henkisyys”  on  käsite,  jonka  voi  ymmär¬ 
tää  monella  tavalla.  Minulle  henkisyys  liittyy  lähei¬ 
sesti  ihmisen  tajuntaan  eli  siihen  ihmeelliseen  seik¬ 
kaan,  että  jokainen  meistä  elää  omassa  maailmas¬ 
saan,  joka  sisältää  heijastuksia  ulkomaailmasta, 
malleja  todellisuudesta,  muistoja,  tunteita,  mieli¬ 
kuvia  ja  visioita. 

Laajassa  mielessä  henkisyys  merkitsee  minulle 
ihmismielen  koko  valtavaa  kirjoa,  mutta  mieluum¬ 
min  varaan  tämän  sanan  tietyille  syville  ja  sanoin 
kuvaamattomille  kokemuksille.  Esimerkiksi  sille, 
mitä  koen  kuunnellessani  Sibeliuksen  seitsemättä 
sinfoniaa. 

Tällä  tavalla  ymmärrettynä  ihmisen  henkisyys  on 
täysin  kiistaton  asia,  jota  kukaan  ei  voi  kieltää.  Ai¬ 
van  toinen  asia  on  sitten  se,  että  tajunta  on  jollakin 
käsittämättömällä  tavalla  aivojen  kautta  kytketty 
aineelliseen  maailmaan.  Omasta  puolestani  kallis¬ 
tun  siihen  olettamukseen,  että  ihmisen  tietoisuus 
on  hänen  aivojensa  aiheuttama  ja  ylläpitämä  ilmiö. 
Ja  jos  näin  on,  siitä  seuraa,  etteivät  tajuntani  ja  mi¬ 
nuuteni  voisi  jatkaa  olemassaoloaan  sen  jälkeen, 
kun  aivoni  ovat  lakanneet  toimimasta. 

Mutta  tämä  on  vain  henkilökohtainen  kantani 
sielun  kuolemattomuuteen.  Jos  joku  haluaa  uskoa, 
että  ihmisen  tajunta  kaikesta  huolimatta  jatkuu 
ruumiillisen  kuoleman  jälkeen,  vaikkapa  jossakin 
uudessa  olotilassa  tunnetun  maailmankaikkeuden 
"tuolla  puolen”,  en  voi  millään  tavalla  todistaa, 
että  hän  on  väärässä.  Sielun  kuolemattomuutta  ei 
voi  empiirisellä  tutkimuksella  varmistaa  eikä  kiel¬ 
tää.  Se  on  uskon  asia,  johon  Skepsis  ry  ei  ota  kan¬ 
taa. 

Miten  skeptikot  suhtautuvat  ennaltanäkemi- 
seen? 

Ennaltanäkeminen  kuuluu  niihin  väitettyihin  pa- 
ranormaaleihin  ilmiöihin,  joista  ei  ole  saatu  min¬ 
käänlaista  luotettavaa  näyttöä.  Esimerkiksi  yhdys¬ 
valtalaisten  paljon  julkisuutta  saaneiden  "psyykik- 
kojen”  jokavuotiset  ennusteet  maailman  tapahtu¬ 
mista  eivät  toteudu  paremmin  eikä  huonommin 
kuin  ihan  tavallisen  ihmisen  arvailut.  Koska  nämä 
ennusteet  hyvin  usein  koskevat  valtioiden  päämie¬ 
hiä,  filmitähtiä  ja  muita  julkkiksia,  ennaltanäkemi- 
seen  uskova  joutuu  kyllä  syvällisesti  miettimään, 
miksi  ei  kukaan  näistä  psyykikoista  tai  muista  en¬ 
nustajista  varoittanut  mitään  esimerkiksi  prinsessa 
Dianan  traagisesta  kuolemasta  kaksi  vuotta  sitten. 

SKEPSIKSEN  WWW-SIVUT 
AHKERASSA  KÄYTÖSSÄ 


kepsis  ry:n  keskustelusivut  ovat  löytäneet  it¬ 
selleen  uskollisen  käyttäjäkunnan.  Internetis¬ 
tä  löytyvällä  palvelulla  on  runsaassa  vuodes¬ 
sa  ollut  jo  yli  satatuhatta  käyt- 
www.nsd.fi/skepsis  täjää  ja  viestejäkin  on  kertynyt 
yli  1 7  ooo  kappaletta. 

Palvelua  käynnisteltiin  jo  kesäkuussa  1998,  mut¬ 
ta  keskustelu  saatiin  kunnolla  käyntiin  vasta  syk¬ 
syllä,  kesälomien  jälkeen.  Tällä  hetkellä  keskuste¬ 
lua  seuraa  sivujen  ylläpitäjän  Niko  VVessmanin  mu¬ 
kaan  arkisin  noin  500  henkilöä.  Viikonloppuisin  kä¬ 
vijämäärä  on  noin  kahdensadan  kieppeillä.  Skep¬ 
siksen  keskustelusivut  ovat  vapaasti  niin  jäsenten 
kuin  ulkopuolistenkin  käytettävissä. 

Keskusteluun  voi  osallistua  pelkän  Internet-selai- 
men  välityksellä,  ilman  suurempia  tietoteknisiä  tai¬ 
toja.  Aihepiirit  on  rajattu  seuraamisen  helpottami¬ 
seksi  eri  ryhmiin,  joita  ovat  muun  muassa  paranor¬ 
maalit  ilmiöt,  ufot,  vaihtoehtohoidot  ja  tiede.  Eni¬ 
ten  käsiteltyjä  aiheita  ovat  olleet  Urantia  sekä  gra¬ 
fologia.  Suurin  osa  kävijöistä  tyytyy  vain  lukemaan 
muiden  kirjoittamia  viestejä.  Wessman  arvelee, 
että  palstalle  kirjoittavien  määrä  kaikista  lukijoista 
on  vain  noin  10  prosenttia. 

Nimimerkin  käyttö  mahdollista 

Keskusteluun  voi  osallistua  nimimerkin  tai  keksityn 
nimen  turvin.  Ratkaisulla  on  haluttu  alentaa  kyn¬ 
nystä  keskustella  kunkin  henkilön  omista  paranor¬ 
maalista  kokemuksista  tai  uskosta  johonkin  para¬ 
normaaliin  ilmiöön. 

Vapautta  on  käytetty  myös  väärin,  vaikka  Wess¬ 
man  pitääkin  ongelmatapauksia  harvinaisina. 

-  Käsitykseni  mukaan  Skepsiksen  keskustelusi¬ 
vuilla  häirikköjä  on  huomattavasti  vähemmän  kuin 
muilla  julkisilla  keskustelupalstoilla.  Lisäksi  virka¬ 
valta  voi  tarvittaessa  selvittää  kirjoittajien  henkilöl¬ 
lisyyden,  Wessman  huomauttaa. 


M oderointi  vähensi  häiriköintiä 

Häiriköinnin  ja  asiattomien  viestien  vuoksi  keskus¬ 
telusivu  muuttui  helmikuussa  moderoiduksi.  Mo- 
deraattorit  ovat  vapaaehtoisia  palstan  lukijoita,  jot¬ 
ka  toimivat  yleisönosastokirjoituksia  käsittelevien 
toimittajien  tapaan,  eli  poistavat  loukkaavat  ja  si¬ 
vuille  kuulumattomat  viestit. 

Jo  pelkkä  tieto  viestien  valvonnasta  on  vähentä¬ 
nyt  häirikköviestejä. 

-  Moderointi  herätti  alussa  pientä  vastarintaa, 
sillä  sitä  pidettiin  sensuurina.  Nyt  se  nähdään  jär¬ 
kevänä  järjestelmänä.  Mitä  ahkerammasta  kirjoitta¬ 
jasta  on  kysymys,  sitä  tyytyväisempi  hän  tuntuu 
järjestelyyn  olevan,  moderaattorina  toimiva  Vesa 
Tenhunen  kuvailee. 

-  Moderoidut  viestit  ovat  edelleen  olemassa  ja 
kaikkien  luettavissa  ja  vastattavissa,  kunhan  vain 
valitsee  erikseen  näkyville  alueen  "Muut  aiheet”. 
Moderointi  ei  siis  ole  sensurointia,  Wessman  sa¬ 
noo. 

Keskustelusivuilta  on  poistettu  myös  Skepsis 
ry:n  toimintaan  kuulumattomat  aiheet  kuten  us¬ 
konto  ja  politiikka. 

-  Erityisesti  uskonto  aiheutti  paljon  henkilökoh¬ 
taisuuksiin  menevää  ja  epäasiallista  väittelyä,  joka 
madalsi  keskustelun  tasoa.  Toinen  syy  oli  se,  ettei 
Skepsiksen  sivuilla  ole  tarvetta  keskustella  uskon¬ 
nosta  tai  politiikasta,  koska  ne  eivät  liity  yhdistyk¬ 
sen  toimintaan,  Wessman  selvittää. 

Keskustelusivuille  lisättiin  äskettäin  yleisön  toi¬ 
veiden  mukaan  hakupalvelu,  jolla  voi  etsiä  viestejä 
esimerkiksi  tietyn  kirjoittajan  tai  aihepiirin  mukai¬ 
sesti. 

Skeptisestä  keskustelusta  kiinnostuneille  on  tar¬ 
jolla  Internetissä  myös  toinen  suomenkielinen  kes¬ 
kustelufoorumi:  uutisryhmässä  käydään  moderoi- 
matonta  keskustelua. 

sfnet.keskustelu.skeptismi 

Topi  Suuronen 

minulta  on  jo  useaan  otteeseen  kyselty,  että 
mitä  te  siellä  Skepsiksen  hallituksessa  oi¬ 
kein  teette,  että  voisikohan  siitä  hiukan 
tiedottaa  myös  jäsenille,  jotta  kaikki  tietäisivät, 
mitä  yhdistyksemme  päättävissä  elimissä  tapah¬ 
tuu.  Kun  tätä  on  nyt  jo  useampaan  otteeseen  kysel¬ 
ty,  niin  päätimme  perustaa  Skeptikkoon  palstan, 
jossa  kerron,  mitä  Skepsiksessä  hallitustasolla  ta¬ 
pahtuu.  Yleisesti  ottaen  voin  sanoa,  että  aktiviteet¬ 
ti  ei  mitenkään  typerryttävän  vilkasta  ole,  koska  ak¬ 
tiivien  rivistö  on  kovin  harva.  Aloitankin  siis  tämän 
palstan  toivottamalla  kaikki  tervetulleeksi  esittä¬ 
mään  ideoitaan  minulle  ja  muille  hallituksen  jäse¬ 
nille,  miten  yhdistys  voisi  toimia  vielä  paremmin  ja 
kuinka  Sinä  voisit  meitä  siinä  auttaa. 

Skepsis  Hengen  ja  tiedon  messuilla 


SKEPTISIÄ 

KUULUMISIA 


Skepsiksen  t-paita 

Kesän  lopulla  Skepsiksen  pitkään  suunniteltu  pai- 
taprojekti  toteutui  vihdoinkin  hallituksen  jäsenen 
Göran  Törnvvallin  sitkeän  työn  ansioista.  Paitaan  tu¬ 
levasta  tekstistähän  järjestettiin  kesän  aikana  kil¬ 
pailu  Skepsiksen  jäsenille  ja  saimmekin  yli  sata  eri¬ 
laista  ehdotusta,  jotka  olivat  todella  osuvia  ja 
hauskoja.  Tulipa  samalla  osoitetuksi,  että  skeptikot 
eivät  ainakaan  kärsi  runosuonen  tai  huumorintajun 
puutteesta!  Parhaaksi  ehdotukseksi  valitsimme  na¬ 
sevan  valistushenkisen  huudahduksen  "Sapere 
aude!”  joka  paitaan  suomennettiin  "Uskalla  ajatel¬ 
la!”  Voittaneen  ehdotuksen  lähetti  emeritaprofes- 
sori  Liisa  Rantalaiho  Tampereen  yliopistosta.  Pro¬ 
fessori  Rantalaiho  tekee  työelämään  ja  naistutki¬ 
mukseen  liittyvää  tutkimustyötä,  mutta  on  sen 
ohella  ansioitunut  muun  muassa  Portf/'-lehden  vuo¬ 
tuisen  novellikilpailun  tuomarina. 


Skepsis  on  jo  monena  vuotena  ollut  mukana  Hel¬ 
singissä  järjestettävillä  Hengen  ja  tiedon  messuilla. 
9.-10.10.  olimme  jälleen  paikalla  koko  viikonlopun, 
tutuistuimme  huuhaan  uusimpiin  virtauksiin  ja  kes¬ 
kustelimme  kävijöiden  kanssa.  Mielestäni  tämä  on 
yksi  parhaista  paikoista  nähdä  suuri  osa  Skepsik¬ 
sen  toimialaan  liittyvistä  järjestöistä  ja  ihmisistä 
sekä  tietenkin  tehdä  omaa  toimintaa  tunnetuksi. 
Keskustelu  ja  väittely  jatkuikin  Skepsiksen  pöydän 
ääressä  lähes  taukoamatta  koko  viikonlopun  ajan, 
mutta  muuten  messut  tuntuivat  hiukan  vanhan 
toistolta  eli  uutuuksista  oli  kyllä  pulaa.  Toki  tutut 
kivimyymälät  ja  aurakuvauspaikat  olivat  paikalla, 
mutta  mitään  uutta  ja  räväkkää  ei  ollut  tarjolla:  ei 
kai  vain  mielikuvitus  ala  loppumaan? 


Tieteellinen  neuvottelukunta  laajenee 

Pyrkimyksenämme  on  vähitellen  laajentaa  tieteel¬ 
listä  neuvottelukuntaa  sopivilla  jäsenillä.  Viimei¬ 
simmässä  hallituksen  kokouksessa  päätimme  hy¬ 
väksyä  dosentti  Marjaana  Lindeman-Viitasalon  Hel¬ 
singin  yliopiston  psykologian  laitokselta  neuvotte¬ 
lukunnan  jäseneksi.  Lindeman-Viitasalo  on  ansioi¬ 
tunut  paranormaalien  uskomuksien  tutkijana  ja 
hän  oli  skeptisen  kirjan  Todennäköiset  harhat  toi¬ 
mittaja.  Jatkamme  neuvottelukunnan  laajentamis¬ 
ta. 

Hyvää  ja  skeptistä  loppusyksyä  kaikille, 

Jukka  Häkkinen 
jukka.hakkinen@helsinki.fi 
Skepsis  ry:n  puheenjohtaja 

kohtasi 


Homet-pilotti 

'n  Lapissa 


H 


Internetissä  leviää  huhu,  jonka  mukaan 
Suomen  ilmavoimien  Hornet-hävittäjän 
väitetään  kohdanneen 
tunnistamattoman  lentävän  kohteen 
Lapissa  pari  vuotta  sitten. 
Pohjoissuomalaiset  kriittiset  ufotutkijat 
selvittivät  tapausta,  joka  osoittautui 
täysin  perättömäksi. 

Rajatiedon  yhteistyö  ry:n  palvelevan  puhelimen 
päivystäjä  otti  viime  vuonna  vastaan  puhelun 
mieheltä,  jolla  tuntui  olevan  tärkeää  sanottavaa. 
Hornet-lentäjäksi  esittäytynyt  mies  kertoi  ha¬ 
vainneensa  UFOn  lennollaan  Inarinjärven  tie¬ 
noilla  Suomen  Lapissa  31.  maaliskuuta  1997. 
Ilmiö  oli  ollut  lautasta  muistuttava  oranssinväri¬ 
nen  kirkas  kohde,  jonka  myös  Lapin  lennoston 
tutkakontrolli  oli  miehen  mukaan  havainnut. 

Mies  kertoi  lennonjohdon  antaneen  luvan  tu¬ 
littaa  kohdetta,  mutta  koneen,  jonka  tyypiksi 
hän  ilmoitti  F-18A,  asejärjestelmä  oli  lukkiutu¬ 
nut  selittämättömällä  tavalla,  eikä  sen  20  mmm 
kanuuna  ollut  toiminut.  Koneessa  oli  ilmennyt 
muitakin  oikkuja  ja  muun  muassa  radioyhteys 
oli  katkeillut.  Kohde  oli  miehen  mukaan  poistu¬ 
nut  4-5  machin  (1  mach  =  >  1  000  km/h)  nope¬ 
udella  itään  päin. 

Puhelimessa  mies  oli  esiintynyt  jännittyneenä 
ja  ilmaissut  ahdistustaan  kokemuksensa  johdos¬ 
ta.  Flän  oli  myös  kysellyt,  miten  hänen  tulisi 
asian  suhteen  menetellä.  Mies  oli  ilmoittanut 
nimensä  -  joko  tekaistun  tai  oikean  -  ja  sotilas- 
arvokseen  majurin. 

Vaikka  tapaus  oli  täysin  epämääräinen,  tutki¬ 
maton  ja  pelkän  puhelinsoiton  varassa,  lähti  sii¬ 
tä  liikkeelle  huhu  Pudasjärven  UFO-konferens- 
sin  aikoihin  kesällä  1998.  Huhu  tavoitti  myös 
kriittiset  ufotutkijat,  joita  tapauksen  todenperäi¬ 
syys  luonnollisesti  kiinnosti. 

Tiedustelut  sekä  Lapin  lennostoon,  että  Suo¬ 
men  ilmavoimien  esikuntaan  osoittivat,  ettei  ky¬ 


seistä  tapahtumaa  ollut  raportoitu  mainittuna 
aikana.  Lapin  lennoston  komentaja,  eversti  Sip¬ 
po  Ryynänen  vahvisti  toukokuussa,  ettei  Flor- 
net-koneita  edes  ollut  tuolloin  vielä  Lapin  len¬ 
nostossa.  Ne  tulivat  sinne  vasta  11.  tammikuuta 
1999.  Lisäksi  Suomeen  tuodut  Flornetit  ovat 
tyyppiä  F-18C/D  ja  F-18C  eikä  F-18A,  kuten 
pilotiksi  esittäytynyt  mies  väitti. 

-  Lentäjät  voivat  havaita  ilmakehässä  outoja 
ilmiöitä,  mutta  tämä  kuvailtu  tapaus  on  täysin 
perätön.  Kuulin  siitä  vasta  nyt.  Jos  tapaus  olisi 
sattunut,  meillä  kyllä  tiedettäisiin  siitä,  eversti 
Ryynänen  vakuutti. 

Ilmavoimien  esikunnasta  Tikkakoskelta  vah¬ 
vistettiin,  ettei  miehen  nimekseen  ilmoittamaa 
Hornet-lentäjää  ole  Suomen  ilmavoimissa. 

Haamupilotti  asialla 

Jos  todellinen  UFOn  kohtaaminen  olisi  tapah¬ 
tunut,  siitä  löytyisivät  lento-  ja  valvontaraportti, 
lentäjän  haastattelupöytäkirjat,  viralliset  lausun¬ 
not,  johtopäätökset  ja  teknisen  henkilökunnan 
yhteenveto.  Ilmavoimista  vakuutettiin,  että  ny¬ 
kyisen  tiedotuskäytännön  mukaan  sillä  ei  ollut 
mitään  syytä  salata  tällaisia  kohtaamisia,  joten 
kriittiset  ufotutkijat  saisivat  kyllä  tietoa  tarvitta¬ 
essa. 

Suomen  ilmavoimien  esikunnan  tiedotus¬ 
päällikkö,  majuri  Kalevi  Reiman  kertoi  näh¬ 
neensä  tarinan  internetissä.  Hän  vahvisti  asian 
täydellisen  perättömyyden,  joten  mitä  ilmei¬ 
semmin  asialla  oli  ollut  haamupilotti. 

Sama  vastaus  annettiin  myös  Pääesikunnasta. 
Tiedotuspäällikkö  Erkki  Paukkunen  ihmetteli 
soittajan  käyttäytymistä. 

-  Hornet-lentäjät  valitaan  huolellisesti  ja  he 
joutuvat  moniin  testeihin.  Heidän  psyykkeensä 
on  vahva,  joten  he  tuskin  menettelisivät  tällä 
tavoin  edes  todellisen  tilanteen  jälkeen,  Pauk¬ 
kunen  epäili. 

Ilmavoimien  esikunnassa  perättömästä  ufohu- 
husta  oltiin  harmissaan. 

-  Jos  todellinen  UFO-Hornet  -konflikti  olisi 
sattunut,  siitä  kyllä  tiedettäisiin  varmasti  ilma¬ 
voimien  esikunnassa,  kerrottaisiin  tutkijoille  ja 
annettaisiin  tiedot  myös  julkisuuteen,  Reiman 
vakuutti. 

Huhu  leviää  internetissä 

Tarina  on  jonkin  aikaa  levinnyt  internetissä  ja 
saanut  jo  kansainvälistä  huomiota.  Muun  muas¬ 
sa  Dagens  Nyheter  -lehden  toimittajana  työs¬ 
kentelevä,  arvostetun  UFO-Sverige  -yhdistyksen 
puheenjohtaja  Clas  Svahn  on  tiedustellut  asiaa 
Tiede  ja  UFOt  -ryhmän  (Science  and  UFO’s 
research  group)  edustajilta  Oulusta.  Tapauksen 
todenperäisyyttä  on  kysellyt  myös  brittiläinen 
ufotutkija  ja  kirjailija  Timothy  Good. 

Asian  selvittelytyössä  mukana  ollut  oululai¬ 
nen  Tiede-  ja  UFOt  -tutkimusryhmän  nuorem¬ 
pi  tutkija  fil.yo  Sampo  Puoskari  piti  erittäin  va¬ 
litettavana  sitä,  että  tällaiset  huhut  huonontavat 
UFOjen  mainetta  tutkimuskohteena.  Lisäksi 
vakaville  ufotutkijoille  tuli  perättömyyksien 
vuoksi  turhaa  työtä. 

-  Tämä  on  selvä  osoitus  siitä,  että  niillä,  jotka 
UFO-FIornet  -tarinaa  internetissä  levittävät,  ei 
ole  henkistä  selkärankaa  ja  vastuuntuntoa.  Tari¬ 
naa  on  netissä  levitetty  jo  14  sivulle  ilman,  että 
levittäjät  mitenkään  ovat  vaivautuneet  tutki¬ 
maan  asiaa,  Puoskari  pahoitteli. 

Puolustusvoimien  ylilääkäri,  lääkintäeversti 
Matti  Ponteva  piti  mahdollisena,  että  majuriksi 
esittäytynyt  soittaja  kärsi  psyykkisistä  ongelmista. 

-  Soittajan  motiivia  on  vaikea  arvioida,  koska 
henkilö  jää  tuntemattomaksi.  Aito  Hornet-len- 
täjä  hän  ei  kuitenkaan  missään  tapauksessa  voi¬ 
nut  olla,  Ponteva  vakuutti. 

Vaikuttaa  siis  siltä,  että  UFOn  ja  Idornetin 
kohtaaminen  on  keksitty  juttu  ja  ufotutkijoiden 
tai  ilmavoimien  kiusaksi  tehty  tahallinen  tiedo- 
tusilkivallan  teko.  Toinen  mahdollisuus  on,  että 
tarinan  keksinyt  henkilö  on  psyykkisesti  sairas. 
Pahinta  kuitenkin  on,  että  tarinaa  yhä  levite¬ 
tään  totena,  vaikka  esitetyillä  tiedoilla  ei  ole  mi¬ 
tään  yhteyttä  käytännön  todellisuuteen. 

Matias  Päätalo 


Kirjoittaja  on  oululainen  tiedetoimittaja  ja 
Tiede  ja  UFOt  -tutkimusryhmän  koordinoiva 

TIEDE  JA  UFOT  -TUTKIMUSRYHMÄ 

Tiede  ja  UFOt  -tutkimusryhmä  -  Science  and  UFO’s 
research  group  on  kriittinen,  ufojen  tieteelliseen 
tutkimiseen  pyrkivä  eri  alojen  tutkijaryhmä,  jonka 
tavoitteena  on  ufotapausten  tarkka  tutkiminen 
sekä  asiallisen  ufoviestinnän  kehittäminen  ja  tuke¬ 
minen.  Ryhmä  etsii  myös  keinoja  ja  menettelytapo¬ 
ja  uusienkin  tutkimusmetodien  löytämiseksi  sekä 
pyrkii  edistämään  tiedeyhteisön  mahdollista  mu¬ 
kaantuloa  tuleviin  ufo-tutkimusprojekteihin. 

Tiede  ja  UFOt  aloitti  toimintansa  spontaanisti 
vuonna  1995  tutkimus-  ja  keskusteluryhmänä,  joka 
suhtautuu  ufoilmiöihin  kriittisesti,  tutkii  mahdolli¬ 
sia  ufotapauksia  ja  julkaisee  alaan  liittyviä  tieteel- 
lispainotteisia  kirjoituksia. 

Ryhmän  jäsenet  ovat  seuranneet  ufo-ongelman 
moninaisuutta  ja  ilmiön  kehitystä  kymmenien  vuo¬ 
sien  ajan  ja  useimmilla  on  laaja  kenttäkokemus 
ufotapausten  tutkimisessa. 

Ryhmällä  ei  ole  ennakkoasennetta  ufoilmiön  al¬ 
kuperään  eivätkä  jäsenet  tunne  olevansa  skeptik¬ 
koja  käsitteen  perinteisessä  mielessä.  Ryhmä  te¬ 
kee  kuitenkin  selvän  eron  itsensä  ja  niin  sanottujen 
ufouskovaisten  piirien  välillä.  Ufot  eivät  ole  uskon 
asia,  vaan  tieteellinen  ja  yhteiskunnallinen  haaste. 

Tiede  ja  UFOt  -tutkimusryhmän  jäsenten  nykyi¬ 
nen  kanta  on,  ettei  ainakaan  vielä  ole  tieteellistä 
näyttöä  siitä,  että  ufoilmiön  takana  olisi  maapallon 
ulkopuolinen  äly.  Ryhmä  on  ainoana  tutkimusryh¬ 
mänä  Suomessa  analysoinut  vuonna  1998  valmis¬ 
tuneen  yhdysvaltalaisen  tiedemiesryhmän,  niin  sa¬ 
notun  Stanfordin  yliopiston  fyysikon  Peter  A.  Stur- 
rockin  koolle  kutsuman  paneelin  raportin  Physical 
Evidence  Related  to  UFO  Reports. 

Ryhmä  on  myös  tutkinut  muun  muassa  Nivalan 
ufokokemuksen  Järvikylän  Koutosessa  vuonna 
1993  (Suomen  Ufotutkijat/Uforaportti  1,  ss.  116- 
126). 

Ryhmään  kuuluu  tällä  hetkellä  12  jäsentä,  joiden 
erikoisalat  ovat  muun  muassa  tähtitiede,  fysiikka, 
kasvitiede,  lääketiede,  journalistiikka,  filosofia  ja 
tekniikka.  Ryhmän  jäsenet  eivät  ole  sitoutuneet 
toistensa  kannanottoihin  tai  julkaisuihin,  ellei  niin 
ole  erikseen  mainittu.  Ryhmä  suhtautuu  asiallisen 
puolueettomasti  suomalaisiin  ja  ulkomaisiin  ufo- 
tutkimusjärjestöihin,  mutta  tukee  vain  sellaista  toi¬ 
mintaa,  jonka  se  katsoo  edistävän  tieteellisen  ufo- 
tutkimuksen  päämääriä. 

Tiede  ja  UFOt  -tutkimusryhmän  kotipaikka  on 
Oulu,  mutta  ryhmän  jäseniä  on  koko  maan  alueella. 
Ryhmä  on  rekisteröimätön  ja  haluaa  olla  taustavai¬ 
kuttajista  riippumaton.  Ryhmä  halua  kuitenkin  sol¬ 
mia  vuorovaikutteisia  symbiooseja  tiedeyhteisöi¬ 
hin,  yksityisiin  tutkijoihin  ja  ottaa  auliisti  vastaan 
konsultaatioapua  erityisosaamisen  eri  alueilta. 

Tutkimusryhmällä  on  sähköpostiyhteys. 

MATIAS  PÄÄTALO  sampo.puoskari@mail.suomi.net 


SETI@HOME  -PROJEKTILLA 
JO  YLI  MILJOONA 
AVUSTAJAA 

Berkeleyn  yliopiston  SETI@home  -projekti,  jossa 
kotitietokoneet  analysoivat  Arecibon  radiotelesko- 
opin  vastaanottamaa  aineistoa  etsien  siitä  älylli¬ 
sestä  elämästä  kertovia  signaaleja,  on  ylittänyt 
kaikki  odotukset.  Projektia  suunnitellessaan  sen 
kehittäjät  arvioivat  käyttäjämääräksi  vaatimatto¬ 
mat  50  000-100  000  henkeä  (Sullivan  &  ai.  1997). 
Nyt  projekti  on  ylittänyt  jo  miljoonan  käyttäjän  raja¬ 
pyykin.  Elokuun  14.  päivänä  brittiläinen  Ed  Brad- 
burn  oli  miljoonas  SETI@home:n  käyttäjä  ja  tällä 
hetkellä  (5.9.)  käyttäjiä  on  jo  1 149  562  henkilöä. 

juKKA  Häkkinen 


tiedon  rihkamaksi”  eli  pinnalliseksi  sekoitukseksi 
sielunvaellusta,  energiatasoja  ja  telepatiaa.  Vaikka 
tämä  kuulostaa  tavallistakin  tavallisemmalta  huu¬ 
haa-sekoitukselta,  on  myyntimenestys  varmaankin 
taattu,  koska  Otavakin  julkaisee  teoksen  suomen¬ 
noksen  näinkin  nopeasti  alkuperäisteoksen  julkai¬ 
sun  jälkeen. 


Lähteitä 

Aboriginaalien  kampanja  Mario 
Morgania  vastaan 
Carlos  Castanedan  elämästä 


dumhartung.org.au 


www.dcn.davis.ca.us/go/btcarrol/skeptic/castaneda.htmI 


Jukka  Häkkinen 


ABORIGINAALI  HUUHAATA 
AUSTRALIASTA 

Keksityn  tarinan  esittäminen  dokumentaarisena  kir¬ 
jana  on  usein  ollut  varma  markkinointitemppu,  jon¬ 
ka  avulla  keskinkertaisenkin  tekeleen  myyntiluvut 
saadaan  nousemaan  huimiin  lukuihin.  Tämän  tyyli¬ 
suunnan  klassisia  edustajia  ovat  esimerkiksi  Carlos 
Castaneda  mystisine  intiaanishamaaneineen  tai 
VVhitley  Strieberin  UFOsieppaus-jutut. 

Castanedan  jalanjäljillä  on  kulkenut  australialai¬ 
nen  Mario  Morgan,  jonka  kirja  Viesti  oikeiden  ih¬ 
misten  maailmasta  oli  tekijän  väitteiden  mukaan 
dokumentaarinen  kuvaus  hänen  kokemuksistaan 
Australian  alkuperäisasukkaiden  parissa.  Kirja  pal¬ 
jastui  kuitenkin  huijaukseksi,  kun  alkuperäisasuk- 
kaat  puuttuivat  asiaan,  ja  osoittivat,  että  Morganin 
väitteiden  mukaista  heimoa  ei  ole  Australiassa  ole¬ 
massakaan  ja  että  Morganin  esittämät  väitteet  al¬ 
kuperäisväestön  uskomuksista  eivät  pitäneet  paik¬ 
kaansa.  Niinpä  kirjailijan  oli  lopulta  pakko  myön¬ 
tää,  että  hänen  menestysteoksensa  ei  ollutkaan 
totta,  vaan  se  oli  kokonaisuudessaan  peräisin  kir¬ 
jailijan  omasta  mielikuvituksesta. 

Putte  Wilhelmsson  kertoo  kirjailijan  vaiheista 
Helsingin  Sanomien  kirja-arvostelussaan  (20. elo¬ 
kuuta)  ja  kuvailee  samalla  Morganin  uuden  kirjan 
sisältöä  (Mario  Morgan:  Viesti  ikuisuudelta.  Otava 
1999).  Uusi  teos  ei  enää  väitäkään  olevansa  faktu¬ 
aalinen,  mutta  VVilhelmssonin  mukaan  tyyli  ei  ole 
ainakaan  parantunut. 

Kirja-arvostelun  otsikointi: 

"Naminamipositiivisuutta  Australian  aavikoilla. 
Kuka  korvaa,  jos  kirjallisuus  loukkaa  lukijan  älyk¬ 
kyyttä?”  kertonee  kaiken  olennaisen  kirjan  tasosta. 
VVilhelmssonin  mukaan  Morgan  latistaa  Australian 
alkuperäisasukkaiden  kulttuurin  "länsimaisen  raja- 


VÄÄRIÄ  TIETOJA 
SÄH  KÖM  AG  N  EETTISTEN 
KENTTIEN 
SYÖPÄ  VAI  KUTU  KSISTA 

Robert  P.  Liburdy  on  eräs  tunnetuimpia  sähkömag¬ 
neettisten  kenttien  vaaroista  raportoineita  tutkijoi¬ 
ta  ja  hänen  tutkimustuloksensa  ovat  antaneet  viit¬ 
teitä  mahdollisista  solutason  mekanismeista,  joi¬ 
den  avulla  sähkömagneettiset  kentät  saattaisivat 
altistaa  ihmisiä  sairauksille.  Liburdyn  tuloksien  pe¬ 
rusteella  korkeajännitelinjojen  lähellä  asuminen  on 
liitetty  esimerkiksi  suurempaan  riskiin  sairastua 
lapsuusajan  leukemiaan. 

Liburdyn  tuloksien  todenperäisyyttä  on  kuitenkin 
epäilty  alusta  lähtien  ja  muut  asiasta  tehdyt  tutki¬ 
mukset  eivät  ole  tukeneet  hänen  johtopäätöksiään. 
Vuodesta  1995  lähtien  hänen  tutkimustoimintaan¬ 
sa  on  myös  tutkittu  Yhdysvaltain  hallituksen  tie¬ 
teellisiin  väärennöksiin  erikoistuneen  osaston  toi¬ 
mesta  (Office  of  Research  Integrity).  Tutkimusten 
mukaan  Liburdy  on  "tietoisesti  väärentänyt  ja  kek¬ 
sinyt”  tuloksia,  jotka  viittaavat  sähkö-  ja  magneet¬ 
tikenttien  aiheuttamiin  solutason  muutoksiin. 
OSI:n  raportin  mukaan  Liburdy  on  lisännyt  aineis¬ 
toonsa  olemattomia  tuloksia,  jotta  ne  tukisivat  hä¬ 
nen  johtopäätöksiään  ja  harhaanjohtaisivat  lukijaa 
(Vergano  1999). 

Liburdy  on  myöntänyt  osan  syytöksistä  oikeiksi, 
mutta  hän  ei  suostu  myöntämään,  että  hänen  toi¬ 
mintansa  olisi  ollut  varsinaista  tulosten  väärentä¬ 
mistä  (Liburdy  1999).  Hänen  mukaansa  kyseessä 
on  vain  "pieni”  virhe  tulosten  ja  menetelmien  ra¬ 
portoinnissa.  Liburdyn  mukaan  hän  ei  voinut  vasta¬ 
ta  esitettyihin  syytöksiin  kunnolla,  koska  hänellä  ei 
ollut  varaa  pitkälliseen  oikeusjuttuun. 

Olivatpa  tapauksen  yksityiskohdat  minkälaisia 


tahansa,  lopputulos  näyttää  kuitenkin  selkeältä.  Li- 
burdy  on  eronnut  pitkäaikaisesta  asemastaan  labo¬ 
ratorionjohtajana  ja  on  kolmivuotisessa  apuraha- 
kiellossa.  Lisäksi  Yhdysvaltain  kansallinen  syö- 
päinstituutti  (The  National  Cancer  Institute,  NCI) 
vaatii  Liburdyn  laboratorioita  palauttamaan  neljä 
miljoonaa  markkaa  tutkimusapurahoja,  jotka 
myönnettiin  vääristeltyjen  tulosten  pohjalta  (Bari- 
naga  &  Kaiser  1999). 

Lähteet 

Barinaga,  M.  &  Kaiser,  J.  (1999)  Fraud  finding  triggers  pay- 
back  demand.  Science  285,  1189-1190. 

Liburdy,  R.P.  (1999)  Calcium  and  EMFs:  Graphing  the 
data.  Science  285,  337-338. 

Vergano,  D.  (1999)  EMF  researcher  made  up  data,  ORI 
says.  Science  285,  23-24. 

Jukka  Häkkinen 

KORTISONIA 

KIINALAISVOITEISSA 

Britanniassa  monet  kroonisista  ihotaudeista  kärsi¬ 
neet  potilaat  ovat  alkaneet  välttää  lääkärin  mää¬ 
räämiä  kortisonipitoisia  voiteita  ja  korvanneet  ne 
kiinalaisilla  yrttivoiteilla.  Suun  kautta  nautittavien 
kiinalaisten  yrttilääkkeiden  on  aiemmin  osoitettu 
auttavan  kroonisista  ihotaudeista,  kuten  eksee¬ 
masta  kärsiviä  potilaita(i). 

Lontoolaiset  dermatologit  kiinnostuivat  yrttival¬ 
misteista  useiden  potilaiden  raportoitua  yrttival¬ 
misteista  olleen  apua  ihon  paranemiseen.  Potilaat 
kuitenkin  palasivat  lääkäreiden  hoitoon,  koska  mo¬ 
nikaan  ei  kauan  kyennyt  maksamaan  jopa  300  mk 
viikossa  maksavaa  hoitoa. 

Lontoolaistutkijat  päättivät  analysoida  kaasukro¬ 
matografian  ja  massaspektrometrin  avulla  11  yrtti- 
voiteen  koostumuksen.  He  havaitsivat  yhdeksän 
niistä  sisältävän  deksametasonia,  joka  on  tehokas 
kortisonijohdos.  Suomessa  deksametasonia  sisäl¬ 
tävä  voide  maksaa  lääkärin  määräämänä  noin  40 
mk. 

Kiinalaisvoiteiden  pitoisuudet  olivat  suuria  (64- 
1500  ug/g).  Lapsille  suositeltu  valmiste  sisälsi  jopa 
5,2  kertaa  suuremman  pitoisuuden,  kuin  lääkärin 
aikuisille  määräämässä  voiteessa  yleensä  on. 

Yksikään  voidetta  käyttäneistä  potilaista  ei  tiennyt 
sen  sisältävän  kortisonia.  Sitä  oli  levitetty  myös  vau¬ 
vojen  kasvoihin  ja  taipeisiin  monesti  useita  kertoja 
päivässä.  Näissä  paikoissa  ihmisen  iho  on  ohuempi 
ja  herkempi  saamaan  kortisonivoiteista  aiheutuvia 
sivuvaikutuksia.  Lisäksi  imeytyminen  on  taivealueilla 
tehostunutta  ja  lapsilla  se  voi  aiheuttaa  kasvuhor¬ 
monin  erittymisen  vähenemistä  ja  tätä  kautta  pituus¬ 
kasvun  ja  painon  kehityksen  häiriöitä. (2) 


Yrttivoidepurkkien  kyljissä  ei  ollut  tuoteselostei¬ 
ta,  vaan  useimmiten  niissä  oli  vain  voiteen  nimi. 
Kuitenkin  niitä  markkinoitiin  kortisonivapaina,  sivu¬ 
vaikutuksia  aiheuttamattomina  luonnontuotteina. 
Myös  maksavaurioita  ja  maksatulehdusta  on  rapor¬ 
toitu  kiinalaisten  yrttivalmisteiden  aiheuttamina. 
Tutkijat  toivovat  tarkempaa  kontrollia  terapeutin 
käyttämiin  ihonhoitovalmisteisiin.  Asiasta  raportoi 
arvostettu  British  Medical  Journal  -lehtiö). 

Lähteet: 

1.  Sheehan  MP  et  ai.  Efficasy  of  traditional  Chinese  herbal 
therapy  in  adult  atopic  dermatitis.  Lancet  1992;340:13-7 

2.  Pharmaca  Fennica  1998:774-5 

3.  Fm  Keane,  SE  Munn,  AWP  du  Vivier,  NF  Taylor,  EM 
Higgins.  Analysis  of  Chinese  herbal  creams  prescribed 
for  dermatological  conditions.  BMJ  1999;318:563-4. 

Sami  Tertri 

SOKOS  HUUHAHTELI 
JOENSUUSSA 

Joensuussa  vietettiin  elokuun  lopulla  Joen  yötä, 
joka  tarjosi  kaupunkilaisille  taide-elämysten  lisäksi 
myös  maallisempaa  iloittelua.  Paikallisessa  Sokok¬ 
sen  tavaratalossa  oli  esillä  muun  muassa  selvänä¬ 
kijää,  astrologiaa,  akupunktiota  ilman  neuloja, 
Feng  Shui  -opastusta,  aromaterapiaa  ja  energiamit- 
tauksia. 

Topi  Suuronen 

SKEPTINEN  TELEVISIOSARJA 

TULOSSA 

Televisiosta  on  jo  vuosia  tulvinut  erilaisia  viihdesar- 
joja  ja  pseudodokumentaareja,  joissa  paranormaa¬ 
lit  ilmiöt  esitetään  todellisina  ja  skeptikot  ahdas¬ 
mielisinä  tiukkapipoina.  Yhdysvaltalaiset  skeptik- 
kojärjestöt  ovat  jo  pitkään  yrittäneet  vaikuttaa  yh¬ 
dysvaltalaisiin  televisioyhtiöihin,  jotta  televisioon 
saataisiin  myös  skeptistä  viihdettä.  Tähän  saakka 
skeptinen  vastine  Mulderille  ja  Scullylle  ei  ole  saa¬ 
nut  myötämielisyyttä  rahoittajien  tahoilta,  koska 
rahoittajat  ovat  kuvitelleet,  että  kukaan  ei  voi  olla 
kiinnostunut  kriittisestä  asenteesta  paranormaale¬ 
ja  ilmiöitä  kohtaan. 

Koska  kaikki  televisioyhtiöt  ovat  ajatelleet  täs¬ 
mälleen  samalla  tavalla,  on  paranormaalien  televi¬ 
sio-ohjelmien  suuri  määrä  alkanut  turruttaa  televi- 
sioyleisöä.  Pinnallinen  parailmiöihin  viittaaminen  ei 
enää  automaattisesti  nosta  pikkubudjetin  televisio¬ 
sarjaa  mittavaksi  rahasammoksi.  Niinpä  yhtiöiden 
ideanikkarien  täytyy  miettiä  hiukan  epätavallisem- 

pia  vaihtoehtoja  yleisön  houkuttelemiseksi. 

Kovassa  kilpailutilanteessa  jopa  skeptikkojen 
apu  on  alkanut  vaikuttaa  kiinnostavalta  ja  Yhdys¬ 
valtain  itärannikon  skeptikkojen  tunnetuin  edusta¬ 
ja  Michael  Shermer  on  saanut  hömppäohjelmistaan 
tunnetun  Fox-yhtiön  innostumaan  ajatuksestaan 
skeptisestä  televisiosarjasta.  Sarja  on  dokumen¬ 
taarinen  makasiiniohjelma,  jossa  juontajat  tutustu¬ 
vat  erilaisiin  epätavallisiin  ilmiöihin  ja  arvioivat  nii¬ 
tä  kriittisesti.  Ohjelman  pilottijakso  on  jo  kuvattu  ja 
Fox  on  tilannut  ohjelmaa  kuusi  tuntia  lisää. 

Sarjan  juontajiksi  kaavaillaan  Salaisten  kansioi¬ 
den  FBI-agenttien  tyyppistä  parivaljakkoa,  ja  ilmei¬ 
sesti  toinen  juontajista  on  itse  asiassa  Salaisissa 
kansioissa  esiintyvä  henkilö.  Myös  Shermer  esiin¬ 
tyy  sarjassa  ja  myös  muita  tunnettuja  skeptikkoja 
on  luvassa.  Ohjelman  esittäminen  alkaa  Yhdysval¬ 
loissa  lokakuussa  ja  sen  jatko  riippuu  tietenkin  kat¬ 
sojaluvuista.  Toivottavasti  näemme  tämän  ohjel¬ 
man  pikapuoliin  myös  Suomen  televisiossa.  Nähtä¬ 
väksi  jää,  mikä  televisiokanava  ensimmäisenä  oi¬ 
valtaa  hankkia  sarjan  kanavalleen. 

Jukka  Häkkinen 

EVOLUUTIOTEORIA  SYRJÄÄN 
OPETUSSUUNNITELMASTA 
KANSASISSA 

Samaan  aikaan  kun  uudet  paleontologiset  löydöt 
täydentävät  tietojamme  ihmisen  kehityksen  var¬ 
haisvaiheista  (Lemonick  &  Dorfman  1999),  on  tiede¬ 
opetus  kärsinyt  Kansasin  osavaltiossa  Yhdysval¬ 
loissa  uuden  takaiskun  kun  kansasilaiset  päättäjät 
äänestivät  evoluutioteorian  ja  alkuräjähdyksen 
poistamisesta  tiedeopetuksesta. 

Evoluutioteorian  opetusta  ei  varsinaisesti  kiellet¬ 
ty,  mutta  maininnat  evoluutioteoriasta,  alkuräjäh¬ 
dyksestä  ja  pitkistä  geologisista  ajanjaksoista 
(esim.  erilaiset  ajoitusmeneteimät)  poistettiin  ope¬ 
tussuunnitelmasta  ja  koululaisten  loppukuuluste¬ 


luista  (Holden  1999).  Odotettavissa  on,  että  opetta¬ 
jia  aletaan  painostamaan  opetussuunnitelman 
avulla  ja  käytännössä  poistettujen  asioiden  opetus 
siis  loppuu  Kansasissa. 

Harvardilainen  geologian  professori  ja  tunnettu 
evoluutioteorian  puolestapuhuja  Steven  Jay  Gould 
luonnehti  päätöstä  viimeisimmäksi  episodiksi  pit¬ 
kässä  ja  surullisessa  amerikkalaisen  anti-intellek- 
tuellismin  historiassa.  Gould  suree  sitä  paradok¬ 
saalista  tosiasiaa,  että  samalla  kun  Yhdysvallat  siir¬ 
tyy  uudelle  vuosituhannelle  ennennäkemättömän 
teknologisen  kehityksen  saattelemana,  periamerik¬ 
kalainen  keskilännen  osavaltio  päättää  estää  ih¬ 
miskunnan  erään  suurimman  aikaansaannoksen, 
evoluutioteorian,  opettamisen  (Gould  1999). 

Kreationistit  halusivat  lisätä  opetussuunnitel¬ 
maan  myös  lauseen,  jonka  mukaan  "maailman¬ 
kaikkeuden  monimutkaisuus  ja  suunnitelmallisuus 
edellyttävät  älykkään  suunnittelijan  olemassa¬ 
oloa”,  mutta  tämä  ehdotus  ei  sentään  mennyt  läpi. 
Myöskään  yritykset  tuoda  luomisteorian  opetus  tie¬ 
deopetuksen  tunneille  eivät  ole  onnistuneet,  koska 
Yhdysvaltain  korkeimman  oikeuden  kannan  mu¬ 
kaan  tämä  tarkoittaisi  uskonnon  opettamista,  mikä 
on  Yhdysvaltain  perustuslain  vastaista. 

Lähteet 

Gould,  S.J.  (1999)  Dorothy,  its  really  Oz.  A  pro-creationist 
decision  in  Kansas  is  more  than  a  i>low  against  Darwin. 

Time  154(8).  [Saatavilla  WWW:stä] 

Holden,  C.  (1999)  Kansas  dumps  Darwin,  raises  alarm 
across  the  United  States.  Science  285,  1186-1187. 

Lemonick,  M.D.  &  Dorfman,  A.  (1999)  Up  from  the  apes. 
Remarkable  new  evidence  is  filling  in  the  Story  of  how 
we  became  human.  Time  1 54(8).  [Saatavilla  WWW:stä] 

www.pathfinder.com/time/magazine/articles/ 
0,3266, 29S\3fi0.html 

Jukka  Häkkinen 


Skepsiksen  Haaste 

10  000  mk  puhtaana  käteen  sille,  joka  tuottaa  valvotussa  olosuhteissa  paranormaalin  ilmiön. 

Haastesumma  voidaan  maksaa  myös  humanoidistipendinä  —  10  000  markkaa  puhtaana  ulottimeen  sille  huma¬ 
noidille,  joka  itse  noutaa  stipendin  ja  antaa  samalla  DNA  (tai  vastaavan)  -näytteen.  Poikkeustapauksessa  summa 
voidaan  myös  maksaa  (mikäli  esimerkiksi  sotu-tunnuksen  tai  pankkikortin  saanti  on  osoittautunut  humanoidille 
vaikeaksi)  mukana  seuraavalle  ihmiskontaktiseuralaiselle. 


Haastesumma  triplana:  Onnistunut  parailmiön  tuottaja  voi  saada  haastesumman  kolminkertai¬ 
sena,  sillä  tähtitieteilijä  Hannu  Karttunen  ja  taikuri  Iiro  Seppänen  ovat  lupautuneet  maksamaan  kumpikin 
10  000  markkaa. 

PSYKOLOGISTA  VÄRI- 
MUOTOMYSTIIKKAA 


Sylvi-Sanni  Manninen 
Outolintu,  erilainen.  Tutkimusraportti  yliherkästä 
väri-ihmisestä  muotojen  yhteiskunnassa. 

Atena  Kustannus  Oy  Jyväskylä  1999,  s.  200. 

Sylvi-Sanni  Manninen  kuvaa  kirjassaan  outolinnun 
yliherkäksi  väri-ihmiseksi,  joka  tuntee  usein  itsen¬ 
sä  erilaiseksi,  on  sisäänpäin  kääntynyt,  ujo  ja  hiljai¬ 
nen,  ajoittain  yksinäisyyttä  kaipaava  ja  omaehtois¬ 
ta  vapautta  rakastava.  Väri-ihmiset  ovat  usein  jou¬ 
tuneet  kiusatuksi,  kärsivät  paniikkihäiriöistä  ja 
ajautuvat  itsemurhaan.  He  ovat  monesti  lahjakkaita 
ja  yliherkkiä  taiteilijasieluja,  edelläkulkijoita  ja 
herkkiä  näkijöitä,  jotka  aistivat  ilmassa  olevan  uu¬ 
den  suunnan.  He  kokevat  voimakkaasti  ympäristön 
pienetkin  asiat.  Luonnon  runtelu  ja  toisen  ihmisen 
kokema  vääryys  haavoittavat  heitä. 

Kynttilät,  kuutamo  ja  mystiikka  kiehtovat  väri-ih- 
mistä  ja  he  omaavat  yleensä  hienosävyisen  taju- 
amiskyvyn.  Väri-ihmisten  ääni  on  usein  sointuvam- 
pi  kuin  muotoihmisillä  ja  heidän  kasvoillaan  näkyy 
veitikka  tai  surumielisyys.  Kaikki  heistä  eivät  ole 
luovia  yksilöitä,  mutta  synnynnäinen  taiteilija  on 
aina  väri-ihminen.  Albert  Einstein,  Arnold  Schön- 
berg  ja  Helene  Schjerfbeck  ovat  Mannisen  mukaan 
tunnettuja  esimerkkejä  väri-ihmisistä.  Väri-ihmiset 
ovat  salaisen  veljeskunnan  jäseniä. 

Väri-ihmiset  elävät  Mannisen  tutkimusten  mu¬ 
kaan  useimmissa  yhteiskunnissa  vähemmistönä 
muoto-ihmisten  joukossa.  Muoto-ihmiset  ovat  jäh¬ 
mettyneitä  persoonallisuuksia,  ulkoapäin  ohjautu¬ 
via  ja  jäykkiä  järjestyksen  ja  byrokratian  ihannoijia. 
Äärimmäiset  muoto-ihmiset  ovat  tunne-elämältään 
kuivia,  rakastavat  virastoja  ja  asettavat  komiteoita, 
joille  sysäävät  vastuun.  He  kunnioittavat  vallanpi¬ 
täjiä,  toteuttavat  auktoriteetin  tahtoa  ja  käskevät 
kanssaihmisen  vaieta. 

Muotoihmisille  järkeily  on  keskeisempää  kuin 
tunteilu.  Monien  muotoihmisten  ääni  on  karhea  tai 
kireää  narinaa  ja  kasvot  ovat  jäykät  ja  puumaiset. 
Saddam  Hussein,  Helmut  Kohl  ja  Paavo  Lipponen 
ovat  esimerkkejä  tunnetuista  muotoihmisistä. 

Mannisen  mukaan  edellä  kuvatut  persoonalli¬ 
suuden  reaktioherkkyys  ja  jäykkyys  kuvastuvat 
usein  henkilön  kasvoista.  Päämenetelmänä  ihmis¬ 
tyypin  määrittelyssä  käytetään  kuitenkin  Mannisen 
luomaa  väritestiä.  Hän  kertoo  kehittäneensä  väri- 
testin  vastalauseena  Rorschachin  musteläiskätes- 


tille,  jossa  kahteen  väritauluun  voimakkaasti  rea¬ 
goiminen  tulkittiin  aikoinaan  merkiksi  psyykkisistä 
ongelmista.  Manninen  haluaa  sen  sijaan  korostaa, 
että  väriin  reagoiminen  ja  väriin  perustuvat  vasta¬ 
ukset  ovat  täysin  sallittuja  ja  tuovat  vain  esiin  toi¬ 
senlaisen  ihmistyypin,  värityypin. 

Mannisen  kehittämässä  testissä  tehtävänä  on 
valita  mallikuvion  näköinen  kuvio  erivärisistä  ja  eri¬ 
muotoisista  kuvioista.  Valittavat  kuviot  eivät  siis 
ole  täysin  samanlaisia  kuin  mallikuvio,  vaan  joko 
samanvärisiä  mutta  erimuotoisia  tai  erivärisiä  ja 
samanmuotoisia  kuin  mallikuvio.  Testiä  tekevät 
henkilöt  voivat  siis  perustaa  vastauksensa  joko  vä¬ 
rin  samankaltaisuuteen  tai  muodon  samankaltai¬ 
suuteen  ja  Mannisen  mukaan  tämä  paljastaa  jota¬ 
kin  perustavanlaatuista  henkilön  persoonallisuu¬ 
desta.  Lisäksi  testissä  käytetään  erilaisia  väriskaa¬ 
loja  testattavan  mieltymykset  huomioiden  ja  se  si¬ 
sältää  Mannisen  mukaan  salaisen  rakenteen,  joka 
paljastaa  kuinka  kauas  poispäin  keskustasta  yksilö 
on  menossa. 


Mallikuvio 

□ 

Vaihtoehdot:  Mikä  on  samankaltainen? 


Mikä  ylläolevista  kuvioista  on  mielestäsi 

SAMANKALTAISIN  KUIN  YLIMPÄNÄ  OLEVA 

mallikuvio?  Esimerkki  konstruoitu 
Mannisen  kirjan  pohjalta. 


Psykologin  silmään  Mannisen  testi  vaikuttaa 
mahdottomalta  välineeltä  löytää  ihmisistä  edellä 
kuvatun  kaltaisia  vivahteikkaita  ja  tarkkoja  eroavai¬ 
suuksia.  Tosiasiassa  itse  kirjakaan  ei  ole  varsinai¬ 
sesti  ainakaan  psykologiatieteen  näkökulmasta 
tutkimusraportti,  jossa  osoitettaisiin  väri-  ja  muo- 
totestin  pistemäärien  olevan  yhteydessä  edellä  ku¬ 
vattuihin  ominaisuuksiin.  Tällaisen  tutkimuksen 
suorittaminen  vaatisi  sen,  että  myös  väri-  ja  muoto- 
ihmisiin  liitetyt  ominaisuudet,  kuten  sisäänpäin- 
kääntyneisyys,  lahjakkuus,  hienosävyinen  taju- 
amiskyky,  tunne-elämän  kuivuus  ja  auktoriteetin 


tahdon  toteuttaminen  olisi  määritelty  ja  mitattu  ja 
sen  jälkeen  olisi  tutkittu  ovatko  nämä  tekijät  yhtey¬ 
dessä  väritestissä  saataviin  pistemääriin.  Näin  ol¬ 
len  voidaan  vain  sanoa,  että  ihmiset  vastaavat  eri 
tavalla  testissä,  mutta  emme  tiedä,  onko  se  yhtey¬ 
dessä  kirjassa  kuvattuihin  ominaisuuksiin. 

Kirjan  lähestymistavassa  on  myös  muita  ongel¬ 
mia,  joiden  vuoksi  kirjaa  ei  sovi  kutsua  tutkimusra¬ 
portiksi.  Kirjassa  annetaan  väri-  ja  muotoihmisistä 
esimerkkinä  silmiinpistäviä  yksittäistapauksia  ja 
esitetään,  että  ne  ovat  riittävää  evidenssiä  teorian 
puolesta.  Tällainen  tyyli  on  kuitenkin  tyypillinen 
esimerkki  ajatteluvirheestä,  jossa  yksittäiset  sil¬ 
miinpistävät  esimerkit  korostuvat  tilastollisesti 
merkitsevien  seikkojen  kustannuksella.  Vastaavaa 
ajattelutapaa  edustaisi  väite,  että  tupakka  on  har¬ 
mitonta  terveydelle,  esimerkkinä  70  vuotta  tupa¬ 
koinut  isoisäni,  joka  on  ollut  ikänsä  terve  kuin  puk¬ 
ki.  Edellisessä  esimerkissä  todelliset  tutkimustu¬ 
lokset  osoittavat  päinvastaista  trendiä,  Mannisen 
kirjassa  yksittäisten  esimerkkien  takaa  ei  ole  löy¬ 
dettävissä  systemaattista  tutkimista,  vaan  ne  pe¬ 
rustuvat  enemmän  musta  tuntuu  -ajattelulle. 

Vielä  ongelmallisempaa  kirjassa  on  se,  miten 
teoriaan  sopimattomia  yksittäistapauksia  yritetään 
jälkikäteen  todistella  teoriaa  tukeviksi.  Mikäli  joku 
kirjan  mukaan  tyypillisessä  väri-ihmisen  ammatissa 
toimiva  henkilö,  esimerkiksi  huippuhyvä  palvelun 
ammattilainen  osoittautuukin  muotoihmiseksi, 
Mannisen  mukaan  henkilö  on  kuitenkin  todellisuu¬ 
dessa  väri-ihminen  ja  kyseessä  on  luultavasti  tila¬ 
päinen  jähmettyminen.  Vastaavaan  tapaan  selitel- 
lään  teorian  vastaisia  värinuorten  huonoja  suori¬ 
tuksia:  ne  johtuvat  persoonallisuuden  kieltämises¬ 
tä,  ankarasta  kasvatuksesta  tai  siitä,  että  nämä 
nuoret  ovat  sisäisesti  särkyneitä  ja  heidän  sisällään 
oleva  itkunsekainen  möykky  on  sumentanut  heidän 
havaintonsa.  Tällaiset  jälkikäteen  rakennetut  selit¬ 
telyt  teorian  vastaisille  tuloksille  eivät  kuulu  tie¬ 
teellisen  ajattelutapaan. 

Manninen  kertoo,  että  todellinen  väriluonne 
saattaa  tulla  esiin  kuitenkin,  mikäli  testi  toistetaan 
hyvin  nopeasti  päinvastaisessa  järjestyksessä. 
Edellä  kuvattu  idea  kuitenkin  sotii  testin  luotetta¬ 
vuutta  vastaan,  koska  testiä,  jonka  tulos  vaihtelee 
mittauskerrasta  toiseen,  ei  voi  käyttää  henkilön 
persoonallisuuden  määrittelyssä.  Näin  ollen  väri- 
testiä  ei  voida  missään  tapauksessa  soveltaa  esi¬ 
merkiksi  ammattivalinnassa  eikä  voida  kirjan  ta¬ 
paan  suositella  väri-ihmistä  palveluammatteihin 
mikäli  hän  pääsee  eroon  ujoudestaan.  Ensinnäkin 
testi  on  epäluotettava  sen  tuloksen  vaihdellessa 
samallakin  mittauskerralla  ja  toiseksi  luotettavan- 
kin  testin  ollessa  kyseessä  pitää  myös  osoittaa, 
että  mitatut  ominaisuudet  tekevät  henkilöstä  sopi¬ 
van  kyseiseen  ammattiin.  Jatkona  edelliseen,  ei  ole 


myöskään  perusteltua  kirjan  tapaan  väittää,  että 
muoto-väri  avioliitot  useimmiten  epäonnistuvat  ja 
koko  perhe-elämä  on  vaarassa  kun  vanhemmat  hyl¬ 
jeksivät  toista  laatua  olevaa  lastaan. 

Tarkemmin  kirjan  tulostaulukoita  tarkasteltaessa 
herää  yhä  uusia  ihmettelyjä.  Esimerkiksi  sivulla  147 
olevan  kuvan  kohdalla  jää  miettimään,  miksi  piste¬ 
määrät  on  luokiteltu  niin  erisuuruisiin  ryhmiin  (61- 
62 , 51-60,  21-50,  0-20)  ja  miten  tämä  on  sovitetta¬ 
vissa  sivun  137  taulukon  luokitteluun.  Kuvatekstis¬ 
sä  on  myös  virhe,  joka  entisestään  hankaloittaa 
asian  ymmärtämistä.  Ylipäänsä  jää  hiukan  epäsel¬ 
väksi,  miten  väri-ihminen  testin  perusteella  määri¬ 
tellään.  Joskus  vaikuttaa  siltä,  että  väri-ihmisiin 
luetaan  myös  puolivälinvastaajat  eli  ne  jotka  tuot¬ 
tavat  yhtä  lailla  väri-  kuin  muotovastauksiakin. 
Muotovastaajat  taas  vaikuttavat  olevan  usein  niitä, 
jotka  antavat  lähes  ainoastaan  muotovastauksia. 
Kirjan  pohjalta  jää  kuitenkin  epäselväksi,  mihin  raja 
vedetään  milloinkin.  Mietityttää  myös  löytyykö 
koehenkilöiden  joukosta  niitä,  jotka  haluavat  osoit¬ 
taa  mallikuviolle  kaksi  samankaltaista  kuviota;  toi¬ 
saalta  samanmuotoisen  ja  toisaalta  samanvärisen 
kuvion.  Omassa  pikku  kokeilussani  tällainen  oli 
yleisin  huomio. 

Edellä  mainitut  esimerkit  osoittavat,  että  kirjaa  ei 
tule  ottaa  tutkimusraporttina.  Kirjan  perusteella 
myöskään  testiä  ei  voi  pitää  luotettavana  eikä  sitä 
tulisi  käyttää  kuin  korkeintaan  tutkimustarkoituk¬ 
sessa.  Siinäkin  tapauksessa  joudutaan  aika  lailla 
perustelemaan,  miksi  juuri  teoria  ihmisten  jakautu¬ 
misesta  väri-  ja  muototyyppeihin  olisi  toimiva.  On 
selvää,  että  ihmisiä  voidaan  jakaa  ryhmiin  minkä 
tahansa  testin  perusteella,  mutta  tämän  hetkisen 
psykologisen  tiedon  näkökulmasta  on  vaikea  va¬ 
kuuttua  siitä,  että  väri-muoto  ulottuvuus  olisi  jär¬ 
kevä  tapa  kuvata,  selittää  ja  ennustaa  ihmisen  toi¬ 
mintaa. 

Kirjaa  voidaan  tietenkin  tarkastella  mielipidekir¬ 
joituksena.  Esitetäänhän  siinä  pohtimisen  arvoisia 
ajatuksia,  kuten  että  nyky-yhteiskunnassa  koroste¬ 
taan  yhteisöön  sopeutumista  ja  ihannoidaan  suu¬ 
laita  yksilöitä  ja  ylipäänsä  ulospäinsuuntautunei- 
suutta  ja  ekstroverttiyttä  pidetään  terveen  ihmisen 
mallina.  Ajatukset  siitä,  että  yliherkät  väri-ihmiset 
joutuvat  turhaan  mielisairaaloihin  ja  väärinymmär¬ 
retyiksi  siellä,  ja  että  muotoihminen  voi  jopa  aihe¬ 
uttaa  herkän  väri-ihmisen  sairastumisen,  sen  sijaan 
kuulostavat  enemmän  asenteelta  ja  uskomukselta 
kuin  perustellulta  mielipiteeltä. 

Myös  huoli  lasten  ja  nuorten  henkisestä  tervey¬ 
destä  on  varmasti  jokaisen  mielestä  tärkeä  asia. 
Kuitenkin  taas  väitteet  siitä,  että  klassinen  musiikki 
on  hyväätekevää  esimerkiksi  lapsen  kasvamiselle, 
saattavat  aiheuttaa  eriäviä  mielipiteitä.  Lisäksi  väi¬ 
te  pyhän  musiikin  merkityksestä  ja  tärkeydestä 

kasvatuksessa  ja  oppimisessa  tuo  mukaan  uskon¬ 
nollisen  vireen  ja  saa  pohtimaan,  onko  kirja  mielipi- 
dekirjanakin  pikemminkin  voimakkaan  asenteelli¬ 
nen  ja  mustavalkoisia  ajatuksia  tarjoava  kuin  usei¬ 
ta  vaihtoehtoja  esiintuova  ja  pohtiva. 

Vaikka  kirjaa  ei  voi  hyväksyä  psykologian  tutki¬ 
musraportiksi  ja  mielipiteetkin  vaikuttavat  usein 
kärjistetyiltä  ja  mustavalkoisilta,  kirja  voi  kuitenkin 
olla  viihdyttävä.  Sisältäähän  se  uskomattoman 
määrän  melkein  mitä  tahansa:  tapauskuvauksia, 
kirjallisuuden  sekä  kuva-,  musiikki-  ja  teatteritai¬ 
teen  analyysejä,  tunnettujen  henkilöiden  kuvia  ja 


kuvauksia,  kokemuksia  mielisairaaloista,  ajatuksia 
psykoanalyysin  riittämättömyydestä  ja  kosmisesta 
ulottuvuudesta,  "pieniä  huvittavia  episodeja”,  it¬ 
sensä  toteuttamista,  pahan  problematiikkaa  ja  ju¬ 
malan  kuvia. 

Virpi  Kalakoski 


Kirjoittaja  toimii  tutkijana  Helsingin 

YLIOPISTON  PSYKOLOGIAN  LAITOKSELLA. 


USKOTTAVAA 

USKONNONFILOSOFIAA 


Gianni  Vattimo 

Uskon  että  uskon.  Suomennos  Juhani  Vähämäki. 

N  emo,  1999, 141  s. 

Tämä  on  taas  niitä  kirjoja,  jotka  tiivistävät  koko  län¬ 
simaisen  aatehistorian  taskukirjakokoon.  Sinänsä 
komea  saavutus,  ja  sitä  vielä  komistaa  Gianni  Vatti- 
mon  vivahteikas  filosofointitapa.  Ensikohtaamalla 
tämä  kirja  ei  vedä  puoleensa:  taas  tätä  samaa  jau- 
hantaa  Jumalan  ja  ihmisen  suhteesta.  Muutaman 
sivun  jälkeen  teksti  alkaa  kuitenkin  saada  imua, 
joka  puuttuu  useimmista  uskonnonfilosofisista 
teelmistä. 

Vattimon  lähtökohtana  on  yksilön  suhde  länsi¬ 
maiden  kristilliseen  perintöön.  Kirjan  kerronta  ta¬ 
pahtuu  ensimmäisessä  persoonassa.  "Uskonnon 
teema  näyttää  välttämättä  vaativan  henkilökohtais¬ 
ta  ja  sitoutunutta  kirjoittamista.”  Itse  kunkin  on 
älyllisesti  rehellistä  ja  poikkeuksellista  esittää  Vat¬ 
timon  tapaisia  kyseenalaistuksia  niin  omalle  us¬ 
konnolliselle  vakaumukselleen  kuin  uskonnotto- 
muudelleenkin.  Luulo  ei  ole  nimittäin  tiedon  väär¬ 
tiä,  tai  kuten  hän  sanoo,  "uskon  ongelma  ei  ole  ba¬ 
naali”.  Selkäytimeensä  iskostuneesta  katolilaisuu¬ 
desta  huolimatta  Vattimo  kieltää,  että  tietäisi  usko¬ 
vansa  -  kaiken  haparointinsa  jälkeen  hän  katsoo 
järkevämmäksi  vain  sanoa  "uskon  että  uskon”. 

"Uskonnon  paluu”  liittyy  Vattimon  mukaan  myö- 
häismodernia  vaivaaviin  ongelmiin,  joita  järki  ei  ky¬ 
kene  ratkaisemaan,  geenimanipulaatioon,  ekologi¬ 
siin  kysymyksiin  tai  massayhteiskunnan  väkivalta¬ 
istumiseen.  Hän  sanoo,  että  muiden  apukeinojen 
puuttuessa  uskonnot  ovat  alkaneet  näyttää  hou- 
kuttelevilta  suunnannäyttäjiltä  tulevaisuuteen. 
Koska  ihmiset  tuntuvat  kaipaavan  jonkinlaista  su- 
pernaturalismia  elämäänsä,  Vattimon  valinta  saat¬ 


taa  jopa  olla  parempi  kuin  kaiken  maailman  saata¬ 
nanpalvojien  ja  astrologien  hörhöilyt.  Hän  ei  kui¬ 
tenkaan  esitä  selkeitä  perusteita  sille,  miksi  kristin¬ 
usko  olisi  jotenkin  parempi  valinta  kuin  yleinen  ir¬ 
rationalismi,  joka  tuntuu  tenhoavan  näinä  aikoina 
ihmisiin.  Katolisissa  maissa  käytyään  ymmärtää  pa¬ 
remmin,  mitä  Vattimo  tarkoittaa  sanoessaan,  ettei 
kristinuskon  historia  ole  "vain  länsimaisen  histori¬ 
an  osa,  vaan  sen  eräänlainen  johtolanka”.  Täältä 
protestanttisesta  pohjolasta  käsin  tuntuu  kuitenkin 
niin  antiikin  hengenperinnöllä  kuin  kalevalaisella 
kansanperinteelläkin  olevan  osansa  ihmisten  aate¬ 
maailmassa.  Vattimon  yksiulotteisuutta  selitysvoi- 
maisempaa  saattaisi  olla  kristinuskon  pitäminen 
muihin  uskomuksiin,  mytologioihin,  lakeihin,  tapoi¬ 
hin  ja  tottumuksiin  sekoittuneena  aatevirtana.  Kir¬ 
jan  jälkipuoliskolla  hän  pohtiikin  lyhyesti  tätä  näkö¬ 
kantaa. 

Kokonaisuutena  teos  on  uskonnonfilosofiaksi 
varsin  kiinnostavaa  pohdintaa,  eikä  sitä  voi  pahalla 
tahdollakaan  leimata  vain  huuhaaksi.  Vattimo  tote¬ 
aa  yllättävästi,  että  pelastuksen  historian  olemus 
on  maallistuminen.  Kun  metafysiikan  alaa  supiste¬ 
taan,  kun  ihminen  ymmärtää  yhä  paremmin  maail¬ 
man  olemusta  ja  toimintaa,  Jumalasta  tulee  taval¬ 
laan  pienempi,  ja  uskonnosta  vastaavasti  saavutet- 
tavampi. 

Suomentajan  laatimat  sanaselitykset  kirjan  lo¬ 
pussa  ovat  erinomaisia.  Suomennoksesta  ei  voi 
juuri  valittaa,  kun  tuntee  Vattimon  vaikeahkon  kir¬ 
joitustavan.  Ja  tässä  lehdessä  jos  missä  on  kai  osu¬ 
vaa  sanoa,  että  jos  joku  saa  filosofisen  ammatti- 
mongerruksen  kääntymään  ylipäänsä  jollakin  lailla 
toiselle  kielelle,  ja  vielä  Vähämäen  käännöksen  ta¬ 
paan  varsin  luettavaan  muotoon,  on  se  jo  lähes  yli- 
inhimillinen  ilmiö. 

Antti  Immonen 

TAIKAUSKOISUUDEN 

PSYKOLOGIAA 


Stuart  A.  Vyse 

Believing  in  magic.  The  psychology  of  superstition. 

Oxford  University  Press,  1997. 

Ihminen  hallitsee  elämänpiirinsä  monimutkaisuutta 
ja  epävarmuutta  monella  tavalla.  Koska  jotkut  elä¬ 
mään  liittyvät  tekijät,  kuten  sairaudet  tai  onnetto¬ 
muudet,  ovat  kokonaan  tai  osittain  hallintakeino- 
jemme  ulkopuolella,  täytyy  niiden  kanssa  elämi¬ 
seen  keksiä  psykologisia  selviytymiskeinoja.  Eräs 
tapa  hallita  elämän  ennustamattomuutta  on  tur¬ 
vautuminen  taikauskoisuuteen.  Taikauskoisuudella 
tarkoitan  tässä  yhteydessä  erilaisia  uskomuksia  ja 
käyttäytymistapoja,  joiden  avulla  yritetään  lisätä 
onnistumista  vaikeissa  tilanteissa  ja  toisaalta  vält¬ 
tämään  epäonnea  ja  "kirouksia”. 

Vaikka  taikauskomukset  ovat  omituisia,  eivätkä 
mitenkään  objektiivisesti  perusteltavissa,  ovat  ne 
Believing  in  magic  -kirjan  kirjoittajan  Stuart  Vysen 
mukaan  eräs  niistä  keskeisistä  piirteistä,  jotka  ovat 
edesauttaneet  ihmisen  kehittymistä  maapallon  do¬ 
minoivaksi  lajiksi.  Tämä  johtuu  hänen  mukaansa 
ihmisen  mielen  toimintaperiaatteista,  joiden  tehtä¬ 
vänä  ei  aina  ole  todellisuuden  mahdollisimman  ob¬ 
jektiivinen  hahmottaminen,  vaan  henkilön  selviyty¬ 
minen.  Miten  sitten  sormien  ristiin  laittaminen  tai 
uskomus  onnenkiven  voimaan  voi  parantaa  ihmi¬ 
sen  suorituskykyä?  Eikö  kuitenkin  olisi  parasta, 
että  olisimme  realisteja  ja  eläisimme  vapaana  kai¬ 
kesta  taikauskoisesta  hömpötyksestä?  Vastaus  tä¬ 
hän  kysymykseen  ei  ole  aivan  yksinkertainen  ja 
eräs  Vysen  kirjan  päämääristä  on  tämän  selvittämi¬ 
nen. 

Kirjassa  ei  pyritä  käymään  lävitse  kaikenlaisia 
taikauskon  muotoja  vaan  Vyse  kohdentaa  käsitte¬ 
lynsä  yksilöiden  psykologisiin  prosesseihin  sekä 
yleisiin  ja  jokapäiväisiin  uskomuksiin.  Toisin  sa¬ 
noen,  ryhmä-  ja  yhteiskunnallisen  tason  ilmiöt  jäte¬ 
tään  kirjassa  käsittelemättä  samoin  kuin  suurin  osa 
uskonnollisista  ilmiöistä  ja  eksentrisistä  okkultisti¬ 
sista  uskomuksista.  Tämä  ei  suinkaan  vähennä  kir¬ 
jan  mielenkiintoa,  sillä  kirjoittaja  löytää  arkipäivän 
pienistä  uskomuksista  paljon  mielenkiintoista  ker¬ 
rottavaa.  Erityisen  nautittavan  kirjasta  tekevät  lu¬ 
kuisat  hauskat  esimerkit,  joita  kirjoittaja  viljelee 
säännöllisin  väliajoin.  Kirjan  herkullisia  pikku  tari¬ 
noita  ovat  esimerkiksi  kertomus  Björn  Borgin  iso¬ 
isästä,  joka  ongella  istuessaan  kuunteli  pojanpoi¬ 
kansa  tennisotteluita  radiosta  ja  auttoi  tätä  voitta¬ 


maan  ottelunsa  sylkäisemällä  jokaisen  pelipallon 
aikana  veteen.  Vähintään  yhtä  omalaatuinen  on 
kertomus  huipputason  baseball-pelaaja  Wade 
Boggsista,  joka  on  jo  kahden  vuosikymmenen  ajan 
syönyt  pelkästään  kanaa,  koska  uskoo  sen  paran¬ 
tavan  lyöntitarkkuuttaan  ja  joka  ennen  jokaista  ba¬ 
seball-peliä  suorittaa  viiden  tunnin  mittaisen  moni¬ 
mutkaisen  onnenrituaalin,  johon  kuuluu  muunmu¬ 
assa  käveleminen  kaikkien  kentän  pesien  lävitse, 
täsmälleen  kello  17.17  alkava  täsmälleen  neljän 
lämmittelypyrähdyksen  juokseminen,  kentän  vii¬ 
voille  astumisen  ehdoton  välttäminen  sekä  heprea¬ 
laisen  aakkosen  kirjoittaminen  kotipesän  hiekkaan. 
Vyse  nivoo  kertomansa  tarinat  taitavasti  kirjan  lu¬ 
kujen  teoreettiseen  viitekehykseen,  joten  tarinat 
eivät  jää  irrallisiksi  vaan  niiden  avulla  hän  johdat¬ 
taa  lukijansa  taikauskon  psykologian  keskeisimpiin 
piirteisiin. 

Selvittääkseen  taikauskon  merkitystä  ihmiselä¬ 
mässä  kirja  käsittelee  uskomusten  syntyprosessia 
ja  esiintymistä  monelta  eri  kannalta.  Kirja  alkaa  tai- 
kauskoisuuden  käsitteen  pohdiskelulla  ja  taikaus- 
komusten  tutkimuksen  historian  esittelyllä,  mikä 
tarkoittaa  lyhyttä  katsausta  kulttuuriantropologien 
keskeisimpiin  maagisuutta  ja  uskonnollisuutta  kä¬ 
sitteleviin  tutkimuksiin.  Nämä  pohdinnat  ovat  var¬ 
sin  monitahoisia,  mutta  toisaalta  ajattelu  ei  mis¬ 
sään  vaiheessa  uppoa  kovinkaan  syvälle  moninai¬ 
siin  määrittelyongelmiin  ja  filosofisiin  yksityiskoh¬ 
tiin,  vaan  tyytyy  usein  vain  esittelemään  eri  kirjoit¬ 
tajien  vastauksia  ongelmiin  ja  jättämään  lopullisen 
vastauksen  avoimeksi.  Ongelmien  monimutkaisuu¬ 
den  vuoksi  tämä  onkin  uskottava  ratkaisu. 

Alun  käsitteenmäärittelyn  jälkeen  Vyse  kertoo 
taikauskoon  taipuvaisen  ihmisen  luonteenpiirteis¬ 
tä,  taikauskomusten  synnystä  ja  taikauskon  psyko¬ 
logisesta  tutkimuksesta.  Kirja  loppuu  pitkään  poh¬ 
dintaan  taikauskon  vaikutuksesta  ihmisen  elämään 
ja  siihen,  kuinka  hyödyllisiä  ja  haitallisia  taikausko¬ 
mukset  ovat. 

Skeptikon  kannalta  kirjan  eräs  keskeisimmistä 
pohdinnan  aiheista  on  taikauskoisen  henkilön  per¬ 
soonallisuus  eli  kysymys  siitä,  miksi  jotkut  ihmiset 
ovat  taikauskoisempia  kuin  toiset.  Tämä  on  skepti¬ 
kolle  mielenkiintoista  luettavaa,  koska  törmäämme 
tähän  kysymykseen  toistuvasti.  Minkälainen  ihmi¬ 
nen  sitten  tarttuu  taikauskoon?  Vysen  mukaan  hän 
on  keskimääräisesti  vähemmän  älykäs  ja  joka  us¬ 
koo  suorituksensa  olevan  ulkoisten  voimien  armoil¬ 
la  sen  sijaan,  että  uskoisi  omien  ponnistustensa 


auttavan  selviytymisessä.  Olennaista  on  kuitenkin 
se,  että  tämä  on  vain  keskimääräinen  tulos  eli  se  ei 
tarkoita,  että  taikauskoisuus  automaattisesti  mer¬ 
kitsisi,  että  henkilö  on  tyhmä.  Keskimääräistä  älyk¬ 
käämpi  ihminen  voi  yhtä  lailla  olla  altis  taikauskol¬ 
le,  jos  tilanne  on  riittävän  stressaava  ja  oman  hal¬ 
linnan  tunne  katoaa.  Lisäksi  käyttäydymme  erilai¬ 
sissa  elämäntilanteissa  hyvin  eri  tavoilla,  älykäskin 
henkilö  voi  suhtautua  varsin  fatalistisesti  menes- 
tykseensä  jalkapalloilijana  ja  saattaa  käyttäytyä  ur¬ 
heiluun  liittyvissä  asioissa  huomattavasti  taikaus¬ 
koisemmin  kuin  muilla  elämänalueilla.  Kirjassa  per¬ 
soonallisuuden  piirteiden  ja  tilannesidonnaisten 
tekijöiden  suhdetta  valotetaan  laajalti  ja  skeptikol¬ 
le  suurin  anti  lienee  siinä,  että  taikauskoisen  käyt¬ 


täytymisen  synnyn  moninaisuus  paljastuu  selkeäs¬ 
ti.  On  siis  syytä  välttää  yksinkertaistavia  yleistyksiä 
taikauskoisten  henkilöiden  älykkyystasosta  tai  per¬ 
soonallisuuden  piirteistä. 

Taikauskomusten  psykologinen  tausta  on  moni¬ 
tahoinen  ongelma,  mutta  tässä  kirjassa  se  on  on¬ 
nistuttu  jäsentelemään  selkeästi  ja  kirjoittaja  selit¬ 
tää  kaikki  käyttämänsä  psykologiset  käsitteet  niin, 
että  ne  avautuvat  myös  psykologiaan  perehtymät¬ 
tömälle  henkilölle.  Toki  kirjan  lukemista  helpottaa, 
jos  lukijalla  on  jonkinlaista  taustatietämystä  psyko¬ 
logista  ja  tieteestä,  mutta  kirjasta  saa  paljon  irti 
myös  ilman  taustatietoutta. 

Jukka  Häkkinen 


JUHLIA  ILMAN  JUMALAA 


Anneli  Aurejär\’i-Karj alainen 
Perheen  omat  juhlat 
Siviiliseremoniat  häistä  hautajaisiin 
216  s,  WSOY  1999 

Suomalainen  juhlaperinne  on  niin  sidoksissa  kris¬ 
tillisiin  traditioihin,  että  harva  tulee  edes  ajatel¬ 
leeksikaan,  miten  paljon  siinä  tosiasiallisesti  on¬ 
kaan  kristillistä.  Kukkien  laskeminen  haudalle  ja 
hautakivien  käyttö  on  perua  jo  antiikin  ajoilta.  Las¬ 
ten  syntymää  juhlittiin  varpajaisilla  ennen  ristiäis- 
ten  yleistymistä.  Riisinheitto  häissä  liittyy  ikivan¬ 
haan  hedelmällisyysmagiaan. 

Skepsiksen  entinen  sihteeri  Anneli  Aurejärvi-Kar- 


jalainen  on  tehnyt  suomalaista  perinnehistoriaa  ko¬ 
koamalla  perhejuhliin  seremoniamalleja,  joista  on 
karsittu  kaikki  kirkollinen  pintasilous.  Hän  on  miet¬ 
tinyt  viimeistä  piirtoa  myöten  aina  juhlatarjoamisis- 
ta  musiikkivalintoihin,  koristeluihin  ja  juhlapuhei- 
hin  asti,  miten  tällaisen  juhlan  voisi  järjestää. 

Perheen  omat  juhlat -kirja  on  mainio  käsikirja  ke¬ 
nelle  tahansa  perhejuhlista  pitäville  -  myös  he,  jot¬ 
ka  haluavat  pitäytyä  kristillisissä  perinteissä,  saa¬ 
vat  siitä  oivallisia  vinkkejä  esimerkiksi  miten  koris¬ 
telisi  juhlapöydän,  millaista  ohjelmaa  juhliin  järjes¬ 
täisi  ja  mitä  niissä  tarjoaisi.  Aurejärvi-Karjalainen 
on  koonnut  kirjaan  myös  perhetapahtumiin  kuten 
avioliiton  solmimiseen  ja  hautajaisten  järjestämi¬ 
seen  liittyvää  asiatietoa. 

Uskontotieteilijänä  Aurejärvi-Karjalainen  on  poh¬ 
tinut  ja  tutkinut  paljon  juhlatapojen  historiallisia 
juuria  ja  kansanperinnettä,  joita  kirjassa  on  käsitel¬ 
ty  laajasti  eri  juhlatapahtumien  yhteydessä.  Kirjaan 
sisältyy  myös  laaja  kirjallisuushakemisto  juhlimis- 
tavoista  meillä  ja  muualla. 

Anneli  Aurejärvi-Karjalainen  on  Pro-Seremoniat 

email:  aak@pro-seremoniat.fi 

-palvelukeskuksen  toimitusjohtaja.  Pro-Seremoniat 
tarjoaa  tietoa  ja  erilaisia  seremoniapalveluja  niille, 
jotka  haluavat  järjestää  juhlansa  ilman  kristillisiä 
riittejä.  Lisätietoja  voi  katsella  esimerkiksi  palvelu¬ 
keskuksen  internetsivuilta. 

www.pro-seremoniat.fi 


Marketta  Ollikainen 

. M  k  SCÄUmQIJA 

VÄÄRIN  SAMMUTETTU? 


Psykiatri  Raija  Hukkanen  toteaa  artikkelissaan  Te¬ 
rapiaa  ja  koulutusta  new  age  -liikkeen  hengessä 
(. Skeptikko  2/99)  nykytilanteen  tuovan  mieleen 
”1960-1970  -luvuilla  länsimaissa  yleistyneen  en- 
counter  sensitivity  training  -tyyppisen  koulutuk¬ 
sen..”  Hän  väittää  muun  muassa,  että  tyypillistä 
näille  ryhmille  on  itämaisen  filosofian  käyttö  lähtö¬ 
kohtana.  Itse  monta  vuotta  mukana  olleena  totean, 
että  ei  se  Suomessa  niin  ollut. 

Ensinnäkin  encounter(kohtaamis)ryhmät  oli  tar¬ 
koitettu  henkilöille,  jotka  halusivat  kehittää  ja  ko¬ 
keilla  vuorovaikutustapojaan  ja  -taitojaan.  Niitä  ni¬ 
menomaan  suositeltiin  arjen  vaihtoehtona  terveille 
ja  vahvoille  elämän  löytöretkeilijöille,  jotka  itse 
vastasivat  itsestään.  Nykyisin  hypätään  Benji-hyp- 
pyjä,  kiipeillään  seinillä  tai  osallistutaan  selviämis- 
leireille. 

Sensitivity  training  -koulutus  puolestaan  oli  sen 
ajan  organisaation  kehittämistä,  jossa  pyrittiin  pa¬ 
rantamaan  osanottajien  ryhmänä  ja  ryhmässä  toi- 
mimiskykyä.  Viitekehyksenä  olivat  Kolbin  syklisen 
oppimisen  teoriat  ja  Lewinin  sosiaalipsykologiset 
ryhmänäkemykset.  Osanottajat  olivat  valtaosaltaan 
ihmissuhdeammateissa  toimivia  naisia.  Alan  gurut 
ja  kouluttajat  olivat  yleensä  psykologeja,  joukossa 
myös  allekirjoittaneen  tapaisia  itseopiskelijoita. 
Kaikki  "vetäjät”  olivat  pitkät  kurssisarjat  itse  läpi¬ 
käyneitä  kuten  nykyisin  esimerkiksi  NLP-valmen- 
nuksessa.  Itämaista  ajattelua  en  20  vuoden  aikana 
tavannut  kertaakaan,  mallit  olivat  yleensä  Yhdys¬ 
valloista.  Keskeinen  organisaatio  oli  ja  on  yhä  edel¬ 
leen  Ryhmätyö  ry. 

Monet  organisaatiot  kurssittivat  koko  henkilös¬ 
tönsä  kuten  esimerkiksi  Helsingin  seurakunnat  tai 
valtion  työvoimahallinto.  Toiminnan  ympärillä  oli 
koko  ajan  keskustelua  puolesta  ja  vastaan.  Tähän 
liittyi  joskus  surkuhupaisiakin  episodeja.  Muun 
muassa  Helsingin  seurakunnissa  annetusta  koulu¬ 
tuksesta  tehtiin  kantelut  arkkipiispalle  ja  lääkintö¬ 
hallitukselle. 

Näin  jälkikäteen  näkisin  kritiikin  syiksi  useita: 

1.  "Sensitiivi”  muodostui  osaksi  aikansa  feministi- 
liikettä  ja  sai  sen  vuoksi  mustasukkaiset  sovinis¬ 
tit  liikkeelle. 

2.  Kun  ryhmässä  mukana  olleet  palasivat  työpai¬ 
koilleen  ja  toivoivat  demokratisointia  ja  toimin¬ 
nan  yhteistä  kehittämistä,  (miespuolisen)  vallan- 
haltijaesimieskunnan  vastareaktio  oli  joskus  hir¬ 
muinen. 


3.  Ryhmäkoulutuksen  syyksi  pantiin  julkisuudessa 
kaiken  tämäntyyppisen  koulutuksen,  esimerkiksi 
GRID-seminaarien  yhteydessä  sattuneet  joiden¬ 
kin  osanottajien  romahtamiset. 

4.  Kun  joku  uskalsi  väittää,  että  aikuiskoulutuksella 
voisi  olla  myös  terapeuttisia  vaikutuksia,  joiden¬ 
kin  ammattiterapeuttien  reaktioissa  näkyi  "vää¬ 
rin  sammutettu”  suhtautuminen.  Kannanotot  oli¬ 
vat  moralisoivia  ja  opillisesti  närkästyneitä.  Nii¬ 
den  ongelma  oli  ja  on  se,  että  lausujilla  ei  yleen¬ 
sä  ollut  käytännön  kokemusta  ja  tuntumaa  ryh¬ 
miin.  Tilanne  tuo  mieliin  tänäänkin  vellovan  kes¬ 
kustelun  Ben  Furman  kontra  pitkä  analyysi. 

Jo  silloin  pohdittiin,  onko  toiminnalla  mitään  pitem¬ 
piaikaisia  vaikutuksia  osallistujiin  tai  organisaatioi¬ 
hin.  Tämä  ongelma  liittyy  kaikkeen  ihmissuhdekou- 
lutukseen.  Kun  esimerkiksi  työpaikalla  ei  tapahdu 
mitään  todellista  kehittymistä,  vaikka  esimiehet 
muuta  puhuvat,  alaiset  turhautuvat  ennen  pitkään 
ja  tilanne  saattaa  olla  pahempi  kuin  ennen  koulu- 
tusinterventiota. 

1960-1970  -luvuilla  oli  jo  tarjolla  kymmeniä  eri¬ 
laisia  terapioita  ja  kehittämisjärjestelmiä.  Sensitiivi 
on  mielestäni  -  vaikkei  se  terapia  olekaan  -  tieteel¬ 
liseltä  pohjaltaan  kaikkein  turvallisimpia.  Sen  ylväs 
taustafilosofia  palautetekniikkoineen  on  antaa 
osanottajille  lisää  itseluottamusta  ja  elämän 
taitoa  ei  vain  työyhteisön  jäsenenä  vaan  ihmisenä: 
avaudu  tai  tuhoudu.  Nykyiset  monet  kehittämisjär- 
jestelmät  tähtäävät  ainoastaan  ja  vain  osanottajien 
työtehokkuuden  maksimointiin:  tuota  tai  tuhoudu. 

Kulttimuotoisia  terapiaryhmiä  on  tietämäni  mu¬ 
kaan  ollut  Suomessa  hyvin  vähän.  Ne  eivät  ole  on¬ 
gelma.  Todellinen  ongelma  on  esimerkiksi  uskon¬ 
nollisten  lahkojen  ja  vastaavien  toiminta,  joka  on 
usein  menettelytavoiltaan  hyvinkin  härskiä.  Se  kai- 
paisi  tutkimista  ja  tulosten  julkistamista.  Mutta  us¬ 
konnon  varjollahan  saa  Suomessa  tehdä  melkein 
mitä  tahansa... 

Kunpa  edellisiä  ja  erillisten  oppijärjestelmien, 
esimerkiksi  psykoanalyysin,  tieteellistä  pohjaa 
pohdittaisiin  jatkuvasti  yhtä  perusteellisesti  kuin 
psykoterapian  etiikkaa  Hukkasen  artikkelissa. 

Ilpo  V.  Salmi 

AIKUISKOULUTTAJA 

SKEPSIKSEN  SYKSY 


Helsinki 

Keskiviikko  17.11.  klo  18.00 
Ketkä  jätetään  hoitamatta -Terveydenhuollon  tule¬ 
vaisuus.  Mitkä  uskomukset  ohjaavat  päättäjiemme 
käsityksiä  tulevaisuuden  terveydenhuoltoa  järjes¬ 
tettäessä?  Millä  pohjalla  hoidon  taso  tulevaisuu¬ 
dessa  lepää?  Miten  rajoittaa  uskomuslääkinnän  le¬ 
viämistä?  Aiheesta  alustaa  dosentti  Markku  Mylly- 
kangas  Kuopion  yliopiston  Kansanterveystieteen  ja 
yleislääketieteen  laitokselta. 

Tilaisuus  jatkuu  Skepsis  ry:n  vuosikokouksella  n. 
klo  19.40. 

Keskiviikko  15.12.  klo  18.00 
Aihe  ja  alustaja  avoin 

Helsingin  yleisötilaisuudet  pidetään  Tieteiden  talol¬ 
la  (Kirkkokatu  6,  Helsinki).  Tilaisuuksiin  on  vapaa 
pääsy. 


KOKOUSKUTSU 

Skepsis  ry:n  sääntöjen  mukainen  syyskokous 

pidetään  keskiviikkona  17.  marraskuuta  1999 

(Skepsiksen  luentotilaisuuden  jälkeen)  Tie¬ 
teiden  talossa,  Kirkkokatu  6,  Helsinki. 
Kokouksen  esityslista: 

1.  Kokouksen  avaus 

2.  Valitaan  kokouksen  puheenjohtaja,  sihtee¬ 
ri,  kaksi  pöytäkirjantarkastajaa  ja  kaksi 
ääntenlaskijaa 

3.  Todetaan  kokouksen  laillisuus  ja  päätös¬ 
valtaisuus 

4.  Hyväksytään  kokouksen  työjärjestys 

5.  Vahvistetaan  toimintasuunnitelma,  tulo-  ja 
menoarvio  sekä  jäsenmaksun  suuruus 
vuodelle  2000 

6.  Valitaan  hallituksen  puheenjohtaja  ja  muut 
jäsenet  vuodelle  2000 

7.  Valitaan  kaksi  tilintarkastajaa  ja  kaksi  vara¬ 
tilintarkastajaa  vuodelle  2000 

8.  Tiedotus  ja  muut  esille  tulevat  asiat 

9.  Kokouksen  päättäminen 

Skepsis  ry:n  hallitus 


Jyväskylä 

To  25.11.  klo  18:00 

Luontoyhteys  -  mahdollinen  skeptikollekin?  Eri¬ 
koistutkija  Riitta  Wahlström  alustaa  aiheesta  Se- 
pänkeskuksen  Protoni-salissa. 

Keski-Suomen  skeptikot  järjestävät  keväällä,  maa- 
lis-  ja  huhtikuussa,  kaksi  pienimuotoista  keskuste¬ 
lutilaisuutta  Sepänkeskuksessa.  Huhtikuussa  jär¬ 
jestetään  suuri  yleisötilaisuus,  joka  pidetään  Kuok¬ 
kalan  ylästeella. 

Oulu 

Pohjois-Suomen  skeptikkojen  kokous 

10.11.1999  klo  18.00  -  20.00 
Oulun  kaupungin  pääkirjasto 

klo  18:00-18:15  Tilaisuuden  avaus  ja  keskustelua 
klo  18:15-19:00  Ihmeelliset  parantumiset  -  löytyykö 
paranemiseen  lääketietellisiä  selityksi?  LK 
Sami  Tetri 

klo  19:00-19:40  Selvästikin  erittäin  epätodennä¬ 
köistä  -  Pohdintaa  sattumasta  ja  todennäköi¬ 
syyksistä.  Matias  Aunola,  fyysikko,  Skepsis 
ry:  n  vpj 

klo  19:40-20:00  Kysymyksiä  ja  keskustelua.  Tilai¬ 
suuden  päätös. 

Tilaisuus  on  tarkoitettu  lähinnä  Skepsis  ry:n  jäse¬ 
nille  ja  jäsenyydestä  kiinnostuneille. 

Kevätluento: 

Lauantai  15.1.2000  klo  13.00-15.00 

Ovatko  voimalinjat  ja  kännykät  vaarallisia?  Dosent¬ 
ti  Risto  llmoniemi  alustaa  aiheesta  Oulun  pääkir¬ 
jaston  Pakkalan  salissa.  Tilaisuuteen  on  vapaa  pää¬ 
sy. 

Lisätietoja: 

Helsingin  tapahtumista 
puheenjohtaja  Jukka  Häkkinen 
puhelin  (09)  587  0167,  040  561  6966 
e-mail  jukka.hakkinen@helsinki.fi 

Jyväskylän  tapahtumista 
aluevastaava  Matias  Aunola 
puhelin  (014)  642  547 
e-mail  mimaau@cc.jyu.fi 

Oulun  tapahtumista 
aluevastaava  Sami  Tetri 
puhelin  040  586  3099 
e-mail  stetri@paju.oulu.fi 


Alien  in  your  bedroom 

By  Marketta  Ollikainen 

Hallucinations  are  more  common  than  is 
usually  thought.  In  a  large  study  conducted 
in  Great-Britain  three  years  ago  it  was  noti- 
ced  diat  37  percent  of  population  had  hyp- 
nagogic  hallucinations  and  12,5  percent 
had  hypnopompic  hallucinations. 

According  to  docent  Markku  Partinen 
from  University  of  Helsinki,  most  halluci- 
natory  experiences  in  his  study  included 
blue  men  invading  through  bedroom  win- 
dow.  Very  typical  were  also  experiences  in 
which  person  levitates  to  bedroom  ceiling, 
turns  around  and  looks  at  his  or  her  body 
lying  in  the  bed.  Also  giant  insects  were 
perceived,  Partinen  tells. 

In  many  cases  the  hallucinations  are  rela- 
ted  to  a  neurological  disease,  like  narcolep- 
sy  or  schizophrenia,  but  also  healthy  person 
can  hav  hallucinations.  If  these  experiences 
are  as  common  as  this  report  indicates,  also 
experiences  of  levitation  and  other  uncom- 
mon  states  are  more  common  than  is  usu¬ 
ally  believed,  Partinen  reports. 

High-altitude  lightning 

By  Tapio  J.  Tuomi 

Ten  years  ago  Scientific  World  was  stunned, 
when  a  new  lightning  related  phenome- 
non,  high-altitude  lightning,  was  found. 
These  flashes  are  seen  above  thunder 
clouds  when  strong  lightning  strikes  earth. 
The  phenomenon  was  not  detected  until 
sufficiently  sensitive  video  equipment  was 
used  to  record  them,  but  later  it  has  been 
confirmed  by  reports  from  space  shuttle. 

Käännös  Jukka  Häkkinen 


There  are  four  kinds  of  high-altitude 
lightning: 

-  sprite  and  red  sprite 

-  elf 

-  blue  jet 

-  gamma-ray  burst 

The  last  one  could  also  be  called  gamma 
lightning,  but  the  phenomenon  does  not 
happen  in  the  visible  light  range.  The  spri- 
tes  are  the  most  common  of  high-altitude 
lightning  and  their  Scientific  explanation  is 
already  relatively  solid.  High-altitude  light¬ 
ning  are  seen  only  at  night,  because  their 
lightness  level  is  so  low.  When  the  asso- 
ciated  electromagnetic  phenomena  are  bet- 
ter  known,  other  methods  of  monitoring 
them  might  be  available  in  the  future. 

Memes 

By  Risto  Selin 

Memetics  is  a  new  approach  to  studying 
culture,  which  was  introduced  by  Richard 
Dawkins  in  his  book  Selfish  gene  (1976). 
According  to  Dawkins  “melodies,  thoughts, 
sayings,  fashion,  design  and  architecture 
are  examples  of  memes”. 

Memes  spread  from  person  to  person  si- 
milarly  as  genes  spread  in  the  population. 
There  are  also  problems  with  memetics. 
For  example,  the  World  is  more  complex 
place  than  they  believe  and  Communicati¬ 
on  is  not  simple  copying  but  complex  and 
Creative  phenomenon.  However,  these 
complications  have  not  prevented  meme¬ 
tics  from  becoming  more  popular.  The  ans- 
wers  given  by  memetics  seem  to  have  ap- 
peal  in  Scientific  community,  so  maybe  it  is 
a  good  meme. 

os  haluat  liittyä  Skepsiksen  jäseneksi,  lähetä  oheinen  lomake  tai  sen 
kopio  täytettynä  Skepsiksen  jäsenasioista  vastaavalle  osoitteella: 


Anna-Liisa  Räihä 


Borgströminkuja  1  B  19 
008-10  Helsinki 
email:  alraiha@csc.fi 


Yhdistyksen  jäsenmaksu  (sisältää  Skeptikko- lehden  tilauksen)  on  110 
mk  tai  alle  20-vuotiaille  55  mk  (jos  olet  alle  20-vuotias,  ilmoita  synty- 
mäaikasi). 

Voit  myös  tilata  Skeptikko- lehden  liittymättä  jäseneksi.  Tilausmaksu 
on  140  mk/vuosi.  Tilaaminen  onnistuu  samalla  lomakkeella  vetämäl¬ 
lä  siitä  yli  sana  "jäsenhakemus”  ja  korvaamalla  se  sanalla  "tilaus”. 
Tiedoksi  riittää  tällöin  nimi  ja  osoite. 

Jäsenhakemus/tilauskaavake  löytyy  myös  Internetistä,  Skepsiksen  koti¬ 
sivuilta  http//www.skepsis.fi 


Nimi  _ 

Ammatti  ja  koulutus _ 

Lähiosoite _ 

Postitoimipaikka  _ 

Puhelin _ 

emailosoite  _ 

Kokemus  Skepsiksen  toimialaan  liittyvistä  asioista,  mahdollisesti  ai¬ 
hetta  sivuavat  julkaisut,  jäsenyys  muissa  tieteellisissä  yhdistyksissä,  eri¬ 
tyiset  mielenkiinnon  kohteet  (käytä  tarvittaessa  erillistä  paperia).  Ko¬ 
rostamme  kuitenkin,  että  kuka  tahansa  kiinnostunut  voi  hakea  jäse¬ 
nyyttä  yhdistyksen  hallitukselta  koulutustaustasta  ja  elämänkokemuk¬ 
sesta  riippumatta: 


Hyväksyn  Skepsis-yhdistyksen  säännöissä  määritellyn  tarkoituksen  ja 
toimintaperiaatteet  (ks.  seuraava  sivu)  ja  haluan  liittyä  yhdistyksen  jä¬ 
seneksi. 

Päiväys _ 

Allekirjoitus _ 


Skepsis  on  1987  perustettu  suomalaisten  skeptikkojen 
yhdistys.  Skepsiksen  toimintaperiaatteet  ovat  saman¬ 
tapaiset  kuin  yhdysvaltalaisen  CSICOPin  (Commit- 
tee  for  the  Scientific  Investigation  of  Claims  of  the  Para- 
normal),  mutta  se  toimii  täysin  itsenäisesti  vaikkakin  yh¬ 
teistyössä  CSICOPin  ja  muiden  vastaavien  järjestöjen 
kanssa.  Yhdistys  on  ECSOrn  (European  Council  of  Scep- 
tical  Organizations)  jäsen. 

Yhdistyksen  säännöissä  mainitaan  Skepsiksen  tarkoitukses¬ 
ta  ja  periaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väit¬ 
teiden  objektiivista  ja  puolueetonta  tieteellistä  tut¬ 
kimusta ,  ottamatta  näiden  väitteiden  paikkansapi¬ 
tävyyteen  kantaa  apriorisin ,  tutkimusta  edeltävin 
perustein. 

-Ylläpitää  tällaisesta  tutkimuksesta  kiinnostunei¬ 
den  ihmisten  verkostoa  sekä  pitää  yhteyttä  vastaa¬ 
vanlaisiin  yhteisöihin  kotimaassa  ja  ulkomailla. 

-  Julkaista  paranormaaleja  ilmiöitä  koskevia  väit¬ 
teitä  tutkivia  artikkeleja  ja  kirjoja  sekä  laatia  täl¬ 
laisia  väitteitä  sisältävien  julkaisujen  bibliografioi¬ 
ta. 

-  Järjestää  alaan  liittyviä  kokouksia  ja  konferensse¬ 
ja  sekä  harjoittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  si¬ 
toutumaton. 

Yhdistyksen  hallitus  voi  hyväksyä  hakemuksesta  yhdistyk¬ 
sen  jäseneksi  yksityishenkilöitä  ja  oikeuskelpoisia  yhteisö¬ 
jä,  jotka  hyväksyvät  edellä  mainitut  yhdistyksen  periaat¬ 
teet. 

Yhdistys  on  Tieteellisten  seurain  valtuuskunnan  jäsenjär¬ 
jestö.  Se  julkaisee  neljä  kertaa  vuodessa  ilmestyvää  Skep- 
tikko- lehteä. 


Skepsis  ry:n  yhteystiedot: 

Puhelinpalvelu:  0208  355  455 
Postiosoite:  PL  483,  00101  HELSINKI 
Internet-osoite:  http://www.skepsis.fi 
Pankkiyhteys:  Leonia  800011-465  302 


Alueyhteyshenkilöt: 

Jyväskylä: 

Matias  Aunola,  puh.  (014)  642  547 
e-mail:  mimaau@jyu.fi 

Joensuu: 

Vesa  Tenhunen,  puh.  (013)  123  254 
e-mail:  vesat@online.tietokone.fi 
Oulu: 

Sami  Tetri,  puh.  040  586  3099 
e-mail:  stetri@paju.oulu.fi 
Tampere: 

Lassi  Kurkijärvi,  puh.  040  736  1120 
e-mail:  lassi@iki.fi 


Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toi¬ 
minnassa.  Yhteyshenkilöille  voi  myös  ilmoittaa 
halukkuutensa  osallistua  yhdistyksen  toimin¬ 
taan  omalla  alueellaan. 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteen¬ 
muutokset. 


Anna-Liisa  Räihä 
Yhdistyksen  jäsenvastaava 
Borgströminkuja  1  B  19 
00840  Helsinki 
puhelin  (09)  698  1976 
e-mail:  ahaiha@csc.fi 


Skepsis  ry:n  hallitus: 

Jukka  Häkkinen  (puheenjohtaja) 
Matias  Aunola  (varapuheenjohtaja) 
Veikko  Joutsenlahti  (sihteeri) 

Sami  Tetri 
Göran  Törnwall 
Rauni  Tiainen 
Jukka  O.  Vuori 


Skepsis-yhdistyksen  tieteellinen 
neuvottelukunta: 

dosentti  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

PsL  Virpi  Kalakoski 

dosentti  Raimo  Keskinen 

dosentti  S.Albert  Kivinen 

professori  Kirsti  Lagerspetz 

professori  Raimo  Lehti 

professori  Anto  Leikola 

dosentti  Marjaana  Lindeman- Viitasalo 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

VTT  Lauri  Tarkkonen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 


Seuraava  Skeptikko 
ilmestyy  joulukuussa. 
Lehteen  tarkoitettu  aineisto 
tulisi  olla  toimituksessa 
viimeistään  29.  marraskuuta. 

Paholaisen  asianajajan  paluu 
-teos  jälleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  149  mk 


Skepsiksen  julkaisemasta  ja  Ursan  kustantamasta  Paholaisen  asian¬ 
ajajan  paluu  -teoksesta  on  otettu  uusi  painos,  joten  kirjaa  on  jälleen 
saatavilla  kaikista  hyvin  varustetuista  kirjakaupoista.  Teosta  myydään 
myös  muun  muassa  Skepsiksen  yleisötilaisuuksissa,  joissa  Skepsiksen 
ja  Ursan  jäsenet  voivat  hankkia  kirjan  jäsenkuntaan  120  markkaa. 

Vuonna  1989  julkaistu  ensimmäinen  Paholaisen  asianajaja  oli 
vuoden  tiedekirja.  Siinä  kuten  Paholaisen  asianajon  paluu  -teoksessa¬ 
kin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  100  mk. 


SAPERE  AUDE! 


USKALLA  AJATELLA! 


Paitatilaukset  voi  toimittaa  Anna-Liisa  Räihälle 
osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


Hanki  Skepsiksen 
oma  t-paita ! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksien 
yhteydessä.  Paidan  hinta  on  60  markkaa,  ja  sitä 
on  saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  10  markkaa  postikuluja. 


